
Jlteperea  de  mitropolii. 

Sunt  împrejurări  de  vieaţă  pentru  anumiţi  oameni  şi 
oameni  pentru  anumite  împrejurări. 

în  situaţia  în  care  ne  găsim  astăzi  —  aşă  s’a  do¬ 
vedit  —  n’a  putut  ajunge  altcineva  în  fruntea  bisericei 
noastre  decât  părintele  vicar  dela  Oradea-mare  —  Vasile 
Mangra. 

N'am  putut  comentă  preparativele  în  vederea  acestei 
alegeri  —  nu  putem  comentă  nici  rezultatul  ei. 

Care  trebue  să  fie  însă  atitudinea  şi  datoria  noastră 
în  situaţia  dată? 

Faţă  de  biserică,  mai  mult  ca  ori  când  suntem  da¬ 
tori  să  ne  înmulţim  dragostea  noastră  sinceră  şi  să  ne 
înteţim  toate  puterile  la  o  muncă  pozitivă  în  folosul  şi 
spre  progresul  ei. 

Fată  de  om?... 

i 

Toţi  ceice  ţin  la  principiile  de  educaţie  a  conştiinţelor, 
deocamdată  nu  pot  aveă  decât  o  singură  atitudine:  neutra¬ 
litatea  expectativă. 

Vrem  să-i  vedem  mai  întâi  cărările  şi  faptele,  căci 
noi  cap  abilităţile  nu  i-le  contestăm. 

Aşteptăm.  Redacţia . 

Câteva  momente  din  iupta  pentru  episcop 
românesc  la  Arad. 

Această  luptă,  pe  care  au  declarat-o  Românii  din 
dieceza  Aradului  ierarhiei  sârbeşti  în  primăvara  anului 
1814,  e  cea  mai  puternică  manifestare  a  Românilor  bă¬ 
năţeni  pentru  validitarea  culturii  noastre  naţionale  prin 
biserică.  Ea  nu  a  izbucnit  pe  neaşteptate,  ca  o  apariţie 
izolată,  ci  a  fost  rezultatul  unei  frământări  care  cuprinsese 
de  câtăva  vreme  lamura  neamului  românesc  din  Bănat 
şi  se  vădea  tot  mai  puternic  în  mândria  pentru  originea 
noastră  şi  a  numelui  de  Român.  în  nemulţămirea  cu  în- 
tunerecul  nepătruns  care  acoperea  sufletul  românesc  în- 
necând  în  germeni  însuşirile  alese  ale  acestui  popor 
păstorit  de  străini  neînţelegători  şi  nepăsători,  în  setea 
tot  mai  arzătoare  de  lumină  şi  de  libertate. 

Încă  în  1807  —  tocmai  7  ani  înaintea  petiţiei  pentru 
episcop  românesc  la  Arad  —  găsim  un  document  frumos 
al  acestor  frământări:  Protopopul  din  Lugoj  şi  cel  din 
Belinţ,  preotul  Dimitrie  Ţichindeal  din  Becicherecul-mic 
şi  preotul  din  Bocşa,  cerând  împăratului  în  numele  «a 
toată  naţia  românească  din  banatul  timişan»  un  Român 
în  postul  vacant  de  director  al  şcoalelor  naţionale,1  ar¬ 
gumentează  în  felul  acesta:  Noi  Românii  suntem  stră¬ 
nepoţii  ostaşilor  lui  Traian,  —  cei  mai  vechi  locuitori 
ai  acestei  ţări;  şi  am  apărat-o  pe  ea  şi  legea  noastră 
creştinească  neîntrerupt  de  atunci  şi  până  astăzi.  Flacăra 
virtuţilor  strămoşeşti  nu  s’a  stins  în  poporul  nostru,  ci 


*  Director  al  şcoalelor  naţionale  în  districtul  timişan  fusese  D.  Ste- 
fanovici.  Fîi  numit  acum  Orig.  Obradovici  propus  de  directorul  şcolar  su¬ 
prem,  dupăce  cancelaria  aulică  cerii  —  în  urma  petiţiei  Românilor  —  dela 
consiliul  locot.  să-i  propună  Români,  v.  Arhiv.  stat.  Budapesta  Act.  cancel. 
aul.  1807.  Nr.  7290  şi  10216. 

e  oprimată  numai  în  lipsa  de  educaţie  şi  îngrijire  bună 
a  sufletelor.  Căci  din  3  părţi  ale  poporaţiei  Bănatului,  2 
sunt  curat  româneşti  şi  numai  una  amestecată,  mai  mult 
sârbească,  totuş  «episcopii  cari  cu  preoţii  satelor  şi  cu 
poporul,  sau  directori  de  şcoală  cari  cu  învăţătorii  şi  cu 
elevii  lor  să  se  poată  înţelege  fără  tălmaciu,  până  acuma 
nu  am  putut  avea».  Dar  străinii  ne  învaţă  sârbeşte  sau 
negligă  cu  totul  învăţământul  şi  întunerecul  de  pe  su¬ 
fletele  noastre  nu  se  împrăştie.  Dacă  ar  avea  parte  de 
altă  purtare  de  grijă,  copiii  noştri  ar  dovedi  curând  lumii, 
care  ne  cunoaşte  rău,  că  «sunt  adevăraţi  urmaşi  ai 
Romanilor».1 

Dela  această  dată  încoace  stăruinţele  bănăţenilor 
pentru  cultura  românească  s’au  continuat.  îndemnat  pro¬ 
babil  de  această  mişcare  episcopul  Vulcan  dela  Orade 
face  împăratului,  în  toamna  anului  1808,  propuneri  pri¬ 
vitoare  la  promovarea  culturei  Ia  preoţii  şi  învăţătorii 
gr.-ort.  şi  la  îmbunătăţirea  subsistenţei  lor.  Intre  altele 
roagă  pe  M.  Sa  să  institue  în  diecezele  Arad,  Timişoara 
şi  Vârşeţ  Români  ca  episcopi,  arhidiaconi  şi  directori  de 
şcoale.2  Ca  un  succes  al  stăruinţelor  româneşti  se  în¬ 
fiinţează  la  1812  institutul  pedagogic  la  Arad  şi  tot  din 
tendinţa  aceasta  largă  cătră  progres  şi  libertate  izbuc¬ 
neşte  în  1814  lupta  pentru  episcop  «de  neam  român  cu 
sângele  şi  cu  inima  românească». 

Cauzele  că  această  luptă  au  purtat-o  Românii  cu 
multă  vehemenţă  le  găsim  în  nemulţămirea  lor  profundă 
şi  generală  cu  păstorirea  diecezei,  care  —  după  informaţii 
contimporane,  mai  mult  româneşti,  —  eră  ticăloasă. 
Neajunsurile  şi  nedreptăţile  de  cari  suferea  preoţimea 

1  Iosif  Vulcan:  Dimitrie  Cichindeal,  Bucureşti  1893  pp.  67—68. 

4  Arhiva  statului.  Budapesta.  Actele  cancelariei  aulice  ungare,  a.  1815 
Nr.  12328. 

şi  poporul  au  un  caracter  îndoit,  şi  anume:  Oprimarea 
sufletului  românesc  şi  negoţul  neruşinat  cu  darurile  sfinte 
ale  bisericii. 

La  prima  vedere  s’ar  părea  că  ierarhia  sârbească 
în  Bănat  nu  tindea  la  sufocarea  vieţii  naţionale  româ¬ 
neşti,  ci  avea  numai  pretenţia  de  a  o  ţinea  sub  patro¬ 
najul  ei  binevoitor.  Plângerile  Românilor  însă  şi  felul 
cum  răspund  Sârbii  ne  conving,  că  era  acolo  o  duşmănie, 
ascunsă  şi  nemărturisită  dar  adâncă,  împotriva  a  tot  ce 
eră  românesc.  La  sate  atrăgeau  familiile  fruntaşe  cu  toate 
mijloacele  —  până  şi  cu  legături  familiare  —  în  apele 
sârbeşti;  în  biserici  se  sileau  să  întroducă  obiceiul  de 
de  a  servi  numai  sârbeşte  şi  în  unele  părţi  poporenii 
—  Români  —  ştiau  rugăciunile  numai  în  limba  aceea. 
Moise  Nicoară  din  Giula  ne  spune  în  autobiografia  sa 
acestea:  «Măicuţa  a  murit  [în  etate]  de  72—4  ani  şi  nu 
ştia*4  rugăciunile  numai  sârbeşte,  fără  să  ştie  o  vorbă 
sârbească,  precum  nimeni  în  tot  oraşul,  ba  nici  în  tot 
prejurul  până  la  Arad.  Bucuria  ei,  când  ne  auzi  închi- 
nându-ne  româneşte;  se  ruga  să  le  repeţim  şi  din  ciaslov 
au  psaltire;  nu  putea  suferi  pe  Sârbi».1  Silinţele  de  a 
se  lumină  ale  celor  cari  nu  primeau  mentalitatea  sârbească 
erau  urmărite  şi  oprimate.  Candidaţii  de  preoţi  erau 
ţinuţi  să-şi  schimbe  până  şi  numele  românesc  sau  să-i 
adauge  cel  puţin  terminaţia  care  singură  li  se  părea 
cuvioasă  şi  pravoslavnic  sunătoare.  Mănăstirile  erau  şcoli 
de  sigură  pervertire  a  simţirii  şi  cugetării  româneşti. 
Cărturari  români  aleşi,  cari  voiau  să-şi  păstreze  libertatea 
sufletească  le  ocoleau  de  aceea  şi  dacă  n’aveau  alte 
motive.  Când  se  cereau  apoi  Români  pentru  de  a  ocupă 
demnităţi  înalte  bisericeşti,  ierarhia  sârbească  răspundeâ, 

1  Biblioteca  Academiei  Române.  Bucureşti,  secţia  manuscriselor.  Ma¬ 
nuscrisele  lui  Moise  Nicoară  Nr.  2445. 


169  - 


cu  faţa  curată  a  celui  nevinovat,  că  primitiva  plebe  ro¬ 
mânească  nu  are  astfel  de  exemplare  distinse.  (Cât  eră 
de  «distins»  câte  unul  din  ierarhia  sârbească  ne  dă  un 
deplorabil  exemplu  arhimandritul  episcopului  dela  Arad, 
despre  care  va  fi  vorba  îndată).  Oameni,  a  căror  energii 
ar  fi  rodit  pentru  cultura  românească  nu-şi  găseau  astfel 
rostul  la  ei  acasă.  Perseverata  în  lupta  pentru  cultura 
românească  se  răsplătiâ  şi  aici  cu  prigonire  şi  pribegie. 

La  toate  acestea  se  mai  adauge  şi  cealaltă  calami¬ 
tate :  abusurile  cu  sfinţirea  şi  instituirea  preoţilor.  Episcop 
eră  —  dela  180S  încoace  —  Pavel  Avacumovici,  om 
bătrân  acumT bolnăvicios  şi  slăbănog.  In  circulara  lui 
şi  în  cuvântarea  trimisă  Consistorului  gr.  ort.  din  Orade, 
cu  ocazia  deschiderii  şcoalei  pedagogice  din  Arad,  se 
vădeşte  destulă  bănăvoinţă  faţă  de  păstoriţii  săi.1  O 
conştiinţă  mai  scrupuloasă  pentru  răspunderea  ce  o  are 
un  episcop  pentru  păstorirea  credincioşilor  însă  îi  lipsiâ 
cu  totul.  Pe  arhimandritul  Moise  Emanuilovici  însă,  care 
purtă  —  din  cauza  neputinţei  bătrânului  episcop  — 
aproape  toate  agendele  diecezei,  ni-1  prezintă  plângerile 
româneşti  într’o  lumină  de  tot  tristă:  Un  om  de  o 
brutalitate  cinică,  în  ochii  căruia  toată  biserica,  toate 
instituţiile  ei  sfinte,  toate  tainele  şi  bunurile  ei  spirituale 
însemnau:  bani  şi  bucate.  Nici  ruşine  de  oameni,  nici 
frică  de  Dumnezeu,  nici  un  simţ  omenesc  de  milă  sau 
de  dreptate  nu  mai  trăia  în  sufletul  acesta  rapace ;  bani, 
acesta  eră  idolul  şi  singura  lui  credinţă.  Preoţia  deveniâ 
astfel  un  obiect  de  negoţ;  parohiile  o  întinsă  moşie  a 
bisericii,  locuită  de  bătuta  de  Dumnezeu  turmă  a  oilor 
cuvântătoare,  harnice  ca  albinele  şi  inofensive  «ca  matca 
fără  ac»,  încredinţată  «păstorilor»  nu  ca  să  o  cultive  în 
sudoarea  feţii,  ci  ca  să  o  dijmuească. 


1  losif  Vulcan :  op  citat  p.  70  seq. 

Nu  putem  crede  —  sunt  şi  documente,  dar  e  mai 
ales  logica  lucrurilor  şi  experienţa  lor,  care  ne-ar  des- 
mi  nţi  —  că  preoţii  şi  mai  ales  protopopii  cari  trăiau  în 
această  atmosferă,  cari  erau  crescuţi  în  aceste  «tradiţii» 
şi  necesitaţi  să  se  sfinţească  între  astfel  de  împrejurări 
să  fi  rămas  cu  totul  liberi  de  această  concepţie  mate¬ 
rialistă,  neguţătorească  a  chemării  lor.  ci  mai  curând 
trebuie  să  admitem,  că  lăcomia  altoită  întrânşii  de  pilda' 
superiorilor  în  cei  mai  mulţi  s’a  prins  şi  a  dat  rod. 
Astfel  biata  dieceză  ajunse  o  piaţă  de  negoţ  atât  de 
ademenitoare,  încât  vedem  că  începuse  să  câştige  şi 
simpatiile  jidovilor,  dintre  cari  unul  se  încreştinează  şi  se 
face  numai  decât  —  nu  ni  se  spune  cât  a  costat  —  popă. 

Toate  acestea  împreună  au  umplut  de  nemulţămirfe 
şi  de  indignare  sufletele  în  cari  trăia  încă  simţul  de 
omenie  şi  de  demnitate.  Erau  convinşi  că  o  inimă  ro¬ 
mânească  va  avea  înţelegerea  şi  iubirea  necesară  pentru 
vindecarea  acestor  rane.  Tradiţia  verbală  ne  spune  că 
planurile  pentru  realizarea  dorinţelor  se  agitau  foarte 
viu  încă  în  1812  între  protopopi  şi  preoţi.1  Iniţiativa 
sigură  şi  pornită  cu  toată  conştiinţa  greutăţilor  mari,  a 
venit  însă  dela  profesorii  nou  înfiinţatului  institut  pe¬ 
dagogic,  iar  cel  mai  puternic  sprijinitor  al  acţiunei  a 
fost,  dela  început  şi  în  tot  decursul  luptei  Samuil  Vulcan, 
episcopul  unit  dela  Orade.  Cu  el  stăteau  în  legătură 
cei  doi  prigoniţi  ai  lui  Bob,  cari  însemnau  atunci  culmea 
luminilor  minţii  româneşti,  Şincai  şi  Petru  Maior  — 
mai  ales  acesta,  căci  Şincai  se  retrăsese  în  azilul  bătrâ- 
neţelor  sale  înstrăinate  ferbând  de  nemulţămire  şi  durere 

1  N.  Tincu  Velea:  » Istoria  bisericească  politică  naţională  a  Româ¬ 
nilor ».  Sibiiu  1865  pag.  300  (citat  în  Vulcan  :  Ţichindeal  p.  25).  Aci  ni  se 
spune  că  a  fost  şi  înaintată  o  petiţie  împăratului  de  o  deputăţie  care  a 
fost  la  Viena.  Nu  am  putut  controla  dacă  actele  cancel.  aulice  confirmă 
sau  eventual  desmint  această  afirmaţie. 

pentru  nerecunoştinţa  neamului  său.  Astfel  Vulcan  a 
dat  mereu  Românilor  din  Bănat  în  lupta  pentru  cultura 
românească  tot  sprijinul,  material  şi  spiritual,  cât  îl  ajută 
puterile:  bani  pentru  spesele  deputaţilor,  sfaturi,  inter- 
veniri  repeţite  în  scris  şi  în  persoană  la  palatinul  şi  la 
curtea  din  Viena,  şi  materialul  istoric,  primit  dela  Maior  — 
care  urmărea  şi  ajută  şi  el  lupta  —  pentru  petiţia  Ro¬ 
mânilor. 

E  o  privelişte  înălţătoare  —  care  tot  mai  rar  se 
îmbie  sufletului  românesc  înţesat  în  zilele  noastre  de 
egoism  îngheţat  —  înfrăţirea  acestor  suflete,  de  o  su¬ 
perioară  şi  largă  înţelegere  a  vieţii  neamurilor  şi  a  da- 
torinţei  conducătorilor  lor,  peste  margini  cari  strivesc 
sborul  sufletelor  înguste,  cătră  idealul  mare  de  a  chemă 
la  vieaţă  sufletul  unui  neam,  ideal  care  răsplăteşte  cu 
fericire  vieaţa  ce  arde  în  flacăra  lui,  şi  aici  pe  pământul 
ambiţiilor  deşerte  şi  înaintea  tronului  iubirii  eterne. 
Apelurile  lui  Vulcan  la  curte,  dar  mai  ales  scrisorile  din 
corespondenţa  lui  cu  Ţichindeal  (în  cea  a  lui  Moise 
Nicoară  nepublicată  încă,  trebuie  să  mai  fie  şi  altele)  şi 
ale  lui  Petru  Maior  ne  vorbesc  despre  această  frăţie 
neturburată  într’un  graiu  care  înviorează  sufletul.  «Frate»! 
scrie  Maior  lui  Moise  Nicoară  în  vara  anului  1815 
«Românii  de  pe  acolo,  cum  văd,  bine  sunt  invitaţi  pentru 
episcopia  din  Arad  şi  au  început  a  cunoaşte,  cine  sunt 
Românii  şi  cine  sunt  Sârbii,  şi  că  ver  uniţi,  ver  neuniţi, 
tot  sunt  Românii  fraţi  împreună s.1 

Lupta  pentru  episcop  românesc  la  Arad  s’a  pornit 
deci  sub  conducerea  câtorva  protopopi  şi  a  profesorilor 
dela  preparandie.  Ţichindeal  şi  cu  Diaconovici  purtau 

1  Din  corespondenţa  lui  Petru  Maior  cu  Moise  Nicoară,  publicate  de 
V.  Mangra  în  « Tribuna »  1908  Nr.  33. 

steagul  binecuvântat,  cu  iubirea  Iui  de  neam,  de  epis¬ 
copul  Samuil  Vulcan. 

La  începutul  anului  1813  încă  nu  eră  făurită  bine 
încrederea  reciprocă  între  Arad  şi  Orade.  Până  şi  Ti- 
chindeal  vedem  că,  într’un  moment,  s’a  temut  ca  nu 
cumva  episcopul  Vulcan  să  descopere  Sârbilor  planurile 
Românilor,  de  cari  avea  cunoştinţă.  Vulcan  îl  dojeneşte 
pentru  aceasta:  «Cum  ai  putut  să  socoteşti,  cumcă  eu 
am  înţelegere  cu  el  (e  vorba  de  un  arhimandrit  Sârb) 
despre  episcopiile  voastre?».1  De  aci  înainte  însă  oamenii 
se  cunosc  tot  mai  mult  şi-i  leagă  o  credinţă  neclintită, 
în  toamna  aceluiaşi  an  Vulcan  făcea  conceptul  petiţiei 
Românilor  dela  Arad  şi  el  admoniâ  acum  pe  Ţichindeal 
la  tăinuire  şi  mare  băgare  de  seamă  faţă  cu  străinii. 

Toate  semnele  ne  îndeamnă  să  credem,  că  în  scri¬ 
sorile  ce  au  schimbat  ei  în  vremea  aceasta  e  vorbă  .de 
petiţia  care  a  fost  înaintată  în  primăvara  anului  viitor 
împăratului.  In  9  Septemvrie  1873  Vulcan  înştiinţează 
pe  Ţichindeal  că  e  gata;  în  19  ale  aceleiaşi  luni  îl  sfă- 
tueşte  aşa:  «Fiule,  devei  căpiCâ  vreun  scriitor  bun  între 
preoţi,  care  să  scrie  mai  frumos  decât  este  aceasta  scrisă, 
dă  să  o  scrie,  că  eu  voind  ca  nu  cumva  să  vină  lucru 
la  iveală,  n’am  cutezat  a-1  da  să-l  scrie  la  altul,  fără 
numai  la  nepotul  meu,  însă  şi  aşa  precum  este  scrisă, 
poate  să  meargă.  Bine  ar  fi  de  ar  putea  doi  din  cler 
să  meargă  cu  dânsa  să  o  deie  la  împăratul  în  mână, 
şi  apoi  şi  la  alţi  domni  şă  o  comendăluiască».  Cere  o 
scrisoare,  în  care  preoţii  să-l  roage  pentru  cauza  lor  ca 
să-i  ajute  «că  având  eu  o  scrisoare  ca  aceasta  cu  mai 
mare  cutezare  oi  puleâ  lucră,  ce  voesc  a  face  tocmai 

1  Corespondenţa  lui  Vulcan  cu  Ţichindeal  v.  I.  Vulcan:  Dimitrie 
Ţichindeal,  pag.  76. 

de  nu-mi  vor  scrie» 1  Ţichindeal  roagă  pe  Vulcan  să 
împrăştie  bănuiala  unor  protopopi  cari  se  tem  că  epis¬ 
copul  are  scopuri  personale  cu  zelul  său  pentru  dieceza 
Aradului.  Vulcan  răspunde:  «...  nu  ştiu  ce  să  gândesc 
(despre  acea  îndoială)  putând  voi  din  scrisoarea  cea 
latinească  la  împăratul  scrisă,  şi  în  3  Sept.  ţie  trimisă 
cunoaşte,  cumcă  eu  doresc  ca  să  dobândiţi  voi  cu  ce¬ 
rerea  voastră  acel  privilegium  din  Ardeal  al  clerului  unit 
din  vremi  neştiute,  iară  a  celui  neunit  când  s’a  ales  acum 
de  curând  episcopul  Moga,  ca  prin  voturi  să  alegeţi  3 
feţe  bisericeşti,  cari  să-i  arătaţi  la  înalta  curte,  ca  pe 
una  din  acele  să  o  aleagă  episcopu.  Căci  clerul  mai 
bine  cunoaşte  care  sunt  vrednici,  şi  întru  alegere  ca 
aceasta  şi  strânsoare  clerul  arareori  se  amăgeşte.  Drept 
aceea  eu  dela  aceasta  a  mea  părere,  care  şi  până  acuma 
împăratului  o  am  arătat  nice  cum  nu  mă  voiu  depărtâ.»2 

Cei  dela  Arad  doreau  să  trimită  rugarea  lor  prin 
mijlocirea  episcopului  la  Viena,  poate  chiar  să  o  dea 
acesta  împăratului,  căci  eră  ales  să  meargă  cu  o  de¬ 
putăţie  a  comitatului  Bihor  la  Viena.  De  aceia  Ţichindeal 
se  sileşte  să  câştige  încă  în  serbătorile  Crăciunului  iscă¬ 
liturile.  Lucrurile  se  tămândară  însă.  Mulţi  dintre  preoţi 
se  îndoiau  că  va  fi  bine  să  înainteze  rugarea  până  e 
episcopul  Avacumovici  în  vieaţă;  împăratul  eră  dus  din 
Viena  şi  deputăţia  Bihorului  aşteptă  sosirea  lui,  ca  să 
plece.  în  fine,  dupăce  trecuseră  şi  serbătorile  Paştilor, 
pe  la  sfârşitul  lui  Maiu,  petiţia  Românilor  în  care  cer  ca 
împăratul  după  moartea  episcopului  Avacumovici  — 
acesta  trăia  încă,  dar  eră  dus  de  bătrâneţe  şi  de  boală, 
văzând  cu  ochii,  cătră  groapă  —  să  oprească  pe  Mitro- 

*  Iosif  Vulcan.  Op  citat  pag.  77  adun.  IV  şi  V.  Scrisoarea  din  1Q 
Septemvrie  nu  are  însemnat  anul,  legătura  ei  cu  ceealaltă  însă  e  evidentă. 

‘‘  Ibidem:  pag.  78  şi  86. 

"politul  din  Carloviţ  dela  convocarea  sinodului  de  ale¬ 
gere  şi  să  numească  un  episcop  «de  neam  Român  cu 
sângele  şi  cu  inima  românească»  dintre  3  candidaţi  pe 
cari  —  după  analogia  Transilvaniei  —  îi  va  alege  preo- 
ţimea,  e  îndreptată,  ne  spune  Ţichindeal,  în  două  exem¬ 
plare,  unul  deadreptul  şi  unul  preste  Orade,  la  împă¬ 
ratul,  unde  avea  să  plece  peste  câteva  zile  şi  Vulcan, 
şi  în  mâna  căruia  trebuia  să  ajungă.  în  felul  acesta  so¬ 
coteau  că  nu  vor  prinde  de  veste  episcopii  Sârbi.  Lu¬ 
crurile  n’au  mers  însă,  nici  de  astădată,  neted. 

Ţichindeal  ca  să  câştige  pentru  dânsa  şi  autori¬ 
tăţile  civile,  dăduse  în  decursul  iernii  petiţia  asesorului 
Voros.  Vulcan,  îndată  ce  l-a  înştiinţat  despre  aceasta, 
înţelese  foarte  bine  «cumcă  lucrul  şi  cererea  aceasta  acum 
va  fi  cunoscută  mitropolitului  şi  la  tot  clerul  sârbesc». 
Odată  informat  despre  dânsa,  clerul  sârbesc  va  fi  lucrat 
cu  toate  mijloacele  ca  să  apuce  şi  să  opăcească  petiţia 
însăşi.  Altcum  nu  se  poate  explică  scrisoarea  lui  Ţi- 
chendeal  adresată  lui  Vulcan  în  18  Iulie,  şepte  săptămâni 
după  expedarea  petiţiei.  «Venit-au»  zice  Ţichendeal 
despre  cele  2  exemplare  «unele  ca  acelea  la  locul  lor, 
au  rătăcesc  în  vre  un  labirint  deodată  trezindu-se  în 
mâna  mitropolitului  din  Carloviţ,  până  astăzi  nici 
cea  mai  mică  înştiinţare  nu  am...  nici  ştiu».1  Nu  ştim 
nici  astăzi;  dar  e  imposibil  ca  episcopul  care  eră  atât 
de  exact,  să  nu-i  fi  înştiinţat  dacă  le-ar  fi  primit.  Pe 
lângă  aceasta  informaţia  pe  care  o  arată  o  scrisoare 
ulterioară  a  mitropolitului  e  atât  de  exactă  încât  trebue 
să  admitem  că  a  avut  o  copie  a  petiţiei  în  mână. 
Faptul  că  mitropolitul  spune  în  acea  scrisoare  cătră 
împăratul,  ca  şi  cum  ar  fi  lucru  ştiut  de  toţi,  că  Nes- 
torovici  —  care  ştiu  că  era  omul  lor  —  a  înaintat  pe- 


1  Pentru  celea  precedente  v.  Iosif  Vulcan:  op  citat.  pp.  81,  87,  01. 

tiţia  M.  Sale,  ne  dă  şi  mai  mult  de  bănuit  despre  că¬ 
rările  pe  cari  a  trebuit  să  rătăcească.1 

Intre  actele  cancelariei  aulice  se  găseşte,  înaintată  îm 
1814,  numai  o  «instanţie»  semnată  «poporul  şi  clerul  die* 
cesei  gr.  neunite  arădane»  fără  iscălituri.2  Sârbii  însă 
ştiau  de  mult  cari  sunt  conducătorii  şi  se  porniră  pri¬ 
gonirile:  împotriva  lui  Ţichindeal  îndată,  —  pe  care  l’au 
şi  nimicit  —  iar  mai  târziu  şi  împotriva  lui  Diaconovici. 

Petiţia  însă  înduplecă  pe  împăratul  să  dea  atenţie 
dorinţelor  româneşti.  El  &crie,  în  2  August  1814,  pro- 
cancelarului  conte  Kohary:  «Despre  cuprinsul  acestei 
petiţii  cancelaria  să-mi  dea,  însă  fără  de  a  comunică 
ceva  mitropolitului,  părerea  ei  bine  cumpenită,  indicând 
mai  ales  modalitatea  de  a  ne  convinge  dacă  sunt  în 
clerul  românesc  bărbaţi  vrednici  pentru  demnitatea  epis¬ 
copală  şi  de  a  esoperâ,  dacă  sunt,  numirea  unui  epis¬ 
cop  din  sinul  acestei  naţiuni».8  Kohary  cere  sfatul  pala¬ 
tinului  —  12  August.  Aceasta  răspunde  —  12  Sept. 
—  că  celea  mai  bune  informaţii  în  chestia  aceasta  le-ar 
putea  da  administratorul  comitatului  Bihor,  corniţele  Lu¬ 
dovic  Rhedey.  Acesta  are  moşii  în  vecinătate  cu  Românii 
şi  cunoaşte  bine  poporul  şi  pe  preoţii  români.  Cu  pri¬ 
vire  la  eventuala  denumire  el  crede  că  nu-i  consult  a 
se  abate  dela  «Rescriptum  deciaratorium»  care  în  §.  21 
regulează  alegerea  şi  numirea  episcopilor  de  sub  juris¬ 
dicţia  mitropolitului  din  Carloviţ,  ci  să  se  caute  o  mo- 

1  Ibidetn .  p.  100. 

1  Nu  are  nici  dată.  v.  Arhiva  stat.  act.  cancel.  auL  ung.  1815.  Nr. 

12821. 

E  publicată  în  traducere  românească,  făcută  de  pe  o  copie  latină  ce 
se  află  între  manuscrisele  lui  Moise  Nicoară,  în  «Biserica  şi  Şcoala»  an. 
1878.  Nr.  27—28.  apoi  în  «Mitropolia  ort.  a  Rom.»  şi  în  «Cartea  de  aur» 
v.  I  p.  139  seq. 

9  Arhiva  statului.  B.-pesta.  Actele  cancel.  aul.  ung.  an.  1814,  Nr.  10460. 

dalitate  de  a  satisface  dorinţele  românilor  în  cadrele 
acelor  norme.  Cancelaria  aulică  —  14  Oct.  —  primeşte 
propunerea  cu  adausul  că,  fiind  acuma  mai  mulţi  Ro¬ 
mâni  culţi  în  Transilvania  decât  în  Ungaria,  să  înşti¬ 
inţeze  şi  pe  guvernatorul  Transilvaniei,  corniţele  G. 
Bânffy  despre  dorinţa  împăratului,  ca  să  caute  în  prin¬ 
cipatul  său  şi  să  propună  Români  apţi  pentru  cârja 
episcopească.1  împăratul  aprobă  —  2  Nov.  —  iar 
peste  2  zile  cancelaria  aulică  trimite  înştiinţările  secrete 
guvernului  Transilvan  şi  lui  Rhedey.2 

Guvernatorul  Bânffy  împlineşte  lucrul  în  grabă  şi 
conştienţios.  Trimite  —  6  Dec.  —  înştiinţare  secretă 
episcopului  Moga  şi-i  cere  să-î  comunice  în  acelaşi  chip 
fără  întârziere  numele  acelor  Români  din  dieceza  lui  pe 
cari  îi  află  vrednici  de  a  păstori  oarecare  dieceză 
gr.  or.  din  Ungaria.  Episcopul  răspunde  —  24  Dec.  — 
că  orientându-se  după  condiţiile  cuprinse  în  decretul 
guvernului  din  13  Aug.  1810,  emanat  cu  ocazia  ale¬ 
gerii  de  episcop  în  dieceza  Transilvaniei,  cari  cer  dela 
candidatul  de  episcop  să  fie  bărbat  harnic,  cunoscător 
de  limbi,  versat  în  chestii  de  drept  şi  cunoscător  al 
obiceiurilor  ţării,  om  onest,  cinstit,  cu  mintea  luminată, 
credincios  principelui  şi  cu  zel  pentru  binele  public,  a 
găsit  că  dintre  câţi  călugări  cunoaşte  el  în  dieceza  sa 
2  întrunesc  mai  bine  aceste  condiţii:  vicarul  Nicolae 
Huţovici  şi  apoi  profesorul  Gheorghe  Lazăr.  Dintre 
aceştia  cel  dintâiu  se  distinge  mai  mult  cu  însuşirile-i 
naturale  şi  cu  experienţa  câştigată  decât  cu  erudiţia, 
cel  din  urmă  din  contră  se  recomandă  mai  mult  prin 
cunoştinţe  în  domeniul  ştiinţei  decât  prin  moderaţiune 
şi  temperament  pacinic.  Dintre  preoţii  celibi  propune 

1  Ibidem  Nr.  13226  şi  14163. 

*  Ibidem  an.  1814.  Nr.  14163. 

pe  Moise  Fulea  director  al  şcoalelor  elementare  gr.  ort. 
din  Transilvania  şi  pe  Ioan  Moga,  fiul  lui  Zaharie  Moga, 
arhidiacon  în  Sebeş.  Acesta  era  un  tinăr  de  25  de  ani 
care  studiâ  acuma  la  Viena  pentru  de  a  se  întoarce 
profesor  la  viitorul  seminar;  episcopul  îl  încarcă  cu 
multe  laude  şi  asigură  pe  Bânffy  că  n’o  face  aceasta 
fiindcă-i  e  nepot,  căci  poate  dovedi  totul  cu  docu¬ 
mente.1 

Guvernatorul  însă  nu  e  mulţumit  cu  aceste  pro¬ 
puneri  şi  cere  episcopului  altele.  Cu  această  ocazie  el 
i-a  atras  probabil  atenţia  asupra  lui  Radu  Tempea.2 
Episcopul  scrie  acestuia  în  14  Ianuarie  1815  şi-i  cere 
să  se  declare  dacă  ar  fi  aplicat  să  primească  păstorirea 
unei  dieceză  în  Ungaria,  aşa  însă  ca  femeia  lui  să  se 
retragă  mai  întâiu  —  conform  normelor  bisericeşti  — 
în  vre-o  mănăstire.  Tempea  —  eră  arhidiacon  în  Bra¬ 
şov  —  răspunde  în  3  Februarie  1815,  că  el  întot¬ 
deauna  a  fost  gata  să  servească  binelui  public  din  toate 
puterile  şi  e  gata  şi  de  aci  înainte.  Ca  să  poată  can¬ 
dida  însă  la  episcopie  a  cerut  părerea  soţiei  sale  şi  a 
primit  învoirea  în  această  declaraţie:  «Iubitul  meu  soţ, 
—  nu-ţi  pot  exprimă  mulţumirea  mea  izvorâtă  din  adân¬ 
cul  inimii,  pentru  iubirea  ta  adevărată  de  până  acum  şi 
pentru  creşterea  bună  dată  copiilor  noştri.  Tu  însă  poate 
eşti  ales  şi  menit  de  Dumnezeu  pentru  acel  loc;  de 
aceia  voinţa  mea  purceasă  din  toată  inima  e  să  întru 
în  mănăstire  numai  ca  să  putem  fi  de  folos  semenilor 
noştri.»3 


‘  Ibidem.  an.  1815.  Nr.  2456. 

•Scrisoarea  guvernului  nu  se  găseşte,  dar  Tempea  zice  în  de¬ 
claraţia  lui  că  aceasta  i  s’a  cerut  la  îndemnul  aceluia,  (auî  die  gnâdigste 
Erinnerung  Sr.  Excelenz.) 

1  După  o  copie  în  arhiva  stat.  B-pesta.  Actele  cancel.  aul.  ung.  an. 
1815  Nr.  2456. 

In  18  Februarie  episcopul  înaintează  declaraţia  lui  * 
Tempea  guvernorului,  propunând  alături  încă  2  candi¬ 
daţi.1  Bânffy  comunică  acum  cancelariei  aulice  ungare 
informaţiile  primite.  Alătură  în  copie  propunerile  epis¬ 
copului  Moga,  iar  el  recomandă  numai  pe  Radu  Tempea, 
accentuând  totuşi  că  între  cei  propuşi  întâiu  merită 
atenţie  Lazăr  (îi  zice:  losif),  dar  acesta  a  avut  înainte 
cu  câţiva  ani  «neînţelegeri  personale  destul  de  grave» 
cu  mitropolitul  din  Carloviţ.3 

Intraceia  sosise  raportul  comitelui  Rhedey.  Nu  res¬ 
pectă  şi  . nici  nu  înregistrează  dorinţele  româneşti;  pro¬ 
punerile  lui  congruează  cu  dorinţele  mitropolitului  sâr¬ 
besc.  Recomandă  la  locul  prim  pe  losif  Putnik,  episco¬ 
pul  diecezei  Pacraţ,  că  Român  şi  de  tată  şi  de  mamă, 
născut  în  comitatul  Aradului,  unde  are  şi  acuma  o  moşie 
domnească.  II  laudă  că  e  poate  cel  mai  distins  dintre 
Români  ca  fineţe  a  moravurilor  şi  cultură  a  spiritului. 
Familia  Putnic  era  de  fapt  de  origine  macedo-română; 8 
dar  acesta  deşi  copilărise  într’un  sat  românesc  nu-1  mai 
trăgea  inima  cătră  acelea  sate  umilite  şi  astfel  nici  Ro¬ 
mânii  nu  găseau  nici  decum  că  el  ar  puteâ  fi  «episcop 
cu  sângele  şi  cu  inima  românească».  In  locul  al  2-lea 
Rhedey  propune  pe  Manuilovici,  arhimandritul  mănăstirii 
Hodoş,  cunoscut  acum  şi  nouă.  Corniţele  afirmă  că  ar¬ 
himandritul  e  Român,  vorbeşte  4  limbi  afară  de  cea 
românească  şi  «se  poate  socoti  cu  drept  între  bărbaţii 
mai  culţi  ai  neamului  său».  La  locul  al  3-lea  vine  Nestor 
Ioanovici,  egumenul  mănăstirei  Sirmiului  (Sirmiensis),  iar 
al  4-lea  e  Ştefan  Atanasievici,  protopopul  Lugojului,  pe 


’  Copia  ibidem  ad.  Nr.  75.  Cei  doi  candidaţi  sunt  Angelus  Taurovits 
şi  Ignatius  Karabetz. 

2  Ibidem  Nr.  2456.  Data  e  12  Februarie. 

3  v.  O.  Popovici:  Istoria  Rom.  bănăţeni.  Lugoj,  1904.  p.  342.  n.  4. 

•  care  Pam  întâlnit  în  rugarea  din  1807  pentru  director 
şcolar.  Amândoi  erau  consideraţi  ca  Români  buni  şi 
mai  ales  loanovici  aveâ  simpatii  multe  între  Români. 
Rhedey  îi  escepţionează  pe  amândoi.  Despre  loanovici 
spune  că-i  un  spirit  de  tot  neastâmpărat  (valde  inquie- 
tus  esse  dicatur),  iar  despre  protopopul  Lugojului  că 
nu  ştie  limbi  şi  e  preot  secular.  La  urmă  propune  încă 
pe  Procopiu  Bolici,  arhimandritul  mănăstirei  Racovaţ. 
Despre  acesta  zice  că  e  Croat,  şi  ar  fi  mai  potrivit 
pentru  dieceza  Pacraţului,  când  Putnic  va  fi  mutat  la 
Arad. 

In  24  Februarie  1815  cancelaria  aulică  le  înaintează 
pe  toate  în  reasumat  împăratului.  După  părerea  ei  do¬ 
rinţa  Românilor  s’ar  putea  satisface  mai  bine  şi  mai 
uşor  dacă  ar  strămută  pe  Putnic  la  Arad,  mai  ales  că 
are  posesiunea  acolo  şi  s’ar  duce  şi  el  bucuros,  că  e 
mai  bine  dotată  această  dieceză  decât  a  Pacraţului;  şi 
apoi  el  e  Român.  Împăratul  Francisc  1.  nu  aduce  nici 
o  hotărâre,  ci  reînapoiază  actele  cancelariei,  ca  aceasta 
să  întrebe  acuma  pe  mitropolitul  din  Carloviţ,  cum  crede 
că  se  va  puteâ  întregi  scaunul  vacant,  ţinând  seamă  de 
poporul  românesc,  care  constitue  în  partea  cea  mai  mare 
acest  episcopat?1  . 

Mitropolitul  răspunde  într’o  scrisoare  lungă»  cam 
acestea:  Încă  anul  trecut  a  primit  informaţiuni  vrednice 
de  credinţă  din  dieceza  Timişoarei  şi  a  Vârşeţului,  că 
oarecari  indivizi  dela  şcoala  preparandială  din  Arad  au 
înaintat  împăratului  în  numele  clerului  şi  a  poporului 
românesc  o  petiţie  în  care  se  roagă  să  le  numească, 
după  ce  va  muri  Avacumovici,  un  Român  de  episcop 
la  Arad,  fiind  dieceza  aceasta  aproape  în  întregime  ro¬ 
mânească,  ca  să  nu  ajungă  sinodul  sârbesc  să  aleagă  iar 


1  Ibidem.  an.  1815.  Nr.  5994. 

un  Sârb.  E  cunoscut  că  iniţiatorii  principali  ai  acestei 
rugări  sunt  «acel  catehet  Ţichindeal»  (pe  care  cance¬ 
laria  în  urma  uneltirilor  sârbeşti  îl  destituise  acum)  şi 
cu  Diaconovici  şi  încă  alţi  câţi-va  din  clerul  românesc, 
mai  ales  protopopi  şi  preoţi  văduvi,  iar  rugarea  a  îna¬ 
intat-o  împăratului  inspectorul  superior  de  şcoale  Nes- 
torovici  (după  cum  ştim  din  greşală  şi  spre  paguba  au¬ 
torilor  ei).  Nu  vrea  să  scruteze  —  continuă  mitropo¬ 
litul  insinuativ  —  dacă  e  favorabil  binelui  public  ca  în 
timpul  şi  împrejurările  de  faţă  oameni  încredinţaţi  cu  creş¬ 
terea  tinerimii  să  plănuiască  nepedepsiţi  tot  ce  le  place 
împotriva  autorităţii  religiunii  sale,  asumându-şi,  fără  nici 
o  autorizare,  numele  poporului  şi  clerului  românesc  şi 
să  divulge  în  voie  principii  diferite.  Nici  nu  caută  cauza, 
pentruce  profesorii  dela  preparandie  sunt  atât  de  apli¬ 
caţi  la  proiecte  şi  înnoiri  când  mişcările  ţărăneşti  şi 
anume  cea  din  comitatul  Sirmiului  în  1807  şi  cea  re 
centă  de  pe  domeniile  Pacraţ  şi  Daruvar  au  fost  pro¬ 
vocate  de  învăţători  din  acelea  locuri. 

Numiţii  indivizi  şi-au  arătat  numai  ingnoranţa  pro¬ 
prie  când  au  zis  sinodului  de  legea  lor  «sinod  sârbesc» 
şi  oarecum  duşman  neamului  lor,  pentrucă  acela  e  mai 
presus  de  deosebirile  naţionale,  deschis  ori-cui  e  deputat 
şi  e  cunoscut  doară  că  episcopul  din  Pacrat  e  consi¬ 
derat  şi  de  Români  ca  Român,  iar  cel  din  Buda  e  Grec. 
Astfel  de  iniţiative  «nouă  şi  neaşteptate»  ale  numiţilor 
bărbaţi  de  şcoală,  potrivnice  ierarhiei  —  cum  este  obiec¬ 
tul  acelei  petiţii  —  provoacă  fără  nici  un  motiv  des- 
binări  între  locuitorii  sârbi  şi  români  de  aceiaşi  confe¬ 
siune,  iar  aceasta  a  deşteptat  atenţia  nobililor  şi  a  dom¬ 
nilor  de  pământ  încât  aceştia  privesc  cu  ochi  bănuitori 
toate  instituţiile  nouă  şi  de  aci  vine  că  la  nou  înfiin¬ 
ţatul  fond  general  al  şcoalelor,  nici  un  singur  domn  de 

pământ,  ori  cât  de  stăruitoare  au  fost  îndemnurile,  n’a 
dat  vre-un  ban  până  acuma. 

Cât  priveşte  în  special  dieceza  Aradului,  —  con¬ 
tinuă  mitropolitul  —  fiindcă  e  locuită  în  partea  cea  mai 
mare  de  Români,  e  drept  ca  să  fie  luaţi  şi  ei  în  con¬ 
siderare  la  numirea  de  episcop.  Dar  acolo  sunt  totuşi 
şi  Sârbi,  iar  episcopatul  e  de  origine  sârbesc.  El  înţe¬ 
lege,  prin  urmare,  acea  considerare  în  aşa  fel,  că  epis¬ 
copul  ce  va  fi  numit  să  fie  sau  un  Român  care  ştie 
bine  sârbeşte  sau  unul  care  să  ştie  româneşte  atât  de 
bine,  încât  să-şi  poată  înţelege  poporenii  şi  să  fie  înţeles 
de  ei.  Nicidecum  însă  nu  vede  necesitatea  de  a  da  atâta 
ingerinţă  naţionalismului  în  alegerea  de  episcop,  când 
acesta  nu  stă  în  slujba  acestei  sau  acelei  naţiuni,  ci  e 
chemat  să  propovăduiască  o  doctrină  generală  după 
norme  stabilite  şi  n’are  nimic  cu  aşa  numitul  «naţiona¬ 
lism».  Dar  rugarea  amintită  intenţionează  să  deschidă 
pentru  protopopi  şi  preoţi  văduvi  —  cum  sunt  în  special 
protopopii  dela  Şiria  şi  Lugoj,  precum  şi  alţii,  cari 
dispreţuesc  monahismul  şi  se  subtrag  dela  voturile  lui, 
dar  ar  vrea  totuşi  să  parvină  la  demnitatea  episcopală 
—  calea  cătră  cele  mai  înalte  demnităţi  bisericeşti.  Ro¬ 
mânii  n’au  fost  opriţi  nici  odată  de  a  se  ridica  acolo 
pe  calea  cea  adevărată.  Că  totuşi  sunt  mai  puţini  Ro¬ 
mâni  distinşi  în  cler  decât  Sârbi  nu  sunt  de  vină  ace¬ 
ştia,  ci  e  a  se  atribui  aceloraşi  cauze  pentru  cari  nu  se 
găsesc  decât  foarte  rar  Români  distinşi  şi  în  statul  mi¬ 
litar  sau  între  neguţători,  ci  naţia  lor  constă  aproape 
toată  numai  din  plebea  românească  pretutindeni  unde 
locuiesc  ei;  aşa  e  şi  în  Transilvania  unde  în  privinţa 
culturii  şi  a  industriei  nu  se  deosebesc  cu  nimic  întro- 
laltă,  fie  uniţi,  fie  neuniţi. 

Adevărat  că  ar  fi  bine  ca  episcopul  ca  păstor  al 
turmei  sale  spirituale  să  fie  de  un  sânge  cu  ei  şi  e  drept 
ca  să  le  ştie  cel  puţin  limba,  dar  dacă  aceasta  din  oa- 
recari  motive  nu  s’ar  putea,  atunci  nu  se  poate  cere  ca 
numai  de  dragul  acestui  lucru  să  se  desconsidere  şi 
încalce  disciplina  şi  obiceiul  bisericesc,  precum  o  şi  do¬ 
vedesc  acestea  multe  cazuri,  când  episcopul  n’a  fost  de 
acelaşi  neam  cu  păstoriţii  săi.  Nici  nu  ar  fi  consult  ca 
să  se  absteâ  dela  modalitatea,  neştirbită  până  acuma 
prin  nici  un  caz  de  abatere,  de  a  alege  pe  episcop  în 
sinod,  pentrucă  membrii  aceluia  ştiu  mai  bine  oamenii 
şi  însuşirile  necesare  şi  au  ţinut  totdeauna  seamă  de 
trebuinţele  speciale  ale  păstoriţilor. 

El  nu  poate  şti  pe  cine  ar  alege  acest  sinod  în 
cazul  când  dieceza  Aradului  va  deveni  vacantă  şi  nici 
aceia  nu  o  ştie  dacă  împăratul  nu  va  strămută  —  pe 
baza  dreptului  imperial  —  pe  vre-un  episcop  din  altă 
dieceză  la  Arad.  Cunoscând  însă  bine  oamenii  cari  ar 
avea  însuşirile  necesare  acestei  demnităţi  şi  ţinând  seamă 
de  dorinţa  împăratului  de  a  luă  în  considerare  trebuin¬ 
ţele  poporului  român,  părerea  lui  individuală  e  că  cel 
mai  potrivit  ar  fi  Iosif  Putnik,  episcop  al  Pacraţului. 
Acesta  e  de  o  cultură  aleasă,  vorbeşte  3  limbi  ca  şi  pe 
cea  maternă  de  uşor,  a  dovedit  mult  zel  ca  instructor 
al  clericilor  la  mitropolie  şi  ca  episcop  şi  pe  lângă 
aceasta  «Românii  cred  că  el  e  de  origine  şi  de  neam 
Român».  E  bărbat  în  puterea  vieţii,  se  ştie  purtă  şi  cu 
ţăranii  şi  cu  cei  de  seama  lui,  între  cari  e  foarte  iubit. 
Mai  ales  la  Arad  va  fi  primit  cu  atât  mai  bucuros,  cu 
cât  el  a  copilărit  în  ţinutul  acela  unde  locuieşte  şi  acum 
mama  lui  văduvă  pe  moşia  domnească  a  familiei  lor. 

Venitele  diecezei  arădane  încă  sunt  mai  mari,  dar 
ele  nu  ar  fi  în  stare  să  ademenească  pe  nimeni  dacă  se 

ea  în  seamă  lucrul  pe  care  îl  pretinde  această  dieceză. 
Numai  din  consideraţie  faţă  de  binele  bisericii  şi  pentru 
că  e  originar  de  acolo  —  termină  mitropolitul  Strati- 
mirovici  —  recomandă  pe  Putnic  pentru  dieceza  Ara¬ 
dului  şi  ar  primi  foarte  bucuros  mutarea  lui  acolo.  1 

Scrisoarea  aceasta  nu  ajunge  înţâ  sub  ochii  îm¬ 
păratului,  şi  episcopul  Avacumovici  moare  la  13  August 
1815.  Vestea  aceasta  produce  mişcare  vie  între  toţi  cari 
participau  la  luptă. 

Dela  Orade,  Vulcan  scrie  îndată  —  17  Aug.  1815  — 
Iui  Ţichindeal,  să  fie  cu  băgare  de  seamă  şi  dacă  până 
acuma  n’a  trimes  deputaţiune  la  Viena,  acuma  să  o 
constitue  în  grabă  şi  să  ducă  împăratului  din  nou  ru- 
gămintele  Românilor,  ca  să  nu  permită  mitropolitului 
conchemarea  sinodului  alegător  la  Carloviţ,  ci  «să  po¬ 
runcească  ca  clerul  să  se  strângă,  şi  să  candidăluiască 
împărăţiei  preoţi  vrednici  de  episcopie».  Actele  deputăţiei 
să  fie  întărite  şi  de  autorităţile  publice.  El  încă  va  scrie 
şi-i  va  sprijini  la  toate  locurile  înalte  de  unde  se  poate 
aşteptă  ceva  folos  cauzei.  Ca  deputaţi  ar  fi  dorit  să  vadă 
alături  de  Ţichindeal  pe  protopopul  dela  Galşa  (Gh. 
Chirilovici),  pe  Moise  Nicoară  şi  pe  Piispoky,  director 
şcolar  la  Orade;  despre  acesta  din  urmă  însă  se  răs- 
gândeşte  şi  zice,  în  aceeaş  scrisoare:  «mă  îndoesc . . . 
aflaţi  altul  în  locul  lui».  Pentru  acoperirea  speselor  de 
călătorie  ofere  un  ajutor  dela  sine  şi-i  îndreaptă  să  ceară 
şi  dela  egumenul  Bezdinului:  Mihailovici;  «...şi  umblaţi 
cu  grabă  să  nu  ne  taie  Sârbii  pe  dinainte»,  încheie 
Vulcan.2  Deputăţia  însă  nu  s’a  putut  constitui  în  grabă. 
Se  vede  că  protopopii  nu  se  prea  îndemnau,  de  frica 
superiorilor  şi  chiar  profesorii  dela  preparandie,  văzând 

*  Ibidem.  an.  1815  Nr.  3496.  v.  şi  Nr.  12331. 

*  Iosif  Vulcan:  Dimitrie  Cichindeal,  Bucureşti,  1893,  p. 93. 

prigonirea  deslănţuită  cu  toate  mijloacele  asupra  lui 
Ţichindeal,  colegul  lor,  şi  lupta  acestuia  cu  puţin  succes, 
erau  mai  precauţi.  Ei  trimit  deocamdată  numai  o  copie 
a  rugării  lor  înaintate  împăratului  în  primăvara  anului 
trecut  cu  o  nouă  rugăminte  ca,  din  motivele  aduse  în 
aceea  petiţie  luată  în  seamă  şi  până  acuma  de  M.  Sa, 
să  oprească  pe  mitropolitul  din  Carloviţ  dela  conche- 
marea  sinodului  de  alegere  şi  să  numească  episcop  pe 
unul  din  candidaţii  clerului.  «Dela  împlinirea  acestei 
rugări  depinde  fericirea  unui  popor  supus  M.  Voastre 
care  întrece  numărul  de  un  milion  (milionarium  numerum 
superans)»  zice  rugarea.1  Şi  aceasta  au  înaintat-o  destul 
de  târziu.  Temerea  lui  Vulcan  se  împlinise;  mitropolitul 
i-a  prevenit  pe  toţi.  El  trimite,  încă  în  16  August,  în¬ 
ştiinţarea  despre  moartea  lui  Avacumovici  şi  roagă  pe 
împăratul  din  nou  ca  să  nu  întârzie  a  numi  pe  Putnic 
episcop  în  locul  aceluia,  căci  eparhia  a  fost  neglijată  în 
multe  privinţe  în  ultimii  ani  de  bătrâneţe  şi  de  boală 
ai  episcopului  decedat.  Ar  fi  deci  foarte  păgubitoare  o 
vacanţă  mai  îndelungată  în  condiţiile  existente.  Putnic 
e  şi  omul  chemat  de  a  Ie  îndreptă.  Pentru  cazul  că  totuş, 
din  oarecari  motive,  numirea  lui  ar  întârzia,  el  a  trimis 
pe  corniţele  Antoniu  Brancovici  «archimandritam  Hopo- 
viensem»  zilele  acestea  în  eparhia  Aradului,  pe  care  îl 
propune  ca  M.  Sa  să-l  numească  «la  orice  caz»  admi¬ 
nistrator.2  Două  zile  mai  târziu  —  în  18  August  — 
anunţă  şi  Rhedey  vacanţa  scaunului  episcopesc.  Şi  el 
stăruie  pentru  numirea  lui  Putnic,  căci  e  om  cu  mora¬ 
vuri  fine  şi  cultură  aleasă  şi  are  acolo  «moşia  la  care 

1  Intre  actele  cancelariei  aulice  ungare  se  găsesc  amândouă:  şi  cea 
din  1814  şi  aceasta  din  1815,  aceasta  sub  Nr.  12821,  iar  foaia  alăturată  sub 
Nr.  12818.  Nici  una  nu  are  dată;  scriitorul  dela  cancelarie  a  însemnat  ia 
primire:  «praes.  30  Oct.  1815», 

J  Arhiva  stat.  act.  caticel.  aul.  ung.  anul  1815.  Nr.  11381, 

a  copilărit».  Când  nu  s’ar  putea  numi  Putnic,  recomandă 
pe  Bolici  «care  —  îşi  îndreaptă  corniţele  greşala  din 
raportul  precedent  —  e  Sârb,  nu  Croat  şi  nu  există  deci 
vre-o  piedecă  pentru  numirea  lui  la  Arad.  Aşa  crede 
corniţele,  pe  care  palatinul  îl  recomandase  ca  cel  mai  bun 
cunoscător  al  poporului  român  şi  a  dorinţelor  lui.  De 
arhimandritul  Manuilovici  nu  mai  aminteşte  acum.1 

Cancelaria  aulică  primeşte  şi  aprobă  propunerile 
acestea.  Soseşte  —  dat.  13  Sept.  —  şi  învoirea  consi¬ 
liului  de  răsboiu,2  pe  care  îl  consultase,  şi  formulându-şi 
părerile  voiâ  acum  să  le  înainteze  împăratului.  Tocmai 
atunci  soseşte  şi  petiţia  Românilor.  Cacelaria  aulică  îşi 
completează  acum  «votum»-ul  cu  respingerea  acesteia. 
«Cererea  aceia  de  a  permite  poporului  şi  clerului  ro¬ 
mânesc  din  dieceza  Aradului  candidarea  a  3  indivizi  şi 
de  a  numi  pe  unul  dintre  aceia  episcop,  nu  se  poate 
luă  în  seamă,  (locum  non  habet)  pentrucă  «Rescriptum 
declaratorium»3  obligă  pe  toţi  credincioşii  gr.-ort.  atât 
Sârbi  cât  şi  Români,  iar  în  înţelesul  aceluia  episcop  se 
poate  alege  numai  în  sinodul  electoral,  cerând  ulterior 
pentru  cel  ales  confirmarea  M.  Sale.  Strămutarea  unui 
episcop  însă,  dela  o  eparhie  la  alta,  se  poate  face  şi 
numai  cu  putere  regală,  fără  sinod.  De  aceea  propune 
M.  Sale  mutarea  lui  Putnic  Ia  Arad  şi  conchemarea  si¬ 
nodului  pentru  alegerea  altui  episcop  în  dieceza  Pacra- 
ţului.  Până  la  instituirea  lui  Putnic  însă  propune  pe 
Brancovici  de  administrator.4  Propunerea  e  înaintată  M. 
Sale,  împreună  cu  toate  actele,  în  16  Octomvrie  1815. 

1  Jbidem,  anal  1815.  Nr.  11535. 

*  Ibidem,  anul  1815.  Nr.  12331. 

*  Rescriptul  împărătesc  dat  la  1779,  prin  care  se  normează  din  nou 
privilegiile  ierarhiei  sârbeşti  din  1691;  mai  ales  procedura  alegerii  şi  numirii 
de  episcop  etc.  v.  act.  cancel.  aul .  anul  1829.  Nr.  1353. 

4  Arhiva  stat.  act.  cancel.  aul.  uugar ,  anul  1815.  Nr.  12331. 

înainte  de  a  urmări  mai  departe  desfăşurarea  eve¬ 
nimentelor  la  Viena,  trebuie  să  ne  întoarcem  puţin  la 
Românii  din  Arad,  unde  se  făcuse  o  schimbare  în  con¬ 
ducerea  afacerilor.  Ţichindeal,  care  fusese  până  aci  condu¬ 
cătorul  mişcării,  eră  acum  destituit  din  postul  de  catehet. 
Călătoria  lui  din  Iunie  la  Viena  —  când  a  vorbit  şi  în 
afacerea  episcopului  —  a  rămas  fără  succes.  El  eră 
considerat  acum  ca  un  râsvrătitor  şi  nu  ştia  încă  ce 
judecată  va  avea  până  la  urmă.  A  crezut  Ţichindeal  că 
în  astfel  de  împrejurări  ar  păgubi  cauza  Românilor  stând 
în  fruntea  ei,  sau  a  slăbit  încrederea  lui  în  izbândă? 
Nu  ştim;  destul  că  a  cedat  conducerea  lucrurilor  lui 
Moise  Nicoară.  Acesta  eră  de  naştere  din  Qiula,1  şi 
unul  dintre  cei  mai  culţi  Români  ai  vremii  Iui.  Vorbiâ 
şi  scriâ  în  limba  franceză,  germană,  latină  cu  aceeaş 
uşurinţă  ca  şi  româneşte.  Deia  1810  încoace  petrecuse 
în  Muntenia,  ca  profesor  de  limba  latină  şi  germană  la 
şcoala  domnească  din  Bucureşti.*  In  toamna  anului  1814 
îl  găsim  într’o  călătorie  la  Constantinopol.  De  acolo  se 
întoarce  şi  soseşte,  în  primăvara  anului  1815  acasă  în 
Giula.  Avea  numai  ceva  de  isprăvit  acolo  şi  la  Viena, 
apoi  voia  să  se  ducă  înapoi  în  Muntenia.  Moartea  lui 
Avacumovici  îl  opreşte  însă,8  şi  el  se  amestecă  îndată 
în  lupta,  a  cărei  răspundere  peste  puţină  vreme  apasă 
întreagă  pe  umerii  lui.  A  purtat-o  cu  îndrăzneala  omului 
care  nu  se  teme  de  nimic,  patru  ani  dearândul,  până 
ce  l-a  sdrobit  şi  pe  dânsul.  In  16  August  —  trei  zile 

1  «In  Tuia  în  uliţa  Nicoreştilor  fui  născut,  în  vreme  ce  scularea  Hori 
împlusse  lumea  cu  frică  şi  doară  şi  cu  nădejde»,  scrie  el  la  1836,  în  auto¬ 
biografie. 

*  V.  Mangra:  Moise  Nicoară.  «Tribuna»  1908  Nr.  1. 

s  «Eu  aud  că  spre  fericirea  Românilor  ţi-a  pus  cerul  aceea  pedică, 
ca  să  nu  păşeşti  afară  din  ţară :  urmata  circumstanţă  a  morţii  din  Arad»  — 
zice  P.  Maior  într’o  scrisoare  din  vara  an.  1815  v.  «Tribuna»  1907.  Nr.  283. 

după  moartea  lui  Avacumovici  —  el  pleacă  la  Orade, 
unde  s'a  sfătuit,  de  sigur,  cu  Vulcan  care  îl  propusese 
şi  pe  el  de  deputat  în  scrisoarea  din  17  August  cătră 
Ţichindeal.  A  călătorit  şi  prin  împrejurimile  oraşului, 
probabil  ca  să  câştige  iscăliturile  comunităţilor  biseri¬ 
ceşti  pentru  mandatele  deputaţilor.  Căci  Nicoară  a  or¬ 
ganizat  lupta  pe  baze  cu  mult  mai  sigure.  El  şi  deputaţii 
cari  au  vorbit  de  aci  înainte  la  Viena  în  numele  poporului 
român  din  dieceza  Aradului,  au  avut  împuternicire  dela 
comunele  bisericeşti,  întărită  şi  de  autorităţile  civile. 

In  31  August  Nicoară  eră  întors  la  Arad,  iar  în 
25  Septemvrie  pleacă  din  nou  cătră  Orade.1  Peste  puţină 
vreme  îl  găsim  apoi  în  Viena,  deputat,  la  împăratul. 
Nu  erau  însă  6  inşi,  3  preoţi  şi  3  mireni,  cum  ar  fi 
dorit  Vulcan,  ci  numai  2:  Nicoară  şi  preotul  din  2a- 
rand,  Ioan  Şerbu  (Popovici).  Aceştia  doi  însă  şi  au  îm¬ 
plinit  chemarea  până  la  capăt:  preotul  prigonit  şi  sus¬ 
pendat,  iar  Nicoară  chiar  întemniţat  la  urmă. 

Vulcan  era  în  clar  cu  planurile  deputaţilor.  El  se 
identifică  întru  toate  cu  dânşii  şi  înainte  de  a  începe  ei 
în  numele  lor  acţiunea,  episcopul  le  pregăteşte  terenul 
cu  un  recurs  cătră  cancelaria  aulică.  In  acest  recurs 
episcopul  combate  propunerile  ce  Ie  făcuse  Rhedey  cu 
privire  la  episcopia  din  Arad,  şi  despre  care  el  —  nu 
ştim  pe  ce  cale  —  eră  foarte  bine  informat.  El  spune 
că  a  urmărit  mişcarea  Românilor,  pentru  episcop  de 
neamul  lor,  începând  cu  petiţia  înaintată  în  1814  de  el 
M.  Sale,  şi  găseşte  că  propunerile  cari  a  înţeles  că  s’au 
făcut  acum  M.  Sale  pentru  scaunul  vacant  nu  răspund 
trebuinţelor  şi  dorinţelor  poporului  românesc,  şi  anume : 
cei  doi  pe  cari  i-ar  primi  bucuros  Românii,  Nistor  loa- 

1  Penlru  cele  spuse  despre  călătoriile  lui  Nicoară,  v.  ziarul  lui  de 
călătorie  Academia  Română  mss  Nr.  2445. 

novici  şi  Ştefan  Atanasievici,  sunt  amândoi  escepţionaţi 
serios.  Episcopul  Putnic  însă  nu  mulţămeşte  de  loc 
dorinţele  clerului  şi  ale  poporului  românesc  pentru 
promovarea  culturii  şi  a  fericirii  neamului  românesc, 
pentrucă  «acesta  face  mai  mult  pe  domnul  decât  pe 
episcopul  şi  mai  mult  îi  plac  distracţiile  decât  ocupa- 
ţiunile  lui  oficioase».  Apoi  e  cu  totul  sârbizat,  chiar 
dacă  e  în  parte  Român.  Unele  atestate  însă  îl  prezintă 
ca  Sârb,  şi  de  altcum  nu  ştie  româneşte  cum  s’ar  cere 
unui  episcop  la  Arad.  Bolici  e  strein  şi  nici  nu  ştie  ro¬ 
mâneşte  cum  se  cade.  Manuilovici  e  Sârb  şi  întratâta 
duşman  Românilor  încât  a  zis  nu  odată,  că  dacă  ar 
avea  o  singură  picătură  de  sânge  românesc  în  vine  I-ar 
scoate  de  acolo.  Acesta,  ca  protodiacon  al  episcopului 
decedat,  luă  candidaţilor  de  preoţi  cu  puterea  banii  ce-i 
aveau  la  sine,  iar  pe  aceia  la  cari  nu  găsiâ  nimica,  îi 
pălmuia,  îi  desbrăcâ  şi  le  ţinea  vestmintele  până  ce 
veneau  să-i  plătească  suma  cerută. 

Dorinţele  poporului  Român  se  îndreaptă  spre  alţi 
oameni.  Cel  dintâiu  dintre  aceştia  e  Moise  Nicoară,  un 
om  căruia  asemenea  nu  găseşti  în  clerul  sârbesc.  Vor¬ 
beşte  în  afară  de  limba  sa  maternă,  pe  cea  germană, 
latină,  ungurească  şi  pe  cea  franceză  şi  cunoaşte  încâtva 
şi  greaca  şi  italiana.  Pe  lângă  aceasta  e  şi  mai  favorabil 
unirii  decât  sunt  oamenii  crescuţi  de  Sârbi  şi  astfel 
satisface  atât  aşteptările  clerului  şi  ale  poporului  româ¬ 
nesc,  cât  şi  intenţiile  M.  Sale.  Dar  acest  Moise  Nicoară 
nu  s’a  hirotonit  de  teama  că  fiind  necăsătorit,  va  fi  trimes 
la  mănăstire,  unde  apoi,  ajungând  la  dispoziţia  călugă¬ 
rilor  sârbi,  îl  vor  opri  dela  cultivarea  şi  perfecţionarea 
sa.  De  aceea  dieceza  Aradului  se  roagă  ca  M  Sa  să  îl 
numească  pe  acesta  episcop,  iar  pe  timpul  cât  va  trece 
până  va  fi  sfinţit  şi  înaintat  prin  gradele  ierarhice,  veni- 

tele  episcopale  să  treacă  la  fondul  institutului  peda¬ 
gogic. 

Dar  mai  sunt  şi  alţi  Români  vrednici  de  a  ocupă 
scaunul  vacant,  şi  anume:  în  afară  de  numiţii  Nistor 
Ioanovici  şi  Ştefan  Atanasievici,  este  arhimandritul  Isaia 
Beleşan,  vicarul  episcopului  din  Cernăuţi,  Radu  Tempea, 
fost  inspector  al  şcolilor  naţionale  gr.-ort.  din  Transil¬ 
vania,  Taurovici,  arhidiacon  în  Sibiiu,  Lemenyi,  fost  pro¬ 
fesor  al  candidaţilor  la  preoţie  în  Bucovina  şi  Gheorghe 
Chirilovici,  protopopul  din  Galşa,  care  a  fost  decorat 
pentru  meritele  sale  cu  medalie  de  aur. 

Pe  Nicoară  cel  dorit  de  toţi,  sau  pe  unul  dintre 
ceilalţi  să  numească  deci  împăratul  episcop  la  Arad, 
pentruca  primindu-şi  astfel  cele  470  de  parohii,  neglijate, 
dintre  cari  numai  una  e  amestecată  cu  Sârbi,  părintele 
şi  sfătuitorul  lor,  să  găsească  şi  ele  calea  culturii.1 

Curând  după  înaintarea  acestei  scrisojri  a  lui  Vulcan, 
găsim  şi  urmele  activităţii  deputaţilor  români  Ia  Viena. 
In  1  Decemvrie  1815  cancelaria  aulică  raportează  îm¬ 
păratului  despre  o  petiţie  a  deputaţilor  clerului  şi  po¬ 
porului  român  din  dieceza  Aradului,  Moise  Nicoară  şi 
Ioan  Şerbu-Popovici.  Deputaţii  erau  bine  înţeleşi  cu 
Vulcan  despre  cele  ce  trebuia  să  scrie  el  şi  ce  le  mai 
rămânea  lor  de  spus  împăratului.  Situaţia  lui  Nicoară, 
anume,  în  lupta  aceasta  eră  cam  neobicinuită  şi  ane¬ 
voioasă:  el  trebuia  să  ceară  împăratului  împlinirea  do¬ 
rinţelor  Românilor  şi  tot  el  eră  alesul  acestor  dorinţe; 
el  conducea  lupta  pentru  episcop  românesc  la  Arad  şi 
el  eră  şi  candidatul  diecezei.  De  aceia  recomandarea 
candidaţilor  o  face,  în  numele  diecezei,  episcopul  Vulcan ; 
deputaţii  însă  în  petiţia  lor,  aduc  numai  motivele  (cu- 

’  Originalul  nu  se  află;  estrasă  după  raportul  cancelariei  aulice  v. 
ac/,  cancel.  aul.  ung.  1815  Nr,  14,212. 

prinse,  după  obiceiul  lui  Nicoară,  în  puncte)  pentru  cari 
Românii  diecezei  ailîdane  persistă  în  dorinţa  de  a  că¬ 
pătă,  prin  numirea  M.  Sale,  episcop  de  neamul  lor,  iar 
a  doua  întrebare  —  aceia  dela  care  pleca  şi  pe  care  se 
sprijinea  argumentaţia  potrivnică  a  Sârbilor  —  cine  e 
omul  dorinţelor  lor  şi  cu  ce  se  impune?  o  ating  numai 
în  treacăt  şi  evasiv.  In  ordinea  şi  forma  primită  de  dânşii 
iată  motivele: 

1.  Episcopii  Sârbi  au  folosit  toate  mijloacele  şi 
au  dat  toată  silinţa  ca  să  ţină  poporul  românesc  în 
prostie  şi  întunerec  pentruca,  numai  ei,  Sârbii,  să  se 
bucure  de  funcţiunile  şi  demnităţile  bisericeşti. 

2.  Au  încercat  cu  toate  mijloacele  posibile  împe- 
decarea  progresului,  moral  şi  intelectual,  în  nou  înfiin¬ 
ţatul  institut  pedagogic 1  şi  ocolesc  ordinaţiunile  salu¬ 
tare  ale  M.  Sale,  numai  ca  Românii  să  nu  se  poată 
emancipa  şi  întrece  cumva  pe  Sârbi  în  cultură.  Poporul 
românesc  nu  are  nici  o  îndrumare  morală,  sau  sfat 
înţelept,  din  partea  conducătorilor  lui,  pentrucă  de  preoţi 
şi  de  alţi  slujitori  ai  bisericei,  nu  sunt  sfinţiţi  oamenii 
vrednici  şi  folositori,  pe  ales,  ci  aceia  cari  pot  da  mai 
mult  episcopilor. 

3.  Obiecţiunii  sârbeşti  că:  între  Români  nu  se 

găsesc  oameni  cu  însuşirile  necesare  scaunului  episco- 

pesc,  se  răspunde  cu  argumentul  —  destul  de  şubred 

în  forma  aceasta  vagă  —  că  totuşi  s’au  găsit  în  Ardeal 

cu  ocazia  numirei  episcopului  Moga.  Chiar  dacă  nu 

s’ar  găsi  acuma  —  continuă,  punct  4,  în  acelaş  ton 

nehotărât  —  ar  putea  să  rămână  dieceza  câţi-va  ani 

vacantă,  iar  din  venitele  episcopului  de  pe  timpul  acesta 
-  . 

1  Pentru  înfiinţarea  (an.  1812)  şi  trecutul  acestui  institut  v.  T.  Botiş 
şi  A.  Sădean :  « Institutul  pedagogic  gr.  ort.  român  din  Arad.  Tipografia 
Diecezană  1912  şi  I.  Vuia:  Fragmente  din  istoria  pedagogiei  din  Arad. 
Panciova  1887. 

să  se  folosească  o  sumă  considerabilă  pentru  ridicarea 
de  şcoli  şi  dotarea  lor,  precum  şi  pentru  pregătirea  şi 
instituirea  clerului  tinăr.1 

Stăruinţelor  româneşti  le  vine  şi  un  străin  în  ajutor. 
Directorul  gimnaziului  regesc  din  Arad  «Mandik  Aloy- 
sius  Andreas»  un  bătrân  venerabil  care  se  ostenea  de 
40  de  ani  pentru  educaţia  tinerimii,  eră  şi  el  sătul  de 
tentaţiunile  Sârbilor  împotriva  sufletului  românesc.  El 
face  M.  Sale  —  în  13  Febr.  1816  —  11  propuneri 
pentru  zădărnicirea  intrigilor  «răuvoitorilor  Sârbi».  Cea 
dintâiu  e:  să  se  deie  diecezei  arădane  episcop  de  neam 
Român  şi  anume  un  astfel  de  om  care  să  nu  fie  prin 
nici  o  împrejurare  deobligat  mitropolitului  din  Carloviţ; 
apoi  urmează  mai  multe  propuneri  cari  ţintesc  eman¬ 
ciparea  şcolii  româneşti  —  prin  numirea  de  profesori 
şi  directori  şcolari  Români  —  de  sub  Sârbii,  cari  se 
zbat  nu  atât  pentru  îmbunătăţirea  învăţământului,  ci  mai 
mult  pentru  şicanarea  şi  împedecarea  celor  de  alt  neam, 
şi  alte  chestii  şcolare.* 

Intraceia  Moise  Nicoară  petrecând  în  continuu  la 
Viena,  mişcă  toate  petri  le  pentru  cauza  Românilor.  To¬ 
tuşi  situaţia  lui  e  foarte  grea  şi  puţin  promiţătoare.  Faţă 
cu  puterea  cea  mare  a  ierarhiei  sârbeşti,  care  avea  in- 
fluinţă  simţită  în  corporaţiunile  înalte  şi  se  provocă  la 
privilegii  şi  stări  de  fapt,  strigătul  unui  Român  amărât 
care  cerea  răsturnarea  unor  stări  îndătinate  singur  numai 
în  numele  dreptăţii  pătrundea  foarte  cu  greu  la  urechile 
şi,  mai  ales,  la  înţelegerea  celor  mari.  Din  contră  ierar¬ 
hia  sârbească  izbuteşte  să  trezească  şi  să  întărească  în 
corporaţiile  înalte  «respectul  faţă  cu  nedreptatea  consfin¬ 
ţită  prin  lege.»  I).  Ioanoviciu. 

(Va  urmă). 

1  Arhiva  stat.  Act  cancd.  aul.  ung.  an  1815.  Nr,  15052. 

*  Ibidem.  an.  1816.  Nr.  3973. 

Cultivarea  socială  şi  altruistă  a  poporului. 

—  Din  memoriile  unui  duhovnic.  — 

Raporturile  intime,  create  între  mine  şi  popor,  făceau 
cât  o  luptă  câştigată. 

Aşa  e!  După  păstorul  nepopular  nici  când  nu 
merge  poporul.  De  nemernic  fug  oile  (loan  10,  5).  E 
neagreat  şi  s’a  isprăvit.  Ori  ce  zideşte  nemernicul,  e 
zidit  pe  fundament  de  nisip  şi  ia  cea  dintâi  suflare  de 
vânt  se  spulberă.  Eu  intrasem  la  inima  poporului,  nu 
eram  nemernic.  De  aceea  nu  numai  nu  fugea  de  mine 
poporul,  ci  mă  avea  drag  şi  foarte  bucuros  venia  după 
mine.  Să-l  fi  încărcat  alţii  cu  aur  şi  argint  şi  nu  s’ar  fi 
despărţit  de  mine;  şi  să-i  fi  dat  aceia  lumea  toată,  n’ar 
fi  săvârşit  vre-o  acţiune  contrară  mie,  ca  să  mă  in¬ 
dispună. 

Şi  eram  deplin  mulţămit  în  acele  zile. 

Intimitatea  însă  —  să  se  noteze  bine  ce  spun  — 
nu  însemnă  nici  decum,  că  mi-am  rezolvit  problema  pas¬ 
torală  şi  că  de  aci  încolo  n’am  decât  să  mă  odihnesc 
şi  să  culeg  roade.  Nu  şi  nu!  Până  la  infinit  repet  pe 
«nu».  Dacă  toate  succesele  pur  pe  intimitate  s’ar  bază, 
ar  trebi  ca  toţi  preoţii  câţi  se  află  în  condiţii  bune  cu 
poporul  —  şi  aceştia  sunt  în  număr  covârşitor  —  ar 
trebui  ca  toţi,  fără  escepţie,  să  poarte  pe  pept  medalia 
virtuţilor  pastorale.  Praxa  vieţii  dă  însă  dovadă  de  con¬ 
trarul.  Adevărat:  toţi  popularii  sunt  iubiţi,  dar  nu  pe 
toţi  îi  urmează  poporul.  Au  merge  poporul  după  simplii? 
Cum  va  merge,  când  aceia  afară  de  Molitvelnic  nu  au 
altă  îndeletnicire?  Ii  adorează  ca  săvârşitori  ai  tainelor, 
dar  îi  ignorează  total  ca  conducători.  La  dreptul  vor¬ 
bind,  neştiind  tulbură  nici  o  apă  nici  nu  sunt  condu¬ 
cători.  Sunt  şi  o  altă  seamă  de  preoţi,  cari  pe  motiv 

destul  de  şubred  :  să  nu  se  strice  cu  nime,  se  retrag 
total  din  arena  publică,  îşi  văd  de  trebşoarele  personale, 
nu  manifestă  nici  când  păreri  proprii,  înnoată  cum  s’ar 
zice  cu  valul,  fără  a  da  din  mâni  şi  picioare,  fie  blânde 
ori  furioase  undele.  Aceştia  sunt  aşâ  numiţii  oamenii 
momentului  sau  oportuniştii.  Imposibil  ca  acţiunile  opor¬ 
tuniste  se  contribue  la  progresul  general.  Ca  tactică  şi 
aplicat  când  şi  când  are  ceva  rost  şi  nu  strică  nici  opor¬ 
tunismul,  dar  ridicarea  lui  la  principiu  conducător  de 
pastorală,  hotărât  spun,  duce  la  moleşire  şi  e  dăună¬ 
toare.  Oportunismul  ca  regulă  de  purtare  pastorală  tot¬ 
deauna  a  lăsat  şi  va  lăsa  în  haos  mare  satele.  Procedând 
după  metodul  oportunist,  nime  şi  nici  când  nu  va 
ridică  la  înflorire  satul  ce-1  conduce.  Despre  atare  preot 
zice  poporul:  «Se  clatină  ca  frunzele  de  plop  părintele 
în  păreri.  Nu-I  înţelegem  nici  când  ce  vrea,  căci  nici 
odată  nu  e  hotărât!»  Şi  pentru  popor  atare  păstor  e 
caşicând  n’ar  există. 

Eată  de  ce  am  zis,  că  prin  raporturile  bune  din¬ 
tre  mine  şi  popor,  nici  decum  nu  e  rezolvită  diplina 
şi  întreaga  mea  problemă  pastorală. 

Operele  mari  numai  popoarele  mari  le  pot  înfăptui. 
Popoare  mari  numesc  eu  nu  cele  cu  suflete  de  milioane, 
ci  cele  ce  păşesc  solidar  în  urmărirea  idealului  înalt, 
comun  şi  vecinie.  Roma,  Sparta,  Atena,  deşi  numai 
cetăţi  ca  şi  alte  multe,  necontenit  figurează  şi  vor  figura 
cu  litere  de  aur  pe  paginile  istoriei.  De  ce?  Au  avut  în 
vremea  lor  de  înflorire  cetăţeni  însufleţiţi,  cari  au  păşit 
solidar  în  acţiuni  şi  nu  s’au  codit,  nu  s’au  subtras  dela 
datorinţa  ce  li-o  impunea  binele  obştesc.  Astfel  de  popor 
îmi  trebuia  mie,  cel  ce  ţineam  la  împlinirea  chemărei 
mele  mai  mult  ca  la  viaţă  şi  nu  vream  să  apar  ca  un  trân¬ 
tor,  care  se  stânge  batjocorit  de  propria  coşniţă.  Ţinta 

mea  eră  nu  menajarea  (ba  ca  mijloc  pastoral,  da,  şi 
asta!)  ci  organizarea  poporului,  spre  a-I  face  capabil  de 
acţiuni  măreţe,  ferindu-1  de  soartea  tristă  a  popoarelor 
desbinate,  ca  de  pildă  a  lui  lsrail,  pe  care  prorocul  Ieremia 
atât  de  pătrunzător  l-a  deplâns,  pe  ruinele  Ierusalimului. 

Se  va  ripostă:  nu  tot  chestie  socială  ai  tratat  şi 
până  aci?  Acţiunea  dela  persoană  la  persoană,  tratată 
în  capitolul  precedent,  au  nu  tot  la  solidarizare  duce? 
De  ce  faci  atâte  repeţiri  ? 

Aşa  să  fie,  şi  nici  o  imputare  nu  merit.  O  chestie 
cu  cât  mai  amănunţit  se  analizează,  cu  atât  mai  clară 
devine  şi  cu  atât  captivează  mai  puternic  pe  cei  che¬ 
maţi  a  o  servi.  Adevăratul  adevăr,  ca  să  grăesc  în  figură, 
e  însă,  că  ce  am  spus  în  precedentul  capitol  a  fost 
numai  formarea  părţilor  din  cari  se  compune  corpul. 
Am  arătat,  da,  cum  am  îndreptat  persoanele.  Am  turnat 
va  să  zică  (în  capitolul  trecut)  părţile  maşinei  (persoa¬ 
nele  se  privesc  aci  ca  aparţinătoare  întregului).  Dar  păr¬ 
ţile  eşite  din  tiparul  meu  nu  alcătuiau  încă  maşina  şi 
nu  erau  capabile  de  acţiuni  concentrice.  A  trebuit  să  le 
pun  la  olaltă  pe  fiecare  la  locul  său,  cum  pune  mehanicul 
părţile  cazanului.  Numai  după  aceea  mă  puteam  mândri 
că  am  creat  din  popor  organism  viu,  ce  poate  funcţiona. 
Aceasta  se  obţinea  prin  organizare,  mai  bine  zis,  soli¬ 
darizarea  poporului. 

De  aceea  am  deschis  aci  discuţie  asupra  sociali- 
zărei  poporului.  Sunt  în  drept  a  trata  separat  sociali¬ 
zarea  şi  pe  alt  motiv.  Poporul,  cum  se  ştie,  nu  e  peatră 
ce  o  ciopleşti  şi  o  aşezi  unde  îţi  place.  Pe  popor  nu-1 
poţi  pune  fără  nici  o  pedecă  Ia  locul  ce  i  l-ai  destinat. 
Ferice  de  noi  când  astfel  l-am  putea  modela.  Realitatea, 
durere,  e  alta.  Fiecare  persoană  îşi  are  propriile  aplicări, 
propria  voinţă.  De  acî  urmează  că  modelarea  şi  aşezarea 

fiecăruia  ia  locul  ce  i-se  cuvine,  apoi  saturarea  lui  cu 
duhul  centripetal,  care  e  neapărată  condiţie  la  solidari¬ 
zare  —  e  lucrare  foarte  migăloasă.  Şi  tocmai  pentrucă 
merge  greu,  trebue  bine  pregătită.  Mie  greutatea  cea 
mai  mare  mi-se  ivise  chiar  pe  urma  modelărei  persoa¬ 
nelor.  In  râvna  lor  de  înaintare  persoanele  îmi  arătau 
învălmăşala  oilor  duse  Ia  păşune  grasă.  Oile  se  îmbul¬ 
zesc  şi  nu  vreau  a  păşi  treptat,  în  păşune.  Se  avântă 
de-avalma.  Se  îmbulzeau  adecă  persoanele  prin  mine 
trezite  la  viaţă,  şi  ca  de  ceva  bold  împintenite  o  dau  pe 
întrecute:  care  de  care  înainte.  Consecinţa  îmbulzelei, 
se  înţelege,  erau  conflictele,  cari  duc  la  desbinare.  De 
aceea  a  fost  pentru  mine  cerinţă  a  stă  veghe  şi  a  luă 
rolul  păstorului  ce  cheamă,  îndreaptă  turma,  şi  nici 
decum  nu  sufere  să  se  repugneze,  să  se  desbine  oile. 

Unde-s  doi  puterea  creşte  —  zice  poetul.  Creşterea 
puterei  poporului  o  voiam  şi  eu.  Cum  să  aduc  însă 
laolaltă  pe  cei  «doi  cu  doi»  ai  poetului?  Cum  să-i  apropiu 
sufleteşte  şi  să  le  procur  voinţa,  ca  din  îndemn  propriu 
să  se  dedice  binelui  comun P1  Iată  întrebările  importante, 
cari  îşi  află  răspunsul  în  cela  de  mai  la  vale . . . 

Trebuinţa  de  a  ne  apropia  unii  de  alţii  şi  a  trăi 
în  comuniune,  se  pare  a  fi  sentiment  moştenit.  Semeni 
ne  încunjură  de  când  naştem  până  ce  trecem  din  lume. 

1  întrebarea  e  actuală  în  timpul  mai  nou.  Trăim  în  era  libertăţilor, 
sub  libertăţi  se  înţelege  de  regulă  «libertatea  conştiinţei».  Nime  nu  mai  e 
obligat  la  ce  să  creadă,  să  se  roage  ori  să  nu  se  roage.  Alta  eră  când 
statul  eră  creştin.  Atunci  da  ajutor  preoţilor  a  ţinea  în  frâu  credincioşii  şi 
cu  mijloace  brahiale.  Astăzi  se  face  de  râs  duhovnicul  ce  recurge  la  ajutorul 
statului,  ca  să-i  moralizeze  credincioşii.  De  aceea  celce  pe  sprijinul  statului 
se  bizue  astăzi  —  e  preot  din  lumea  veche,  nedemn  de  timpul  de  faţă. 
Acţiunile  mele  ţin  cont  de  împrejurările  moderne.  Aşa  mi-am  crescut  eu 
poporul.  Se  face  evidenţa  aceasta  din  toate  paginile  memoriului,  aşa  şi  din 
cele  ce  se  spun  In  acest  capitol.  De  aceea  s’a  formulat  cum  s’a  formulat 
şi  întrebarea  de  mai  sus. 

Semenilor  împărtăşim  nevoile  şi  bucuriile  noastre.  Se¬ 
menii  ne  servesc,  şi  pe  semeni  îi  servim  când  au  lipsă 
de  ajutor.  Pricepem  prin  urmare  de  ce  ne  aflăm  bine 
în  societate  şî  de  ce  tânjim  când  soartea  ne  aruncă 
undeva  departe  de  ai  noştri.  Acest  moment  psihologic 
a  fost  punctul  meu  de  mânecare  la  solidarizarea  pro¬ 
iectată  a  poporului.  Ori  de  câte  ori  stăm  în  faţă  la  doi 
sau  trei,  nu  încetam  a  le  aduce  înainte  cuvântul  dumne- 
zeesc :  Şi  a  zis  Domnul  Dumnezeu :  nu  e  bine  să  fie 
omul  singur;  să  facem  lui  ajutor  asemenea  lui  (Facere 
2,  18).  Cuvântul  eră  numai  refren  la  ceea  ce-i  învăţasem 
şi  cu  fiecare  prilegiu  le  aduceam  aminte,  că  dintre  toate 
fiinţele  pământeşti,  singur  omul  e  slăbănogul  dela  Vitezda, 
care  lăsat  de  sine  —  în  grija  sorţii  —  nu  e  în  stare  a 
se  aruncă  în  scăldătoare  şi  a-şi  ajută  sieşi.  Se  poate 
hrăni  copilul?  Nu  la  un  an-doi  după  naştere,  dar 
nici  la  10—15  ani  nu  e  capabil  de  câştig!  Şi  nu  poate 
trăi  în  afară  de  societate  omul  nici  după  ce  creşte  şi 
devine  la  bărbăţie.  Au  poate  învăţă  toate  meşteşugurile 
care  îi  asigură  locuinţa,  hrana  şi  îmbrăcămintea?  Au 
poate  fi  cineva  propriul  medic,  când  cu  anii  nu-şi  poate 
părăsi  patul  suferinţelor?  Acest  moment,  (pentru  a  stârni 
compătimire  faţă  de  slabi),  îl  accentuam  foarte  des.  Ca 
un  al  doilea  Cato  care  cu  vestitul  său  refren:  « caeterum 
Qetiseo  Carthaginem  deiendam  esse»,  necontenit  îşi  făceâ 
atenţi  cetăţenii  la  primejdia  ce-i  ameninţă  de  preste  mare, 
aşa  şi  eu  toate  convorbirile  şi  toate  cuvântările  cătră 
popor  Ie  încheiam  cu  provocarea:  «Nu  uitaţi,  dragii 
mei ,  de  slabi ,  de  semenii  voştri  ce  trăesc  în  duren  şi  să¬ 
răcie  şi  sunt  aruncaţi  de  soartea  cea  rea  din  prăpastie 
în  prăpastie  !  Se  sting  bieţii  în  valurile  suferinţelor!  Sunt 
fiinţe  simţitoare  şi  ei,  ca  şi  voi ,  sunt  fraţii  voştri!  Aveţi 
milă  de  ei  şi i  ajutaţi  în  nevoi!»  Pentru  stârnirea  milei 

totdeauna  erau  bun  prilej  cuvântările  la  înmormântarea 
vre-unui  cerşitor  ce  a  trăit  din  mărinimia  publicului,  sau 
a  vre-unui  năcăjit  ce  a  pătimit  în  vieaţa  sa  mult  de  boală 
şi  alte  nenorociri.  In  cazuri  apoi  de  plăgi  obşteşti,  foarte 
numeroase  şi  ele  în  lume,  nu  întrelăsam  a  scoate  la 
iveală  în  pilde  vii:  mărimea  suferinţelor,  de  o  parte;  şi 
de  alta:  alinarea  durerilor  -ce  au  adus  nenorociţilor 
creştinii  cei  miloşi.  De  ar  fi  fost  şi  numai  cât  un  grăunte 
de  muştar  fapta  milostivă,  nu  o  treceam  cu  vederea, 
ci  o  potriveam  filerilor  din  Evanghelie  ce  i-a  aruncat 
văduva  în  vistieria  bisericei,  de  care  zice  Hristos :  Adevăr 
zic  vouă,  că  această  văduvă  săracă  mai  mult  decât  toţi 
a  aruncat.  Că  toţi  aceştia  din  prisosul  lor  au  aruncat, 
la  darurile  lui  Dumnezeu,  iar  aceasta  toată  averea  câtă 
a  avut  a  aruncat-o  (Luca  21,  3 — 4). 

Apelurile  inteţite  n’au  sunat  în  pustiu,  au  aflat  ecou. 
Impresionânduse,  au  început  persoanele  a  se  apropiâ 
şi  a  se  compătimi  reciproc  în  nenorociri. 

Pas  hotărîtor  la  apropierea  sufletească,  la  toată  în¬ 
tâmplarea,  a  fost  acţiunea  mea  de  împăciuitor  al  învrăj- 
biţilor,  accentuată  şi  la  alt  loc.  Cu  fiecare  păşire  de 
împăciuire  —  pe  lângă  relevarea  păcatului  religios  a 
cărui  consecinţe  sunt:  Duceţi-vă  dela  mine  blăstămaţilor 
(Mat.  25,  41)  —  puneam  câte  un  foarte  apăsat  accent  şi 
pe  demnitatea  de  om,  făcând  să  înţeleagă  învrăjbiţii  că 
a  fi  om  însemnează  a  trăi  în  armonie  cu  tovarăşii  din 
lupta  vieţii.  Sunteţi  chip  şi  asemănare  Iui  Dumnezeu !  — 
le  ziceam.  De  ce  nu  ţineţi  la  vrednicie?  De  ce  vă  sfâşiaţi 
ca  ferele  de  codru,  cari  nu  au  demnitatea  voastră  de 
oameni?  Cuvântului  meu,  fiind  totdeauna  lin,  pătrunzător, 
deplin  convingător,  fără  iritaţie  (iritaţia,  ca  rea  sfătuitoare, 
am  eliminat-o  total  din  dicţionarul  meu  de  păstor!)  şi 
plin  de  dreptate  şi  adevăr,  nici  una  dintre  părţi  nu  i-a 

putut  contrazice.  Nici  nu  contraziceau  părţile.  Au  acceptat 
totdeauna  cu  inimă  largă  şi  primitoare  tot  ce  le-am  propus, 
şi  în  prezenţa  mea  şi-au  întins  dreapta,  rostind  ambe 
părţile  vorba  obişnuită:  Ne  iertăm  frate,  ca  şi  Dumnezeu 
să  ne  ierte !  Eram  primul,  care  mă  bucuram  de  pace  şi-i 
binecuvântam.  Dar  şi  de  pe  inima  lor  se  luă  o  piatră 
de  moară,  căci  îşi  dau  bine  seama  de  pasul  fericit  ce 
l-au  făcut  şi  de  folosul  ce  au  din  pace.  Truda  avută  cu 
împăcarea  certaţilor  —  afară  de  mulţămirea  sufletească  — 
mi-a  scos  în  popor  numele  de  arbitra  al  poporului.  Tre¬ 
cerea  înaintea  poporului  îmi  eră  atât  de  mare,  că  nime 
şi  pentru  toată  lumea  nu  ar  fi  păşit  contra  cuiva  cu  proces, 
fără  ca  să  mă  întrebe  întâi  pe  mine.  Mai  mult!  Litiganţii, 
îndată  ce  eră  declarat  conflictul  între  ei,  simţeau  tre¬ 
buinţa  împăcării  şi  ambe  părţile  îmi  solicitau  sprijinul, 
trăind  în  inima  lor  foarte  vii  cuvintele  Mântuitorului  ce 
cu  fiecare  ocazie  le  repetam  înaintea  poporului:  împacă- te 
cu  pâraşul  tău  degrab,  până  eşti  pe  cale  cu  el,  nu  cumva 
să  te  dea  pârâşul  judecătorului...  Adevăr  zic  ţie  nu  vei 
eşi  de  acolo  până  nu  vei  dă  filerul  cel  mai  de  pe  urmă 
(Mat.  5,  25 — 26). 1  La  priceperea  dezastrelor  de  pe  urma 

1  Nu  pot  trece  fără  a  face  amintire  aci  de  următorul  caz  tipic  ce 
mi-s’a  repetat  de  câteva  ori.  Vin  la  «line  doi  «împăciuiţi»  ce  tocmai  ur¬ 
mase  îndemnul  biblic  şi-mi  zic:  Ne-am  împăcat,  părinte,  dar  am  vrea  totuş 
să  ne  spui  Sfinţia  Ta:  care  din  noi  doi  a  purtat  vina  la  ceartă  ori  pe  care  parte 
e  adevărul.  Dupăce  îmi  spun  din  fir  în  păr  întâmplarea,  le  răspund:  Ade¬ 
vărul,  fiilor,  este  în  hotărîrea  ce  a-ţi  luat-o  împreună,  fiindcă  în  aceea  v'aţi 
putut  ani,  făcând  voia  lai  Dumnezeu,  care  zice:  Unde  sunt  doi  sau  trei 
adunaţi  în  numele  meu,  acolo  sunt  eu  în  mijlocul  lor  (Mat.  18,  20).  Dacă 
s’ar  aflâ  cumva  ceva  lacună  în  hotărîrea  voastră,  din  care  unul  ori  altul 
are  ceva  pagubă,  paguba  pe  lângă  răul  ce  veniă  pe  urma  vrăjmăşiei  veşnice 
dintre  voi  —  face  atât,  cât  nimic.  Fiindcă  v’aţi  împăcat  şi  a-ţi  alungat  un 
rău  mare  dela  casele  voastre  —  amândoi  a-ţi  avut  câştig.  Continuând  însă 
cearta  şi  alergând  pe  la  advocaţi  după  dreptate,  se  putea  uşor  întâmplă 
să  vi  se  strecoare  toată  averea  printre  degetele  advocaţilor,  şi  bietul  câşti¬ 
gător  —  dacă  eră  cumva  între  voi  câştigător  —  în  afară  de  răsbunare,  care 
bine  notat  e  faptă  necreştină  şi  foarte  neumană  —  avea  numai  cu  un  păcat 

proceselor  am  adus  litiganţii  punând  şi  unuia  şi  altuia 
în  evidenţă  foloasele  ori  pagubele  ce  le  are  din  conti¬ 
nuarea  procesului.  Le-am  demonstrat  totdeauna  intuitiv 
şi  cu  ezactitate  matematică,  că  cumpăna  pierderilor  tot¬ 
deauna  trage  la  vale,  fie  că  suntem  învingători,  fie  că 
suntem  partea  învinsă.  Deosebită  importanţă  am  dat 
consideraţiunilor  de  sănătate.  Cetitorul  se  va  miră,  că 
aduc  în  legătură  sănătatea  cu  procesele.  Să  nu  se  mire 
însă!  Căci  e  fapt  (şi  acest  fapt  l-am  exploatat  eu),  că 
procesele  sunt  împreunate  cu  iritaţiuni,  cu  mustrări  de 
conştiinţă,  ba  şi  cu  beţii  şi  alte  destrăbălări  omeneşti, 
cari  toate  —  absolut  toate,  pe  lângă  pagubele  materiale 
aduc  sdruncinări  sănătăţii  şi  scurtare  vieţii.  Atunci  a  fost 
când  am  făcut  încă  un  pas  hotărîtor  înainte  şi  am  de¬ 
terminat  pe  dexteram  dantes  a-şi  pecetlui  pacea  şi  cu 
câte  o  faptă  caritaiivă.  Le  grăiam:  Zacheiul  din  Evan¬ 
ghelie,  când  s’a  îndreptat,  a  zis  Mântuitorului:  lată  ju¬ 
mătate  din  avuţia  mea,  Doamne !  o  dau  săracilor,  şi  de 
am  năpăstuit  pe  cineva  cu  ceva  —  întorc  împătrat  (Luca 
19,  8).  Cu  ce  faptă  ce  place  lui  Dumnezeu  şi  oamenilor 
pecetluiţi  voi  pacea  voastră  de  astăzi  ?  Din  graiul  meu, 
notez,  n’a  transpirat  nici  când  nici  o  forţă.  Nici  e  moral, 
cum  cred,  a  sili  pe  cineva  la  pace,  ca  pacea  să  o  exploatăm 
în  direcţiune  ce  află  resens  la  ceice  i-am  împăcat.  Am 
lăsat  la  buna  lor  socoteală  felul  de  a  eterniza  pacea  — 
dacă  vor.  Şi  nici  nu  a  fost  rău  ales  mijlocul.  Unii  zi¬ 
ceau:  Pământul  cutare  e  nebrăzdat.  Voiu  face  atâta  şi 
atâta  semănătură  bietului  vecin...  Alţii  promiteau  daruri 

şi  cu  o  mustrare  de  conştiinţă  mai  mult:  de  ce  nu  şi-a  călcat  dela  început 
pe  inimă,  până  n’au  ajuns  trebile  la  desbinare  şi  la  nimicire  prin  proces. 
E  foarte  adevărat  proverbul :  Mai  bine  o  pace  slabă  decât  o  pâră  grasă. 
Nu  mai  lungesc  vorba.  Urmarea  se  ştie. ..  Impăciuiţii  s’au  îndepărtat  foarte 
mulţămiţi  lăudând  în  inima  lor  pe  Dumnezeu  pentru  harul  trimis  asupra 
lor,  când  le-a  dat  gândul  păcii. 

orfanilor,  săracilor  şi  bisericei,  şcoalei  etc.  Şi  iar  alţii 
promiteau  a  nu  mai  recădeâ  în  nici  o  faptă  supărătoare 
aproapelui.  Se  înţelege,  că  la  trebile  caritative  nu  stăm 
nici  când  cu  mânile  în  sân.  Îmbărbătam,  cum  zice  Apo¬ 
stolul,  « cu  vreme  şi  fără  vreme »  la  faptele  milei  creştine, 
punându-mă  pe  mine  de  exemplu  viu  al  abnegaţiunilor. 
(De  sine  înţeles:  fără  laudă  de  sine;  dacă  mă  lăudam 
ca  Apostolul  —  cu  neputinţele  mă  lăudam).  Exemplul 
îl  dăm  prin  aceea,  că  oricâte  şi  orice  fel  de  acţiuni  de 
caritate  îşi  aflau  iniţiativa  în  sânul  poporului,  toate  — 
cu  desăvârşire  toate  —  trebuiau  să  mă  afle  şi  pe  mine 
între  protectorii  lor.  Aşa  a  fost  cu  putinţă  a  generalizâ 
în  sat  obiceiul  de  a  pune  forţa  publică  în  serviciul  tuturor 
iniţiativelor  de  caracter  general.  Caritatea  a  şi  luat  lău¬ 
dabile  proporţii.  Sătenii  nu  se  mai  retrăgeau,  îşi  dau 
ajutor  şi  executau  în  tovărăşie  multe  din  lucrările  lor 
de  câmp,  de  transportul  productelor  ş.  a.  Nu  e  fără 
importanţă  amintirea  obiceiului  atunci  introdus,  care 
constă  în  aceea,  că  celor  ce  zideau  case  ori  alte  aca¬ 
returi  economice  şi  obveneâ  adeseori  cazul,  ales  la  noi 
căsătoriţii,  —  cine  numai  putea,  de  regulă  tot  satul  li-se 
punea  în  ajutor,  aducând  fără  plată  la  casa  cea  nouă 
material,  îndeplinind  lucru  şi  cu  palmele  ş.  a.  Caritatea 
alina  multe  lacrimi  şi  în  cazuri  de  pagube.  Vita  căzută 
din  jug  d.  p.  îndată  putea  fi  înlocuită  cu  alta.  Anume 
aşa,  că  dacă  carnea  se  putea  cumva  folosi,  fiecare  fa¬ 
milie  din  sat  îşi  ducea  acasă  partea  sa,  dând  pentru  ea 
preţul  dinainte  statorit  de  extimatori,  iar  dacă  nu  se 
putea  folosi  nimic  din  vita  căzută,  familiile  îndată  plăteau 
o  cvotă  fixată  tot  de  pricepători  când  cu  căderea  vitei. 
In  cazul  dintâi  nime  nu  eră  păgubit,  căci  pentru  banii 
daţi  a  primit  marfă,  în  cazul  al  doilea,  păgubiâ  ce  e  drept 
fiecare,  dar  distribuindu-se  pe  mulţi  paguba  —  nime  nu 

simţiâ  greul  pagubei.  Întreg  satul  trăiâ  deci  în  sigu¬ 
ranţă. 

Prin  fapte  ca  aceste  am  dovedit  oamenilor  folosul 
grupărilor  în  societăţi:  bisericeşti,  comunale  şi  de  stat, 
şi  oamenii  după  ce  din  ce  în  ce  s’au  deprins  în  exercitarea 
carităţii  s’au  bucurat  cu  bucurie  mare,  care  au  avut-o 
Apostolii,  şi  în  deosebi  Toma  care  după  ce  pipăise  pe 
Domnul,  şi  luase  cunoştinţă  de  învierea  Lui  a  erupt  în 
cuvintele  de  adâncă  profunditate:  Domnul  meu  şi  Dum¬ 
nezeul  meul  (Ioan  20,  28). 

Parcă  te  aud  cetitorule  exclamând :  frumos  succes ! 
Subscriu  cu  amândouă  mânile.  Succesul  e  frumos  şi 
constitue  un  titlu  de  glorie  pentru  oricare  paroh.  Să  nu 
crezi  însă,  că  succesul  numai  cu  mijloacele  până  aci 
arătate  l-am  obţinut.  Metoda  pastorală  e  un  complex 
de  acţiuni,  cari  se  încuviinţează  şi  întregesc  reciproc  şi 
toate  trebuiesc  concentrate,  dacă  e  vorba  de  succes  per¬ 
manent,  nu  numai  de  spoitură  —  de  crearea  apariţiilor 
cari  le  luăm  de  bani  buni,  deşi  sunt  lipsite  de  orice  va¬ 
loare.  Pentru  completarea  tabloului  vreau  să  dau  deci 
seamă  şi  de  celelalte  acţiuni,  cari  au  contribuit  la  obţi¬ 
nerea  succesului  pe  care  tu  cetitorule  îl  numeşti  frumos. 
Astfel  trec  la  acţiunile  ce  se  cuprind  în  aşa  numita  so¬ 
cializare  sau  creşterea  pentru  societate  a  poporului ,  care 
încă  e  condiţie  de  căpetenie  la  solidarizare,  întocmai 
ca  şi  altruismul.  Ba,  cum  praxa  mea  m’a  învăţat,  socia¬ 
lizarea  are  cu  mult  mai  mare  importanţă  ca  altruismul. 
Pe  când  altruismul,  ca  sentiment,  mult  puţin  e  ascuns 
şi  în  praxă  uşor  poate  fi  şi  eludat,  pe  atunci  manierele 
sociale,  dobândite  prin  contactul  cu  persoanele  străine 
inomis  trebuesc  respectate  şi  practicate.  Căci  celce  calcă 
convenţiunile,  sancţionate  prin  practică,  se  ştie,  comite 
mare  sacrilegiu,  pe  care  publicul  totdeauna  îl  răsplăteşte 

cu  oprobiul  său.  Şi  opinia  publică  este  for,  dela  care 
nu  se  prea  poate  apelă.  Vai  de  cel  osândit  de  public! 

Socializarea  tot  pe  sentiment  se  bazează,  şi  încă 
sentiment  altruistic,  pentrucă  obligă  persoanele  a  se  con¬ 
formă  spiritului  public  în  manifestările  lor;  dar  are  forme 
externe  mai  hotărîte,  şi  de  aceea  face  posibilă  exerci¬ 
tarea  controlei  din  partea  publicului.  în  aceasta  constă 
importanţa  pastorală  a  socializărei. 

Acţiunile  sociale  le-am  început  cu  familia.  Căci 
familia,  şi  preste  tot  vieaţa  familiară,  este  baza  socie¬ 
tăţii.  Bărbat  şi  muiere  i-a  făcut  pe  ei  —  zice  Scriptura 
(Facere  1,  27);  şi  într’alt  loc:  Va  lăsă  omul  pe  tatăl  său 
şi  pe  mamă-sa  şi  se  va  lipi  de  muierea  sa  şi  vor  fi 
amândoi  un  trup  (Idem  2,  24).  Sentinţe  divine,  ce  cu 
mare  aprobare  întăresc  adevărul,  că  societatea  îşi  poate 
află  tărie  singur  în  vieaţa  familiară.  Au  se  poate  sub¬ 
stitui  cu  ceva  interesul  comun  al  soţilor  de  a  creşte 
copii,  cari  din  neam  în  neam  să  Ie  continue  genealogia 
familiară  până  la  sfârşitul  veacului?  îl  substitue,  se  va 
zice,  căsătoria  liberă!  Aşa  să  fie?  Sigur  nu!  E  ideie 
bolnavă,  răsărită  cine  ştie  din  ce  cap  turment  de  pa¬ 
timi.  Căsătoriei  acesteia  îi  lipseşte  tocmai  esenţialul: 
interesul  moral  comun.  Şi  de-ar  şi  întemeia-o  cineva,  în 
scurt  timp  se  desface  —  şi  ea  şi  societatea  bazată  pe 
ea,  căci  nici  o  societate,  care  ţine  să  nu  fie  casă  pe 
năsip,  nu  poate  adoptă  de  principiu  conducător  al  său 
sensualismul  atât  de  înşelător  şi  trecător.  Casă  pe  năsip 
e  căsătoria  liberă.  Nici  nu  e  căsătorie,  ci  tovărăşie  de 
azi  pe  mâne,  negaţiunea  societăţii ;  generaţia  ce  se 
desvoaltă  din  căsătoria  liberă  este  generaţie  de  interese, 
nu  mai  are  nici  tradiţii,  nici  legături  de  rudenie,  nici  uni¬ 
tate  de  sentimente.  Aci  zace  primejdia.  E  de  înţeles 
deci  de  ce  cultivarea  socială  a  poporului  am  început-o 

dela  familia  creştină.  Voiam  adecă,  ca  să  se  formeze 
în  familiile  din  Nevoieşi  un  curent  sănătos,  care  le  asi¬ 
gură  prosperarea  şi  le  apără  contra  decadenţelor.  Aceasta 
am  obţinut-o  în  următorul  mod:  De  câte  ori  întram  în 
casa  unui  parohian  —  şi  întram  cum  am  arătat  de  ne- 
numerateori  —  nu  am  încetat  a  preamări  bunătăţile  căs¬ 
niciei  din  punct  de  vedere  religios-moral,  sanitar,  cul¬ 
tural,  economic,  social  ş.  a.  Am  dat  a  înţelege  soţilor 
de  căsătorie,  că  ei  sunt  rădăcina  arborelui  mare  ce  se 
numeşte  biserică,  stat,  neam,  şi  i-am  îmbărbătat  a  trăi 
între  hotarele  trase  de  legile  bisericei,  cari  sunt  şi  legile 
conştiinţei,  a  onoarei  şi  ale  prosperărei  pe  toate  terenele, 
mântuind  astfel  dela  perire :  întâi  proprii  lor  moştenitori 
şi  prin  ei  al  doilea:  arborele  cel  mare  numit  neam,  bi¬ 
serică,  stat.  Sunteţi  bărbat  şi  muiere!  le  ziceam.  Fiţi 
demni  de  menirea  măreaţă.  Nu  vă  pătaţi  numele  cel 
bun!  Nu  vă  scrieţi  cu  litere  de  batjocură  numele  în 
cartea  familiară!  E  grozav  blăstămul  celorce  se  stâng  şi 
mor  înainte  de  vreme  —  din  vina  părinţilor!  Să  nu 
cumva  să  fiţi  omorîtori  de  fii!..  Şi  aceasta  o  puneam 
soţilor  la  inimă  (de  sine  se  înţelege  aflându-mă  numai 
singur  cu  bărbatul  şijemeea,  între  şase  ochi,  nu  în  pu¬ 
blic,  ca  să  se  jeneze  şi  să  nu  asculte  catehizarea),  cu 
multă  inzistinţă  o  puneam  la  inima  lor  atunci  când  le 
explicam  consecinţele  rele  ale  vieţii  desordonate  şi  imo¬ 
rale,  cari  consecinţe  amar  se  răsbună  în  moştenitori. 
Generaţiile  pipernicite  sunt,  cum  se  ştie,  feţii  născuţi 
din  părinţi  molipsiţi,  atăcaţi  de  boalele  sexuale,  cari  ca 
pretutindene  în  timpul  acela  în  mare  măsură  grasau  şi 
în  Nevoieşi  şi  puneau  în  joc  existenţa  satului.  Se  cutre¬ 
murau  în  fiinţa  lor  toţi  soţii,  căror  astfel  Ie  cuvântam. 
Se  cutremurau,  căci  îşi  cunoşteau  păcatul.  în  lumina 
expunerilor  mele  înţelegeau  bine  rostul  cuvintelor  Apo- 


—  204 


stolului  Pavel  ce  zice:  Fugiţi  de  curvie,  că  tot  păcatul 
oricare  îl  face  omul,  afară  de  trup  este,  iară  celce  cur- 
veşte  întru  al  său  trup  păcătueşte  (Cor.  6,  18).  Oroarea 
a  avut  de  urmare  străformarea  psihicului.  Au  început 
oamenii  a  se  ruşina,  contenind  cu  destrăbălările.  Doar 
continuând,  propria  creangă  o  tăiau  de  sub  picioare.  — 
Păşirea  a  fost  lovitură  de  graţie  dată  senzualismului, 
aşa  numită  otravă  a  căsătoriilor.  Am  dobândit  şi  altceva. 
Dumerindu-se  oamenii  mei,  că  căsătoria  legală  satis¬ 
face  absolut  toate  esigenţele  unui  om  deplin  normal,  au 
determinat  înşişi  ei  pe  alţii  la  contractarea  căsătoriilor 
legale.  O  grămadă  de  burlaci  de  mai  înainte  ce  —  după 
un  obiceiu  venit  dela  oraşe  —  trăiau  în  fărădelegi,  s’au 
întors  la  adevăr,  încheind  căsătorii  legale.  înmulţirea 
căsătoriilor  a  micşorat  numărul  «fiilor  nimănui»,  născuţi 
din  concubinate.  A  avut  şi  altă  urmare  bună.  Cu  creş¬ 
terea  numărului  căsătoriilor,  au  început  a  creşte  în  mod 
îmbucurător  generaţiile  deplin  sănătoase,  luând  sporirea 
populaţiei  cursul  normal  al  timpurilor  mai  patriarhale, 
când  a  lipsit  total  civilizaţia  modernă  cu  aberaţiunile  sale. 

Deşi  prin  încetăţenirea  curentului  sănătos  familiar, 
vieaţa  aceasta  şi-a  luat,  cum  vedem,  curs  mai  sănătos, 
totuş  în  şirul  acţiunilor  familiare  trebue  să  fac  special 
menţiune  de  o  chestie,  care  prin  importanţa  ei  mi  a  dat 
mult  de  gândit.  E  vorba  de  căsătoriile  nepotrivite.  Sunt 
şi  de  aceste.  In  Nevoieşi  numărul  lor,  cu  toată  silinţa 
ce  mi-am  dat  în  a  le  pune  pedeci,  eră  destul  de  mare. 
Au  fost  totdeauna  şi  vor  fi  părinţi,  cari  trecând  peste 
rezoanele  inimei  şi  având  în  vedere  numai  consideraţii 
de  ordin  extern,  îşi  silesc  fii  şi  ficele  a  contrage  legă¬ 
turi  de  căsătorie  absolut  nesimpatice  lor.  Se  pricepe 
de  sine,  că  conveţuirea  soţilor  ce  nu  se  iubesc  nu  poate 
fi  fericită.  Căsătoria  lor  dela  început  conţine  germenele 

distrucţiunei.  Ce  trebuia  a  face  soţilor  ce  se  repugnează? 
Să-i  las.  în  starea  de  frământare?  Nu!  Se  cuvenea  a 
descinde  la  ei  cât  mai  des,  spre  a-i  feri  de  cancerul  că¬ 
sătoriilor:  de  reslăţiri.  Am  şi  descins.  Nu  numai  că  nu 
am  părăsit  familiile  nenorocite,  ci  cu  tot  devotamentul, 
de  care  am  putut  dispune  —  m’am  dedicat  lor.  Proce¬ 
dura  urmată  o  descriu  pe  scurt.  Stând  în  faţa  soţilor 
ce  se  învrăjbesc,  pro  primo  îi  compătimeam.  Vă  văd 
tânjind,  fiilor!  le  ziceam,  apoi  continuam  mai  departe 
cu  mult  patos:  Durerea  voastră  e  şi  durerea  mea! 
Compătimirea  de  aceea  eră  bună,  că  pătrundea  şi  o  parte 
şi  alta,  şi  o  făceă  generoasă,  iar  generositatea  e  cât  ju¬ 
mătate  împăcarea.  Treceam  de  aci  la  enumărarea  foloa¬ 
selor  morale  şi  materiale  ce  rezultă  din  conveţuirea  fără 
tendinţe  străine  şi  pacinică;  şi  puneam  întrebarea:  sim¬ 
ţiţi  în  voi  necesitatea  armoniei  în  conveţuire?  Îndată  ce 
răspunsul  eră  pozitiv  (şi  la  asta  îmi  dam  multă  silinţă, 
întrebuinţând  toată  oratoria  şi  tot  magazinul  de  argu¬ 
mente,  de  care  dispuneam)  —  ţeseam  înainte  firul  şi  le 
ziceam :  dacă  simţiţi  trebuinţa  conveţuirei  pacinice,  trebue 
să  aveţi  tăria  de  suflet  a  împlini  cuvântul  Apostolului: 
« Datori  suntem  noi  cei  tari  a  purtă  slăbiciunile  celor  ne¬ 
putincioşi,  şi  nu  nouă  să  plăcem  ( Romani  15,  1).  Căci 
conveţuire  pacinică  nu  este  şi  nu  poate  fi,  unde  soţul  nu 
lasă  după  soţ  şi  unde  fiecare  trage  foc  singur  la  oala 
sa.  S’a  văzut  urnindu-se  din  loc  carul,  pe  care  unii  îl 
trag  înainte,  alţii  îndărăt?  Car  ce  duce  povară  e  şi  că¬ 
sătoria.  Scopul  ei  se  ajunge,  unindu-vă  şi  trăgând  înainte 
la  un  singur  jug.  De  aceea  între  voi  să  nu  fie  ceartă, 
nici  desbinare,  să  nu  vă  stăpânească  nici  o  iutime,  nici 
împotrivire,  căci  zice  iot  acelaş  Apostol :  Muierea  trupul 
său  nu-şi  stăpâneşte,  ci  bărbatul ;  aşişderea  şi  bărbatul 
trupul  său  nu-şi  stăpâneşte ,  ci  muierea  (I,  Cor.  7,  4). 

Adevărat ,  că  vă  deosebiţi  în  temperament ,  dar  trebue  să 
vă  împăcaţi  cu  gândul,  că  părinţii  şi  prin  ei  Dumnezeu , 
a  voit  să  fiţi  laolaltă  (şi  aci  din  nou  reasumam  unele 
motive  generale  şi  cele  speciale  ce-i  privesc  numai  pe 
ei  şi  militează  pe  lângă  susţinerea  conveţuirei  litiganţilor). 
Ajungând  aci,  provocam  pe  fiecare  a-şi  spune  fără  pa¬ 
timă  gravaminele.  Gravaminele  Ie  analizam  şi  reduceam 
la  nul,  ca  să  poată  retracta  fiecare  parte  pe  ale  sale, 
fără  a  se  simţi  atinsă  în  cinstea  de  om.  Urmă  strân¬ 
gerea  mânei  soţilor  şi  binecuvântarea  mea.  Neizbutind 
încercarea  dintâi,  făceam  la  un  anumit  interval  a  doua 
probă,  neizbutind  nici  aceasta  —  o  a  treia.  Şi  dacă  şi 
acum  da  fiasco  încercarea,  dumerindu-mă  că  nu  mai  pot 
avea  soţii  pat  şi  masă  comună  —  le  spuneam:  Voi, 
iubiţilor!  nu  vă  potriviţi  de  loc!  Desfaceţi  căsătoria  aceasta 
şi  intraţi  în  altă  legătură  legiuită,  căci  zice  mai  departe 
Apostolul:  Mai  bine  să  ne  căsătorim  după  lege,  decât 
să  ardem  (I,  Cor,  7,  9).  Aşa  se  întâmplă... 

Restul  acţiunilor  sociale  din  sinul  familiilor  le-am 
tratat  la  locul  său.  Aci  mai  amintesc  numai  atât,  că 
aflându-mă  în  familii  nu  am  încetat  a  întruni  părinţii  cu 
copiii  şi  a  le  da  toate  poveţele  pentru  vieaţă  —  în  mod 
părintesc.  Poveţele  date  se  cuprind  în  rugăciunea  de 
Efrem  Şirul,  care  rostită  cu  simţ,  predispune  în  mare 
măsură  la  apropiere,  şi  care  —  pentru  mai  deplină  orien¬ 
tare  —  o  reproduc  şi  aci:  «Doamne  şi  Stăpânul  vieţii ! 
Duhul  trândăviei  şi  al  grijei  de  multe,  al  iubirei  de  stă- 
pânie,  şi  -grâirei  îndeşert  —  nu  mi-I  da  mie.  Iară  duhul 
curăţeniei,  şi  al  gândului  smerit,  al  răbdărei  şi  al  dra¬ 
gostei  dărueşte-1  mie  slugii  Tale.  Aşa  Doamne  împărate! 
dărueşte  mie,  ca  să  văd  greşalele  mele,  şi  să  nu  osân¬ 
desc  pe  fratele  meu.  Că  bine  eşti  cuvântat  în  vecii 
vecilor.  Amin».  Această  rugăciune,  ca  promisie,  trebuia 

să  o  rostească  toţi  părinţii  în  cor  cu  copiii,  îngenunchind, 
întorşi  cu  faţa  spre  răsărit  şi  cu  mânile  la  piept  —  zi  de  zi... 

Paralel  cu  acţiunile  din  familii  mi-am  îndreptat  pri¬ 
virea  şi  spre  familia  mai  mare  —  comuna,  ca  să  pun 
coroană  curentului  bun  din  familii  şi  să  se  creeze  în  comună 
adevărata  opinie  publică,  ale  cărei  bunătăţi  le- am  de¬ 
monstrat  mai  sus.  Cine  au  fost  oamenii  mei  în  privinţa 
manierelor  la  venirea  mea  în  parohie,  nu  trebue  să  mai 
repet,  căci  am  arătat  altă  dată.1  Numai  de  creştere  şi 
de  disciplină  sănătoasă  nu  putea  fi  vorba  la  ei.  Câte 
capete  atâtea  judecăţi;  şi  câte  judecăţi,  atâtea  partide. 
De  unitate  ori  maniere  sociale,  ferit-a  Dumnezeu.  Îmi 
place  a  spune  totuş  că  starea  haotică  a  fost  trecătoare. 
Cu  îmbunătăţirea  curentului  din  familii,  s’au  nobilitat 
din  ce  în  ce  manierele  sătenilor,  şi  cu  altruismul  de 
odată  s’au  înstăpânit  la  ei  moravurile  blânde,  evange- 
lice.  In  scopul  nobilitărei  manierelor  şi  îmblânzirei,  prin 
urmare  în  scopul  grupărei  şi  a  disciplinărei  poporului, 
două  terene  mi-au  stat  la  dispoziţie:  unul  oficios,  şi 
altul  strict  social  —  neoficios. 

Terenul  oficios  l-am  exploatat  întâi:  respectând 
datinele  poporului,  cari  sunt  un  fel  de  grupare  religioasă- 
socială,  şi  a  doua:  conducând  corporaţiile  din  parohie 
în  spirit  liberal ,  care  singur  asigură  conlucrarea  armo¬ 
nică  şi  însufleţită  a  tuturor  factorilor  de  precădere  din 
comună. 

Privitor  la  datine  am  accentuat  odată  că  menirea 
lor  e :  a  apropia  păstorul  de  turmă  şi  turma  de  păstor. 
Aci  lungesc  firul  şi  zic:  Datinele  sunt  cele  mai  puter¬ 
nice  lanţuri  ce  leagă  creştinul  de  creştin  şi  omul  de 
om.  Cu  adevărat!  Obiceiurile  formează  poezia  vieţii, 

1  Vezi  capit.  «Primele  experienţe»  din  Nr.  6  -7  Rev.  Teol.  a.  1913. 

care  presară  multe  raze  de  bucurie  printre  potopul  vije¬ 
liilor  ce  însoţesc  pe  om  de  când  naşte  şi  până  moare. 
Se  înţelege  deci  pasul  greşit  al  acelor  păstori,  cari  nu 
au  simţ  pentru  trebuinţele  poporului  şi  se  declară  contra 
datinelor  şi  obiceiurilor  lui,  ducând  pentru  stârpirea  lor 
luptă  formulă  cu  poporul.  Silnicia  —  blând  grăind,  con- 
stitue  deplină  lipsă  de  tact.  Ce  mă  priveşte  pe  mine, 
mărturisesc,  că  având  eu  conştiinţă  clară,  că  orice  datină 
formează  parte  din  carnea  şi  sângele  poporului,  a  cărei 
răpire  îi  şi  aduce  mari  dureri  —  cu  nici  un  preţ  nu  am 
voit  a  porni  luptă  de  nimicire  contra  datinelor  popo¬ 
rului  meu,  căci  la  nici  un  caz  nu-mi  convenea  să  am 
un  popor  —  schelet,  cum  e  poporul  lipsit  de  datine. 
Astfel  bucuros  am  participat  ia  orice  conveniri  poporale 
(înţeleg:  morale)  al  căror  temeiu  îl  formă  uzul.  Pomenile 
totdeauna  mi  au  dat  prilej  a  infiltra  blândeţa,  cucernicia 
(smerenia)  în  popor  şi  a-I  deprinde  la  maniere  mai  fine. 
A  fost  posibile  aceste  aşâ,  că  eu  cu  fiecare  ocazie  spu¬ 
neam  poporului,  că  locul  unde  s’a  făcut  serviciul  divin, 
căruia  i  a  urmat  pomeana,  este  loc  sfinţit,  unde  e  de 
faţă  însuş  Dumnezeu.  Iar  a  face  necuviinţe  în  faţa  lui 
Dumnezeu,  constitue  păcat,  ba  se  comite  păcatul  contra 
Duhului ,  care  este  cel  mai  mare  între  toate  păcatele, 
cum  zice  şi  Scriptura:  Tot  păcatul  şi  hula  se  va  iertă 
oamenilor,  iară  hula  care  este  asupra  Duhului  nu  se  va 
iertă  oamenilor.  (Mat.  12,  31).  De  aceea  se  şi  purtau 
la  pomeni  oamenii  mei  foarte  reverenţios  şi  cu  multă 
prevenire,  unii  faţă  de  alţii,  absţinându-se  dela  orice 
esces.  Pomenile  mele  totdeauna  erau  bun  prilej  spre  a 
îndeplini  apostolie.  Fiindcă  vorbirile  dela  pomeni  au 
caracterul  conversaţiilor,  când  şi  tonul  e  amical,  nu  ofi¬ 
cios,  ca  la  cuvântările  de  pe  amvon,  ba  în  convorbirile 
ce  se  schimbă  reciproc  e  dată  posibilitatea  a  auzi  şi 

părerea  publicului,  de  aceea,  la  fiecare  pomană  îmi  era 
dată  posibilitatea  a  împrăştia  în  popor  o  grămadă  de 
seminţe,  ce  numai  decât  aflau  pământ  prelucrat  şi  puteau 
şi  încolţi.  Din  conversaţiile  aceste  au  eşit  aproape  toate 
iniţiativele  lucrărilor  ce  le-am  înfăptuit  mai  târziu  în  pa¬ 
rohie.  Voesc  să  se  ştie,  că  precum  inteligenţii  se  înde¬ 
letnicesc  a  pune  pe  la  banchete  lucruri  mari  la  cale  (cari 
durere  de  cele  mai  multeori  sunt  foc  de  paie!),  aşâ  şi 
poporul  află  bun  prilej  a  face  combinaţii  de  viitor  la 
pomenile  sale. 

E  mai  bine  dispus  atunci  şi  spre  altruism.  Dispo¬ 
ziţia  aceasta  cum  se  va  mai  vedea,  am  exploatat-o  re¬ 
gulat  şi  cu  multă  stăruinţă,  însă  totdeuna  în  favorul 
obştesc.  La  conversaţiile  edificatoare  puteâ  luă  ori  şi 
cine  parte,  fie  bogat,  fie  sărac;  chiar  şi  femeile.  Eu  nu 
am  fost  aristocrat,  să  mă  ţin  cu  nasul  pe  sus.  Ţinuta 
mea  conveniâ  oamenilor,  şi-şi  manifestau  fără  rezervă 
şi  cu  cea  mai  mare  francheţă  dorinţele  şi  părerile,  edi- 
ficându-se  şi  recreindu-se  sufleteşte  —  pot  zice  —  chiar 
ca  în  casa  lui  Dumnezeu.  Câtă  sinceritate  domnea  se 
vede  şi  de  acolo,  că  unii  din  meseni  făceau  mărturisirii 
publice  şi  complete  de  nedreptăţi  făcute  altor  persoane, 
câindu-se  din  inimă  şi  promiţând  îndreptare,  ca  şi  când 
s’ar  afla  sub  patrafirul  preoţesc.  Tot  publicul  prezent 
aprobă  şi  încuraja  pe  penitent.  O  convenire  de  acestea, 
precum  se  vede,  făcea  cât  o  şezătoare  lungă  de  noutăţi 
religioase,  ba  mai  mult  ca  100  predici,  pe  deasupra 
întregea  serviciul  divin  din  biserică;  anume  aşa,  că  aci 
(la  pomeni)  lângă  serviciul  divin,  ce  premergea,  se 
puteau  adaugă  imediat  şi  acţiunile  ce  stau  în  legătură 
cu  acela,  —  se  trecea,  cum  am  zice,  dela  cuvânt  la  faptă  — 
pe  când  în  biserică  nu  permite  sf.  loc  a  execută  lucruri 
ce  (ca  să  grăesc  cu  Evangelia)  seamănă  a  negoţ.  Mes- 

tecându-se  printre  conversaţii  şi  cântări  bisericeşti, 
potrivite  momentului  ce  se  serba,  al  căror  text  şi  ca  idee 
superioară  şi  ca  artă  îl  explicam  cât  se  poate  de  cu 
simţ  şi  intuitiv  —  mesele  comune  ie-am  ridicat  la  însem¬ 
nătatea  meselor  din  veacurile  prime  ale  creştinismului, 
şi  au  devenit  tot  atâte  locuri  de  peregrinări  religioase 
pentru  popor  (mâncarea  şi  beutura  jucau  roi  foarte 
secundar).  Fiecare  masă  comună  trecea  drept  eveniment 
în  sat,  de  care  publicul  îşi  aducea  ani  dearândul  aminte 
şi  oftând  ofta  convenirile  aceste  de  caracter  religios- 
social.  Mai  târziu  s’a  generalizat  obiceiul  a  pune  la 
cale,  a  desbate,  cum  am  zice  prealabil,  trebile  obşteşti 
mai  însemnate  când  cu  convenirile  dela  pomeni  de  unde 
se  şi  născuse  vorbă  în  popor:  Cutare  lucru  l-am  pus 
la  cale  când  ne-am  aflat  la  masa  lui  N.  N.  S’a  creat 
va  să  zică  din  convenirile  religioase  un  fel  de  for,  care 
ţine  judecată  asupra  multor  lucruri  şi  le  direge. 

Spesele,  de  cari  se  plâng  unii  şi  pentru  motivul 
acesta  combat  mesele  sau  pomenile,  nu  trăgeau  de  loc 
în  cumpănă.  Peste  strictul  necesar  nici  când  nu  s’a 
trecut.  Orgiile  şi  vorbele  urâte,  au  fost  cu  desăvârşire 
eschise.  Sarea  atică,  glumele,  s’au  admis  din  când  în 
când  unde  a  permis  caracterul  serbărei  (d.  p.  ospeţe, 
botezuri),  s’au  admis,  căci  veselia  este  necesară  sufletului 
ca  şi  pânea  trupului,  dar  preste  bon-ton  nu  s’a  trecut. 
Scăpând  careva  oaspe  o  vorbă  cât  de  cât  nesocotită, 
întreg  publicul  ridică  protest:  să  nu  vateme  sfinţenia! 
şi  nesocotitul  ori  îşi  cerea  scuză  ori  îl  apucă  jenarea 
şi  se  făceâ  imediat  nevăzut.  Tonul  serbărilor  îl  dă,  cum 
se  ştie,  ţinuta  conducătorului;  şi  eu  nu  eram  persoana 
ce  se  dimite  şi  se  compromite... 

Revin  acum  la  corporaţii!  Spiritul  demnităţii  şi  al 
conciliaţiunei  l-am  întrebuinţat  şi  în  celalalt  ram  al  acti- 

vităţii  mele  oficiale :  conducerea  corporaţiunibr  bisericeşti , 
şi  prin  ele  în  conducerea  poporului.  La  venirea  mea  în 
Nevoieşi  nu  prea  puteâ  fi  vorba  de  cârmă  constituţio¬ 
nală.  Trebile  se  dirigeau  mai  mult  după  lozinca :  de  noi 
fără  noi.  Poporul  nu  ştiâ  ce  e  comitetul  şi  sinodul  paro¬ 
hial  şi  ce  va  să  zică  a  decide.  Când  eră  chemat  undeva 
la  sfat  începeâ  cu  larma  obicinuită,  căreia  îi  urmau  vor¬ 
bele  mai  aspre  reciproce  şi  desfacerea  sfatului  fără  nici 
un  rezultat.  Ca  să  fac  din  popor  element  de  ordine  şi 
să-l  ridic  la  frumosul  rol  ce  îl  destinează  Statutul  organic, 
de  a  fi  factor  viu  în  cârma  bisericei,  a  trebuit  deci  să  încep 
cu  creşterea  poporului.  Şedinţele  anilor  primi  a  comi¬ 
tetelor  şi  sinoadelor  mele  au  fost  mai  mult  prelegeri 
constituţionale,  decât  şedinţe  de  corporaţiuni,  un  fel 
de  mese  de  cari  vorbii  mai  sus,  cu  singură  deosebirea 
că  ne  aflam  în  biserică  ori  şcoală,  unde  nu  se  liferau 
decât  bucate  spirituale.  Puteâ  fi  vorba  în  şedinţele  ace¬ 
stor  ani  nu  de  aducerea  de  concluze  salutare,  ci  curat 
de  aceea:  cum  să  capacitez  poporul  a  se  prezentă  la 
şedinţe.  Temenelele,  laudele,  ambiţionările  erau  mijloa¬ 
cele  de  a  adună  oamenii  la  şedinţe.  Când  nici  aceste 
nu  foloseau,  mă  adresam  şi  direct  persoanelor,  chiar  şi 
la  ei  acasă  trimiteam  soli  şi-i  chemam  la  şedinţe.  Aveam 
altfel  mare  noroc  cu  chestiile  de  bani.  Spăriam  oamenii, 
zicându-le:  luaţi  aminte  ce  vă  spun,  pot  să  vină 
pe  voi  aruncuri  grele,  dacă  nu  veniţi  la  desbateri! 
Sperietoarea  prindeâ,  căci  de  poveri  se  apără  cât  poate 
poporul.  S’au  impopulat  deci  şedinţele.  La  impopulare 
au  dus  astfel  acţiunile.  Acţiunile  intensive  au  trezit 
poporul.  De  când  s’au  iniţiat  aceste  au  început  oamenii 
a  purtă  interes  mai  mare  afacerilor  publice.  Acum  nici 
şedinţele  nu  mai  erau  formalităţi,  ci  adevărate  întruniri 
unde  soartea  poporului  se  pune  1a  cale.  Pe  când  în 

stadiul  prim,  până  la  trezirea  poporului  eram  eu  celce 
face  propunerile,  şi  aduce  şi  concluzele,  căci  oamenii 
nu  se  pricepeau  Ia  aceste,  pe  atunci  în  stadiul  al  doilea 
rolul  meu  a  fost  numai  rol  de  preşedinte,  care  nu  pro 
pune  şi  nici  nu  votează,  ci  conduce.  Acum  sosise  vremea, 
să  iau  precauţiunile,  ca  să  nu  se  sfâşie  poporul  în  par¬ 
tide  şi  să  nu  degenereze  desbaterile  în  certe.  Precau- 
ţiunile  le-am  luat  şi  anticipez,  cu  bun  succes.  O  parte 
a  lor  privea  însăşi  materia  (obiectele  de  pertractat)  şi 
alta  modul  de  a  discută  şi  enunţă  concluzele.  Materia 
de  regulă  publicul  o  cunoşteâ  bine  înainte  de  concluz, 
înainte  de  şedinţe  ^Treaba  aceasta  o  serveau  conve¬ 
nirile  religioase,  de?  cari  se  făcu  vorba,  mai  apoi  cele 
de  caracter  mai  privat  care  încă  le-am  introdus  de  tim¬ 
puriu  în  popor.  în  conveniri  puneam  pe  tapet  şi  se  dis¬ 
cutau  în  formă  de  teze  academice  multe  chestii  menite 
a  se  întrupâ.  Din  aceste  chestiile  deplin  coapte,  în 
cari  convenea  întreg  poporul  şi  acordă  şi  mijloacele  de 
lipsă  la  înfăptuire,  se  aduceau  numai  decât  în  plenul 
corporaţiilor  bisericeşti,  ca  să  Ie  dei.e  sancţiunea  legală 
pentru  a  se  puteâ  înfăptui.  Chestii  nepregătite  şi  cu 
tendinţe  de  a  servi  anumite  persoane  ori  anumite  gru¬ 
pări  de  persoane  —  n’am  pus  şi  n’am  suferit  să  pună 
nici  alţii  pe  tapet,  m’am  ferit  de  egoism  ca  de  foc,  mi-a 
succes  astfel  a  împedecâ  în  tot  timpul  formarea  parti¬ 
delor  ce  cu  foc  şi  sabie  luptă  unele  contra  altora.  (Par¬ 
tidele  de  formează  numai  unde  nu  se  urmăreşte  cum 
ar  trebui  binele  public).  întâmplându-se  a  veni  înainte 
chest'i  nu  deplin  prelucrate,  nu  deplin  întrate  în  con¬ 
ştiinţa  publică  (ceeace  poate  avea  Ioc  mai  ales  când  vin 
ordine  nouă  de  sus  dela  autorităţi),  şedinţele  în  cari  se 
pertratau  aceste  obiecte,  de  regulă  le  prelungeam,  dând 
ocazie  tuturor  a  se  dumeri.  Nu-mi  cădeâ  greu  a  con- 

vocâ  şi  două,  ori  mai  multe  şedinţe.  Sub  vot  admiteam 
cauza  când  se  lămurise  deplin,  ori  a  ajuns  în  aşa  stadiu, 
că  minoritatea  ce  e  contra  ei  se  poate  uşor  împăca  cu 
concluzul  ce  se  aduce,  fără  a  face  capital,  cum  e  obi¬ 
ceiul  poporului,  care  îndată  ce  nu-i  convine  ceva  —  se 
agită  şi  comite  «năsdrăvănii».1  Mie  astfel,  după  pregătirile 
ce  le  făcusem,  de  obstrucţia  poporului  nu-mi  eră  teamă. 

Ce  se  ţine  de  modul  de  a  desbate  obiectele  şi  a 
enunţă  concluzele,  procedura  mea  s’a  bazat  pe  preve¬ 
nirea  binevoitoare  tuturor  persoanelor  ce  discută,  bazată 
şi  ea  pe  optimismul  ce  mă  caracterisează  pe  mine  (con¬ 
vingerea  mea  propriu  personală  totdeauna  a  fost  şi  este 
că  fondul  omenesc  —  voinţa  şi  nizuinţele  fiecărui  din 
noi  —  e  nobil  şi  predispus  spre  urmărirea  idealului 
moral.  Deci  persoanele  devin  rele  prin  deprinderile  stân¬ 
gace  ale  mediului  în  care  trăesc). 

Nu  am  împedecat  prin  urmare  pe  nime  a  luă  cu¬ 
vântul  în  chestiile  de  pe  tapet  sub  pretextul,  că  nu  are 
gând  curat,  ori  nu  se  pricepe  la  treabă...  Cu  atât  mai 
puţin  am  bruscat  pe  cineva,  că  nu-i  pentru  el  discuţia. 
Din  contră,  am  stăruit  să-şi  spună  fiecine  cuvântul  după 
cea  mai  bună  convingere.  Impacienţii,  ce  nu  doreau  a 
auzi  pe  vorbitor,  totdeauna  i-am  îmblânzit  cu  vorbe 
dulci.  Nici  în  faţa  expresiunilor  mai  aspre  nu  mi-am 
eşit  din  fire  şi  nu  am  lăsat  să-şi  iasă  din  fire  nici  as¬ 
cultătorii,  ceeace  a  calmat  apoi  şi  pe  vorbitor,  care  cu 
morile  de  vânt  —  şi  de  ar  fi  voit  —  nu  se  putea  luptă. 

*  Apariţie  curioasă!  Poporul  —  poate  din  cauză,  că  pururea  a  trăit 
în  robie  şi  totdeauna  a  fost  partea  slabă  care  a  trebuit  să  tacă  şi  în  faţa 
nedreptăţii  — -  şi-a  însuşit  binişor  duhul  sclavului,  care  în  rândul  său  e  cu 
mult  mai  brutal  şi  răzbunător  faţă  de  alţii  decât  celce  a  trăit  totdeauna  în 
libertate.  Şi  fiindcă  preoţii  sunt  consideraţi  de  popor  ca  cu  desăvârşire 
stând  la  discreţiunea  lui,  faţă  de  ei  poporul  e  tare  susceptibil.  Nu  le  iartă 
nimic.  Se  poartă  dur  de  tot,  îndată  ce  se  agită  cât  de  cât.  Toţi  ştim  asta. 
De  aceea  se  iveşte  trebuinţa  a  pipăi  bine  lucrurile,  apoi  a  face  fapt  îm¬ 
plinit  din  ele. 

Tactul  acesta  a  asigurat  desbateri  deplin  obiective  şi 
fără  invective  personale  ce  învrăjbesc  spiritele.  Votările 
nu  le-am  octroat.  Fiecare  avea  voie  a  se  alătură  pă* 
rerei  care  îi  mai  convine.  Atâta  am  făcut,  că  propu¬ 
nerile  —  încât  se  iveau  divergenţe  de  păreri  —  le  rea- 
sumam  şi  la  fiecare  propunere  arătam  favorul  ori  scă¬ 
derile  —  de  sine  înţeles  —  independent  de  persoana  care 
a  făcut  propuneri.  Astfel  am  obţinut  uneori  contopirea 
propunerilor,  alteori  recederea  unui  proponent  dela  ideea 
sa  şi  concluzele  anunţate  au  putut  exprimă  voinţa  corpo¬ 
raţiei  bisericeşti,  care  de  regulă  eră  şi  voinţa  mea.  Iată 
cum  cu  libertatea  se  poate  obţinea  gruparea  poporului ! 
Trebue  să  ştie  însă  cetitorul,  că  pe  lângă  simţul  de  liber¬ 
tate,  spre  a  evită  ciocnirile  în  vorbe  şi  deci  animozităţile, 
trebuie  şi  pătrundere  ageră  în  intenţiunile  şi  expresiunile 
vorbitorilor.  Vorbitorii  mei  foloseau  de  multeori  expre- 
siuni  cari  nu  Ia  toţi  conveneau  şi  emiteau  păreri  cari 
se  contrastau  cu  spiritul  public  dominant  în  corpora- 
ţiune.  Atunci  —  sub  titlul  de  rectificări  —  luam  eu  cu¬ 
vântul  şi  spre  a  uni  oamenii  în  păreri,  mitigam  înţelesul 
vorbelor  mai  aspre  şi  demonstram  că  fine  finarum  la  o 
ţîntă  duc  propunerile  contradictorii,  dar  una  pe  cale  mai 
scurtă,  alta  cu  încunjur.  Incunjurul  îl  protejam  ales  atunci, 
când  calea  directă  —  prin  greutăţile  terenului,  recte:  lo¬ 
virea  în  interesul  unor  persoane,  mi  se  părea  prea  spinoasă. 

După  aceste  trec  la  acţiunile  de  pe  terenul  strict 
social  sau  neoficial  (în  înţelesul  de  azi). 

Canoanele,  legile  şi  regulamentele  bisericeşti  pres¬ 
criu  anumite  datorinţe  pe  seama  preotului,  care  necon¬ 
diţionat  aparţin  oficiului  său  şi  —  câtă  vreme  vrea  să 
nu  deie  faţă  cu  fiscalul  bisericesc,  mai  bine  zis  cu  regu¬ 
lamentul  disciplinar  —  necondiţionat  trebue  să  le  şi 
îndeplinească.  Vieaţa  însă  e  un  complex  de  manifestări 

cari  ori  cad  ori  nu  cad  în  competenţa  parohului,  aceia 
trebue  să  ţină  cont  de  ele,  astfel  —  nu  o  dată  —  riscă 
şi  succesele  ce  le-a  obţinut  pe  terenul  propriu  de  muncă. 
E  de  înţeles  deci,  de  ce  am  luat  în  programul  meu,  de 
a  solidariza  poporul,  şi  acţiunile  în  înţeles  propriu  sociale. 
Trăiam  şi  eu  şi  trăia  poporul  —  pe  lângă  cele  biseri¬ 
ceşti  —  şi  în  legături  civile  şi  sociale,  şi  nu  se  putea 
să  fie  numai  în  biserică  solidarizat,  iar  afară  de  biserică 
întâmple-se  ce  se  va  întâmplă  cu  el.  Asta  ar  fi  însem¬ 
nat  atât:  Fă-ţi  casă,  dar  lasă-o  fără  uşi!  Păreţii  singuri 
nu  ne  pot  scuti  de  frig.  Aşâ  poporul  putea  fi  cât  de 
bine  organizat  bisericeşte,  căci  dacă  îi  lipseau  celelalte 
virtuţi  sociale,  nimic  se  alegea  de  organizaţia  lui.  Tocmai 
acesta  e  gravamenul  general  al  bisericei,  că  organizaţia 
de  stat,  condusă  de  vederi  ce  nu  totdeuna  congruiază 
cu  ale  bisericei,  nu  ne  dă  destul  sprijin  în  urmărirea 
problemelor  religioase,  de  netăgăduit,  mai  bine:  de  ho¬ 
tărâtor  folos  şi  pentru  stat.  Cu  acţiunile  mele  sociale, 
ce  propriamente  nu  aparţineau  mie,  suplineam,  cum  se 
vede,  o  lacună  şi  luam  şi  ascuţişul  gravaminului  bise¬ 
ricesc  de  care  e  vorba.  Pricepe  ori  şi  cine,  deci,  de 
ce  şi  acţiunea  mea  socială  e  deplin  justificată. 

Insă  rolul  meu  pe  terenul  civil  nu  mai  eră  rolul 
din  biserică,  eră  rol  schimbat.  In  biserică  eu  eram  şeful 
ce  îndreaptă  şi  pune  la  cale  trebile,  iar  aici  numai  gre¬ 
garul  ce  contribue  după  puteri  la  consolidarea  comunei. 
M’am  şi  trudit  a  corespunde  datorinţei  spre  binele  ob¬ 
ştesc.  Şi  în  serviciul  binelui  public  am  stat,  când  am 
înduplecat  credincioşii  ca  ei  în  toate  trebile  comunei 
să  meargă  şi  au  mers  după  mine:  solidari,  nereslăţin- 
du  -se,  neprivind  la  alte  interese,  decât  cele  ce  conduc 
la  înflorirea  comunei.  Ca  membru  al  comitetului  comu¬ 
nal  am  nizuit  apoi,  ca  şi  comuna  politică  să-şi  pună 

umărul,  cum  de  fapt  şi  la  şi  pus,  la  ocrotirea  intereselor 
de  ordin  altruist  ale  poporului  (înţeleg  aci  sprijinirea 
instituţiilor  ce  asigură  existenţa  persoanelor  silite  a  apelă 
la  ajutorul  public). 

Despre  aceste  va  mai  fi  însă  vorbă.  La  acest  loc 
reliefez  o  acţiune  proprie  de  a  porni  curent  bun  în 
popor  pe  calea  socială.  E  în  deobşte  cunoscută  trebu¬ 
inţa  noastră  sufletească  de  a  comunica  cu  alţii.  Atât  de 
pronunţată  e  trebuinţa,  că  bucuros  facem  drumuri  lungi 
numai  să  putem  conveni  cu  om  de  seama  noastră,  cu 
care  să  schimbăm  şi  numai  câteva  vorbe.  Nu  e  mai 
altfel  nici  Ia  poporul  de  rând.  Singurătatea  îl  face  ursuz, 
morocănos,  de  aceea  caută  şi  el  cu  ori  ce  preţ  socie¬ 
tatea  şi  se  infructează  când  o  poate  află.  Trebuinţa  de 
a  comunică  s’a  ivit  la  popor  deosebit  dela  încetăţenirea 
cât  de  cât  şi  la  noi  a  civilizaţiei,  şi  schimbarea  referin¬ 
ţelor  de  traiu.  Când  viaţa  nu  eră  aşâ  complicată  ca  astăzi 
şi  când  condiţiile  de  traiu  erau  mai  simple,  poporul  se 
află  foarte  bine  în  căminul  său  —  cu  nevasta  şi  copiii. 
Astăzi  însă  când  chestia  pânii  îl  frământă  din  ce  în  ce 
mai  mult  şi  când  referinţele  pe  zi  ce  merge  sunt  altele 
îl  interesează  ori  ce  noutate  şi  caută  a  merge  acolo 
unde  o  află.  Nu  eră  altfel  nici  în  Nevoieşi.  Căută  soci¬ 
etate  şi  o  află,  unde  ?  In  crâşma  satului !  Alt  loc  de  în¬ 
truniri  nici  nu  avea.  Pe  cel  ce  cugetă  mai  adânc  asupra 
lucrurilor,  de  loc  nu-I  miră  împrejurarea,  că  poporul 
cercetează  crâşmele.  Faptul  nu  e  dovadă  de  stricare.  E 
dovadă  numai  la  aceea,  că  poporul  doreşte  societatea. 
Stricarea  se  începe  numai  după  ce  a  ajuns  în  crâşmă  şi 
s’a  împretinit  cu  crâşma,  adecă  s’a  adeverit  la  el  pro¬ 
verbul  :  spune-mi  cu  cine  te  însoţeşti,  ca  să-ţi  spun  cine 
eşti !  Aşa  e !  Cine  umblă  în  societate  nesmintit  îşi  însu¬ 
şeşte  manierele  societăţii,  în  care  umblă,  ori  cât  de 

mare  ar  fi  deosebirea  între  deprinderile  sale  de  mai 
nainte  şi  între  obiceiurile  societăţii.  Acesta  era  pericolul 
şi  pentru  Nevoieşi.  Unde  se  vorbesc  şi  fac  prostii,  nu  poţi 
învăţă  nimic  bun.  Şi  Nevoieşenii  învăţase  multe  rele  în 
crâşmi.  Li-se  prefăcuse  la  mulţi  în  a  doua  natură  relele. 

împrejurarea  aceasta  m’a  îndemnat,  să  mă  ocup 
cu  chestia  lor  socială  în  înţelesul  de  a  pune  pe  alte 
baze  convenirile  lor  sociale,  ca  să  poată  stă  sub  influ- 
inţa  mea  mai  directă,  căci  în  crâşmă  nu  mergeam,  dar 
şi  de  aş  fi  mers  ca  predicator,  nu  puteam  sta  de  vorbă 
cu  oameni  turmentaţi  cari  mi-ar  fi  sărit  şi  după  cap. 

După  matură  chibzuire  şi  după  luarea  înţelesului  cu 
unii  fruntaşi,  am  ajuns  la  ideea,  că  ne  trebuesc  cărţi  de 
învăţătură  pentru  popor.  Am  şi  mers  numai  decât  la 
oraş  şi  am  ales  toate  opşoarele  poporale  din  librărie, 
reîntorcându-mă  acasă  cu  un  sac  mare  de  cărţi.  Cărţile 
le-am  distribuit  numai  decât  printre  ceice  ştiau  ceti. 
Le-am  spus,  că  unde  nu  pricep  ceva,  să  vină  la  mine, 
ca  să  le  explic,  lntenţiunea  ce  o  am  cu  cărţile  nimănui 
nu  am  tradat-o  cu  nici  un  cuvânt.  Jidanul  (aşa  se  chiamă 
toţi  crâşmarii)  numai  decât  ar  fi  pornit  goană  contra 
întreprinderii,  şi  în  flăcări  ar  fi  căzut  tot  satul.  Am  tăcut. 
Cetitorii  ţărani,  neştiind  ce  vreau  eu,  ceteau  cu  sârgu- 
inţă  şi  mereu  cereau  dela  mine  explicări,  cari  cum  zic, 
le-am  dat  foarte  bucuros.  Veneau  şi  doi-trei  deodată 
la  mine  după  explicări,  veneau  şi  10  şi  mai  mulţi.  Op¬ 
şoarele  erau  bine  scrise  şi  plăceau.  Fiecare  cetitor  dorea 
să  ştie  şi  alţii  ce  a  cetit  el.  Ceteâ  înc’odată,  ba  şi  de 
mai  muîteori  —  opşorul  şi  căsenilor  şi  vecinilor,  cu  un 
cuvânt  la  câţi  putea.  Altora  le  spuneâ  numai  conţinutul 
în  graiul  său  neaoş,  care  îl  pricepeau  toţi  ceice  ascultau. 
Nu  a  trecut  chiar  multă  vreme  şi  în  toate  uliţele  puteai 
vedeâ  grupe  de  cetitori,  povestitori  şi  ascultători.  Ca  la 

bâlciu,  nu  altă.  Se  mira  satul,  dar  mai  tare  se  mira  Jidanul, 
că  ce  minuni  pot  cuprinde  cărţile  mele,  căci  de  când  oamenii 
cetesc,  se  adună  în  grupuri,  se  sfătuesc  şi  cârciuma  lui  sta 
aproape  goală.  Inceput-a  atunci  cu  zeflemele,  cum  a  ştiut 
el  mai  bine,  ba  că  ce  spun  cărţile  acele  sunt  poveşti, 
ba  că  eu  seduc  poporul  ş.  a.  Şi  procuraturei  s’a  plâns. 
Eră  prea  târziu!  Oamenii  îşi  petreceau  destul  de  bine 
şi  puteau  cu  poftă  râde  pe  cartea  istorisirilor  hazlii. 
Unii  au  început  a  zice:  de  ce  să  mergem  noi,  ca  să 
ne  batjocorim  unii  pe  alţii  şi  să  râdem  noi  de  noi  în 
crâşma  Jidanului  ce  ne  îneacă  cu  fumul,  când  cu  mult 
mai  bine  ne  petrecem  aici  în  plinul  soare,  ori  la  umbra 
teilor  şi  în  aerul  curat  în  care  cresc  plămânile!  Şi  din 
acele  zile  numai  pătimaşii  au  mai  dat  pe  la  crâşmă, 
până  ce  mai  târziu  şi  numărul  acelora  s’a  redus.  Am 
fost  martor  ocular,  când  —  nemai  putând  trăi  —  Jidanul 
şi-a  luat  tălpăşiţa  din  sat. 

Nou  praznic  sufletesc  am  avut  atunci,  căci  mă  ve¬ 
deam  apropiindu-mă  de  ţinta  ce  mi-o  propusesem :  ridi¬ 
carea  poporului  câtră  culmile  perfecţiunei. 

Minunat  e  duhul  evanghelic!  E  duh  ce  chiamă  la 
vieaţă.  Bine  cultivat,  în  loc  să  scadă  creşte  mereu,  se 
fortifică  şi  devine  apă  vie  şi  veşnic  curgătoare  pe  care 
atât  de  frumos  o  recomandă  Isus  în  convorbirea  cu 
Samariteanca  (loan  4, 4 — 42).  Duhul  evanghelic  a  crescut 
Biserica  din  grăuntele  de  muştar  ce  eră  la  moartea  lui 
Isus  până  la  mărimea  sa  de  astăzi,  când  cuprinde  tot 
pământul.  Duhul  evanghelic  e  armă  cuceritoare  în  mâna 
cuceritorilor  de  popor,  armă  ce  nu  se  toceşte,  ci  pururea 
se  înoeşte  şi  pururea  aduce  laolaltă  părţile  risipite  ale 
poporului,  dar  nu  prin  groaza  ce  o  produc  tunurile 
mortiere,  ci  prin  atracţiunea  sufletească  ce  o  exercită 
asupra  oamenilor.  Acest  duh  m’a  ajutat  pe  mine,  ca  să 

mă  pot  înşira  şi  eu  între  organizatorii  poporului.  Deşi 
voiu  apărea  exaltat  poate,  egoist  chiar,  susţin  sus  şi 
tare,  că  toate  cuceririle  obţinute  cu  foc  şi  sabie,  se  sting 
şi  pier,  şi  trebuie  să  piară,  pier  şi  cuceritorii  ori  dacă 
şi  nu  pier,  numele  le  rămâne  în  lume  ca  un  fel  de 
spărietoare,  Hannibal  ante  portas,  şi  pier  cuceririle  forţei, 
fiindcă  Ie  lipseşte  puterea  internă,  pe  când  cuceririle 
duhului  creştin  sunt  veşnice,  ca  însuş  Duhul  ce  le  dă 
vieaţă,  şi  sunt  veşnice,  căci  singure  aceste  cuceriri  au 
puterea  centripetală  internă. 

Eram,  în  adevăr,  mândru  de  propriele  mele  fapte. 
Şi  cu  toată  îngustimea  cercului  în  care  se  mişca  activi¬ 
tatea  mea,  nu  mi-aş  fi  dat  poziţia  de  paroh  nici  pentru 
un  rang,  cât  de  înalt,  din  lumea  aceasta. 

Vasile  Gatt 
protopop. 


Saul  —  PaveL 

—  Meditaţie.  — 

Fapt.  Ap.  IX.  1—9. 

Saul  era  o  figură  aspră  şi  îndârjită.  Eră  unul  dintre 
acei  oameni,  cari  luptă  din  toate  puterile  pentru  ţinta 
căreia  îşi  închină  vieaţa.  Convingerile  sale  aveau  tăria 
şi  focul  pasiunilor,  nădejdea  sa  eră  fanatism,  adevărul 
—  supremul  principiu  de  vieaţă.  Aceste  însuşiri  îşi  aveau 
temeiul  în  personalitatea  sa  şi  mai  erau  potenţate  şi  de 
mediul  în  care  trăia.  îndreptarea  înaintea  Iui  Dumne¬ 
zeu  el  credea  să  o  ajungă  prin  «lege»,  căci  «legea» 
eră  pentru  el  cea  mai  sfântă  concepţie,  cel  mai  înalt 
factor  moral.  Tot  ce  eră  pentru  el  mai  scump  şi  mai 
binecuvântat,  tot  ce  reprezintă  pentru  el  o  valoare  ne¬ 
tăgăduită  şi  care  astâmpără  sufletul  său  dornic  după 
lumină  —  se  cuprindeâ  în  «lege».  «Legea»  eră  pentru 

el  nu  numai  un  îndreptar,  o  normă  pentru  vieaţa  du* 
hovnicească,  ori  numai  puterea,  care  îi  împrumuta  valoarea 
adevărată  sufletului  său,  —  ci  ea,  «legea»  devenise  te¬ 
meiul  şi  chezăşia  veşniciei.  Eră  pătruns  de  năzuinţa  după 
o  vieaţă  mai  înaltă  şi  avea  firma  credinţă,  că  această 
vieaţă  constă  în  îndeplinirea  riguroasă  a  «legei».  Cât  de 
aspru,  exagerat  de  aspru,  străjuia  el  îndeplinirea  corectă 
a  poruncilor  «legei».  Credea  fanatic,  că  în  acele  slove 
eră  îngrădită  suprema  sa  fericire.  «Legea»  este  o  uriaşă 
moştenire  din  stăvechime  şi  o  nădejde  pentru  viitor. 
Moştenirea  legământului  sfânt  încheiat  între  -D-zeu  şi 
Izrail,  poporul  ales.  Tot  ce  să  icueşte  între  D-zeu  şi 
Izrail  vatămă  acest  vechiu  şi  scump  legământ;  şi  doar 
de  firele  acestui  legământ  atârnă  perlele  făgăduinţei  în 
fericirea  zilelor  ce  vor  să  vină,  ţinta  purtărei  de  grijă 
a  lui  Dumnezeu  şi  nădejdea  în  Mesia.  Această  nădejde 
i  se  prefăcuse  în  pasiune,  care  îi  robia  sufletul  şi  îi 
încătuşa  cugetarea  cu  putere  elementară.  Saul  simţiâ  că 
în  istoria  lumei,  în  vieaţa  omenimei  are  să  se  întâmple 
o  primenire  din  temelii;  el  simţiâ  «plinirea  vremii»,  — 
însă  aşteptă  un  alt  Mesia.  Simţiâ  cu  durere  rănile  so- 
cietăţei  omeneşti,  ce  făceau  impresia  neplăcută  a  des- 
compunerei;  vedeâ  prăbuşirea  aşezămintelor,  ce  se  clă¬ 
tinau  de-a  binele,  iar  lanţul  strivitor  al  stăpânirei  romane, 
care  sugrumă  cu  putere  Izrailul,  lui  îi  pricinuia  cea  mai 
mare  durere.  Acum  ar  trebui  să  se  întoarcă  tot  sufletul 
spre  D  zeu!  Inchegându-se  cu  toţii  într'o  căinţă  şi  într’o 
nădejde  să-şi  îndrepte  privirile  spre  zările  viitorului,  unde 
se  întrezăreşte  zămislirea  Mesiei  fiul  lui  David,  Mântuitorul ! 

Şi  câţiva  şi  începură  a  vesti  că  a  sosit  făgăduitul 
Mesia,  şi  acela  erâ  —  Isus  din  Nazaret. 

Omul  care  a  fost  răstignit  pe  cruce,  acela  e  Mesia?! 
Acel  călcător  de  «lege»,  hulitor  de  D-zeu,  acel  ce  ni-a 

batjocorit  lăsământul,  moştenirea  sfântă  dela  părinţi  şi 
poruncile  lui  Moise,  şi  care  şi-a  bătut  joc  de  Izrailul 
cel  adevărat  şi  a  pângărit  tot  ce  el  ţinea  de  sfânt  şi 
dumnezeesc?!  Crucea  e  lemnul  ruşinei,  locul  de  pierzare 
al  tâlharilor  şi  cel  pironit  pe  ea  un  suflet  demonic,  un 
faimos  şi  cinic  despoitor  al  sinagogelor  —  acesta  să 
fie  fiul  proslăvit  a  lui  David  strălucitorul,  puternicul  şi 
a  toate  cuceritorul  Mesia?!  Şi  porni  cu  o  ură  sălbatică 
împotriva  creştinilor. 

Creştinii  cu  cari  se  întâlnea  erau  însă  nişte  firi 
blânde  şi  smerite.  Nici  chiar  cu  o  stăruinţă  răutăcioasă 
nu  puteai  vedea  în  ei  nişte  hulitori  de  Dumnezeu;  în 
ochii  lor  strălucea  o  lumină  senină,  dumnezeiască,  din 
inima  lor  isvoreâ  pacea,  bucuria  şi  credinţa  nestrămutată 
în  o  învingere  deplină.  Da!  ziceau  ei  zimbitori  —  un 
zimbet,  care  te  încredinţa,  că  sunt  gata  de  cea  mai  înaltă 
jertfă  — -  Isus  a  fost  Mesia,  pentrucă  a  înviat  din  morţi. 
—  Isus  a  înviat!  Acest  cuvânt  străbăteâ  tocmai  în 
adâncul  inimei  lui  Saul  şi  îl  făcea  să  i-se  cutremure  în¬ 
treaga  fiinţă.  Dacă  a  înviat  Iisus,  e  lucru  foarte  limpede 
că  el  e  Mesia,  şi  dacă  Isus  e  Mesia,  atunci  el,  care  a 
prigonit  atât  de  sălbatic  pe  creştini :  s’a  resculat  împo¬ 
triva  lui  Dumnezeu.  Braţul  său  păcătos  s’a  îndreptat 
împotriva  lui  Iehova  cel  sfânt!  Această  idee  îi  săgeta 
necontenit  inima,  oricât  se  trudea  să  scape  de  dânsa. 
In  asurzitorul  sgomot  a!  prigonirilor  el  auzea  tot  mai 
limpede  glasul  de  mărturisire  rezolută,  pe  cari  îl  rosteau 
prigoniţii  zimbind  în  chinurile  morţii :  a  înviat !  Şi  când 
Ştefan  cel  ucis  cu  pietrii  şi  în  ultimile  svârcoliri  ale  morţii 
îşi  rostea  cu  o  seninătate  mişcătoare  rugăciunea  cătră 
Cel  de  sus,  fiindcă  vedea  pe  Hristos  şezând  de-a  dreapta 
lui  Dumnezeu:  Saul  simţea,  că  echilibrul  sufletului  său 
se  perde.  îndârjirea  lui  se  înmoaie.  Atunci  el  se  pre- 

găteşte  de  o  încercare  uriaşă:  să  înnece  în  Iacul  răsbu- 
nării  ideea  ce-1  neliniştea.  întreg  sufletul  său  i-se  înfier¬ 
bântă  de  gândul  cruntei  răsbunări,  toate  fibrele  fiinţei 
lui  să  încordează,  să  înteţesc  de  ura  pierzărei,  numai  ca 
să  asvârle  din  sine  ideea  îngrozitoare  a  Invierei. 

Se  îndreaptă  spre  Damasc.  Cele  două  idei  protiv- 
nice  se  răsboesc  deja  de  zile  întregi  în  lăuntrul  său  şi 
simte  că  puterile  îl  părăsesc.  Privirile  i-se  pierd  în  zarea 
îndepărtată:  acolo  e  Damascul  cu  coperişele  caselor  ce 
se  văd  din  depărtare.  Pulberea  ce  se  înălţă  deasupra 
oraşului  atârnă  în  văzduh  ca  o  perdeâ  străvezie  şi  ra¬ 
zele  aurii  ce  le  trimetea  soarele  vestind  lumea  despre 
faptul  dimineţei  liniştite  îi  desarmează  încordarea  con- 
ştienţei  sale  tulburate...  «Şi  fără  de  veste  a  strălucit 
peste  dânsul  o  lumină  ce  venea  din  cer.  Şi  căzând  el 
la  pământ  auzi  un  glas  ce  i  ziceâ:  «Saule,  Saule  pen- 
truce  mă  goneşti?»  Iar  el  răspunzând  a  zis:  «Cine  eşti 
Doamne?»  Şi  Domnul  a  zis:  Eu  sunt  lisus  pe  carele 
tu  îl  goneşti...  Greu  îţi  este  ţie  a  te  răsboi  împotriva 
boldurilor».  Intunerecul,  îndoiala  pieriră  şi  se  făcu  lumină. 
Isus  trăeşte ,  căci  s’a  arătat  lui  Saul,  deci  a  înviat.  Arătarea 
faptică  a  Celui  înviat  l-a  modificat  cu  totul  sufleteşte. 
El,  Saul,  s’a  răsboit  împotriva  lui  D  zeu.  Pe  El  l-a  pri¬ 
gonit  mai  mult  ca  pe  toţi.  Întreaga  Iui  vieaţă  de  până 
aci :  Dorinţele,  nizuinţele  sale  curate,  luptele,  idealul  său, 
toate  erau  împotriva  lui  D-zeu!  O  întreagă  lume  să 
prăbuşi  acolo.  Acum  însă  să  începe  o  nouă  şi  proaspătă 
vieaţă,  căci  glasul  acela  din  înălţimi  fu  iertător  şi  înăl¬ 
ţător.  A  căzut  ca  un  om  sdrobit  şi  nimicit  şi  s’a  ridicat 
ca  un  nou  ostaş  al  lui  Hristos.  Soarele  vieţei  sale  celei 
nouă  este  Isus  Hristos,  căruia  îi  căzu  rob  în  această 
sfântă  clipă. 

Saul  deveni  Pavel! 


Pr.  L  P. 

bântă  de  gândul  cruntei  răsbunări,  toate  fibrele  fiinţei 
lui  să  încordează,  să  înteţesc  de  ura  pierzărei,  numai  ca 
să  asvârle  din  sine  ideea  îngrozitoare  a  Invierei. 

Se  îndreaptă  spre  Damasc.  Cele  două  idei  protiv- 
nice  se  răsboesc  deja  de  zile  întregi  în  lăuntrul  său  şi 
simte  că  puterile  îl  părăsesc.  Privirile  i-se  pierd  în  zarea 
îndepărtată:  acolo  e  Damascul  cu  coperişele  caselor  ce 
se  văd  din  depărtare.  Pulberea  ce  se  înălţă  deasupra 
oraşului  atârnă  în  văzduh  ca  o  perdeâ  străvezie  şi  ra¬ 
zele  aurii  ce  le  trimeteâ  soarele  vestind  lumea  despre 
faptul  dimineţei  liniştite  îi  desarmează  încordarea  con- 
ştienţei  sale  tulburate...  «Şi  fără  de  veste  a  strălucit 
peste  dânsul  o  lumină  ce  venea  din  cer.  Şi  căzând  el 
la  pământ  auzi  un  glas  ce  i  ziceâ:  «Saule,  Saule  pen- 
truce  mă  goneşti?»  Iar  el  răspunzând  a  zis:  «Cine  eşti 
Doamne?»  Şi  Domnul  a  zis:  Eu  sunt  Iisus  pe  carele 
tu  îl  goneşti...  Greu  îţi  este  ţie  a  te  răsboi  împotriva 
boldurilor».  Intunerecul,  îndoiala  pieriră  şi  se  făcu  lumină. 
Isus  trăeşte,  căci  s’a  arătat  lui  Saul,  deci  a  înviat.  Arătarea 
faptică  a  Celui  înviat  l-a  modificat  cu  totul  sufleteşte. 
El,  Saul,  s’a  răsboit  împotriva  lui  D-zeu.  Pe  El  l-a  pri¬ 
gonit  mai  mult  ca  pe  toţi.  întreaga  Iui  vieaţă  de  până 
aci:  Dorinţele,  nizuinţele  sale  curate,  luptele,  idealul  său, 
toate  erau  împotriva  lui  D-zeu!  O  întreagă  lume  să 
prăbuşi  acolo.  Acum  însă  să  începe  o  nouă  şi  proaspătă 
vieaţă,  căci  glasul  acela  din  înălţimi  fu  iertător  şi  înăl¬ 
ţător.  A  căzut  ca  un  om  sdrobit  şi  nimicit  şi  s’a  ridicat 
ca  un  nou  ostaş  al  Iui  Hristos.  Soarele  vieţei  sale  celei 
nouă  este  Isus  Hristos,  căruia  îi  căzu  rob  în  această 
sfântă  clipă. 

Saul  deveni  Pavel! 


Pr.  1.  P. 

să  însoţească  fiecare  oftat  îndreptat  Celui  de  sus.  Poate 
fi,  deci,  mirare, că  a  fost  respins?  Rugăciunea,  deşi  poate 
din  neştiinţa  rugătorului,  avea  şi  alt  cusur.  Este  oare 
Dumnezeu  slugă?  (iartă-mă  Doamne  că  îndrăznesc  a-Ţi 
da  atribute  ce  nu  se  cuvin!).  Este  supus  capriciilor 
noastre  şi  dator  să  împlinească  tot  ce  cerem  dela  El? 
Acesta  a  fost  păcatul  rugătorului:  In  micimea  sufletului 
său  (îi  putem  zice  cu  tot  dreptul  şi  îngâmfat,  căci  eră 
turmentat  de  beutură),  în  micimea  sa  a  uitat,  că  Acela, 
căruia  se  roagă  este  preaputernicul  împărat  al  cerului 
şi  pământului,  căruia  nimic  nu-i  poate  stă  împotrivă. 
«Munţii  se  cutremură  de  glasul  tunetului  Lui.  Foc  înaintea 
Lui  va  merge  —  zice  Scriptura  —  şi  va  arde  împrejur 
pe  vrăşmaşii  Lui»  (Psalm  96,  3).  In  adevăr,  mare  neso- 
coteală  a  se  umflă  în  pene  şi  a  se  răţoi  în  faţa  Atotpu¬ 
ternicului,  şi  încă  în  momentele  cele  mai  critice  ale  vieţii, 
când  pleacă  la  necunoscut,  pe  plaiurile,  unde  se  împarte 
foc  şi  moarte.  Nesocoteala  se  poate  numi  nebunie,  în 
adevăr  insă  este  hulă.  Hula  împotriva  lui  Dumnezeu  se 
pedepsiâ  amar  şi  în  Testamentul  vechiu.  Cetim  acolo: 
«Şi  trufia  ta  s’a  suit  în  urechile  mele,  şi  voiu  pune  bel¬ 
ciugul  meu  în  urechile  tale,  şi  zabale  în  buzele  tale,  şi 
te  voiu  abate  în  calea  pe  care  ai  venit»  (4  Imp.  19,  28), 
şi  alt  loc:  «Iar  carele  va  numi  numele  Domnului  (în¬ 
ţelege  în  batjocură)  cu  moarte  să  se  omoară»  (Leviţi  24, 
16).  In  Testamentul  nou  apoi  hulitorul  nu  poate  speră 
nici  o  milă.  «Tot  păcatul  şi  hula  —  zice  —  se  va  iertă 
oamenilor,  iar  hula  care  este  asupra  Duhului  nu  se  va 
iertă  oamenilor;  şi  oricine  va  zice  cuvânt  împotriva 
Fiului  omenesc,  se  va  iertă  lui,  iar  celce  va  zice  împo¬ 
triva  Duhului  sfânt,  nu  se  va  iertă  lui,  nici  în  acest  veac, 
nici  în  celce  va  să  vie»  (Mat.  12,  31 — 32). 

Nesocotit  om,  repet,  ostaşul.  Nu  şi-a  dat  seama 
de  prăpastia  în  care  se  aruncă.  Depărtând  prin  vorbe 
şi  fapte  netrebnice  dela  noi  pe  Celce  singur  ne  poate 
trimite  mângâiere  —  şi  încă  în  momentele  critice  ale 
vieţii  —  pe  cine  să  ne  mai  răzimăm?®  Ostaşi  veniţi  din 
răsboiu  povestesc,  că  făcându-şi  cruce  şi  rostind  câte 

un:  Doamne  ajută!  puteau  stă  liniştiţi  în  ploaia  gloan¬ 
ţelor.  «Încrederea  în  Dumnezeu  le  alungă  frica,  ba  făceau 
şi  haz  pe  conta  câte  unei  ghiulele  ce  se  sfărmâ  înaintea 
lor.  Aceşti  ostaşi  spun,  cum  veţi  fi  şi  înţeles  dela  ei, 
că  ceice  numai  înjură  ştiu  şi  de  Dumnezeu  numai  în 
sudalme  îşi  aduc  aminte,  în  toate  luptele  tremurau  ca 
trestia.  «Mulţi  au  căzut  din  ei,  uneori  neloviţi  de  glonte, 
•frica  i-a  doborît.  E  mare  bunătate  credinţa  pentru  om  şi 
rugăciunea  fierbinte  ce  o  înalţă  cătră  tronul  ceresc  cre¬ 
dinciosul.  'In  răsboiu  se  pricepe  bine  preţul  credinţei, 
preţul  rugăciunei  adevărate  şi  nefăţărite;  în  răsboiu,  unde 
numai  Dumnezeu  şi  conştiinţa  cea  bună  a  omului  este 
cu  noi.  *In  răsboiu  se  vede  şi  nemernicia  celor  fără 
Dumnezeu.  «Răsboiul,  din  acest  punct  de  vedere,  este 
şi*foc  curăţitor,  care  «alege  aurul  credinţei  din  noroiul 
păcatelor.  Vă  puteţi  da,  deci,  seama  în  ce  hal  aduce 
răsboiul  pe  cei  «tari  la  cerbice»,  cum  îi  numeşte  Scriptura, 
pe  ceice  nicicând  nu  şi-au  îndreptat  sufletele  spre  înăl¬ 
ţimile  ceriului,  petrecând  în  desfrânări  şi  păcate,  trăind 
numai  plăcerilor  trupeşti.  —  Pedeapsa  şi-o  află  încă  în 
această  lume.  ^Pedeapsă  e  răsboiul  pentru  ei,  pe  când 
rugătorilor  e  proba  de  foc,  care  le  asigură  bunurile  cereşti 
la  cari  şi  aşâ  râvnesc. 

Că  a  înfăptuit  ostaşul,  de  care  vorbim,  în  stare  de 
beţie  păcatele  contra  Duhului,  ori  că  părinţii  nu  i-au 
dat  creştere  religioasă  cum  aveau  datorinţa,  nu-i  uşurează 
pedeapsa  veşnică.  înaintea  lui  Dumnezeu  numără  faptul 
săvârşit.  Scuzele  ar  merge  uşor,  putându-ne  provoca  Ia 
beţie,  la  glume  (că  numai  am  fi  glumit,  înjurând),  la 
neştiinţă  ş.  a.  De  câteori  ne  stă  în  gând  o  crimă,  să 
ne  îmbătăm  şi  să  o  facem!  Nu  poate  merge  aşa!  Pe 
Dumnezeu,  care  ştie  şi  cele  mai  ascunse  taine  ale  inimii 
noastre,  nu-1  putem  înşelă.  La  Dumnezeu  nu  merge  ca 
la  oameni.  Insaş  beţia,  neştiinţa,  înjurăturile  —  toate,  dar 
toate  sunt  crime  grele.  O  crimă  apoi  nu  poate  scuză 
pe  alta.  Nu  că  nu  scuză,  ci  îngreunează.  De  când  e 
lumea  pietrile  aruncate  pe  pietrii  au  format  grămadă  de 

pietrii;  astfel  şi  păcatele  adunate  constitue  grămada  fără¬ 
delegilor  ce  cauzează  moartea  sufletească. 

Iubiţilor!  Cazul  adus  la  toată  întâmplarea  este  du¬ 
reros  şi  urît.  Mult  am  stat  pe  cuget,  să  vi-1  spun  ori  să-l 
retac.  Mi-am  dat  seamă,  că  aducându-1  înainte  unii  vor 
zice,  că  caut  titule  de  blam  pentru  ostaşii  ce-şi  pun  vieaţa 
pentru  obşte.  Mi-am  zis  apoi  iarăş:  Nu  se  poate  să 
tăinuim  păcatul  şi  să  astupăm  vinovăţiile,  căci  scris  este, 
că  tot  ce  se  săvârşeşte  Ia  întunerec  va  vedea  lumina! 
Şi  e  cu  mult  mai  rău  a  ne  acoperi  unii  pe  alţii,  decât 
a  da  pe  faţă  greşalele.  Acoperirile  încurajază  pe  păcătos. 
Descoperirea  însă  poate  să  fie  spre  folos.  Având  fiecare 
înaintea  ochilor  un  caz  cu  urmări  rele,  se  va  feri  a  cădeâ 
în  greşale.  Am  socotit  deci  să  vă  arăt  cazul,  ca  să  ştiţi 
de  ce  trebuie  a  vă  feri,  şi  ca  să  fie  îndemn  pentru  voi 
a  vă  îndeletnici  cu  cercetarea  şi  ascultarea  serviciilor 
divine,  cu  rugăciunea,  mărturisindu-vă  tot  mereu  şi  pă¬ 
catele  şi  ducând  în  toate  privinţele  vieaţă  trează,  care 
vă  face  cinstiţi  înaintea  oamenilor  şi  vă  asigură  şi  iubirea 
lui  Dumnezeu,  care  e  condiţie  neapărată  la  dobândirea 
vieţii  de  veci.  Mi-am  uşurat  eu  astfel  greutatea  de  ce-mi 
zăcea  pe  inimă  şi  v’am  dat  şi  vouă  ocazie  a  cumpăni 
urmările  faptelor  nesocotite.  La  toată  întâmplarea  scuză 
nu  puteţi  avea,  cum  s’a  trudit  să  aibă  bogatul  din  iad, 
ce  nu  făcuse  milă  cu  săracul  Lazar,  că  nu  a-ţi  ştiut 
urmările,  că  de  le  ştiaţi  —  nu  vă  aruncaţi  pe  panta 
căderei. 

Întreb  eu:  E  mai  de  preţ  cinstea,  decât  ruşinea? 
Mai  bun  prietin  ni  e  iadul  ori  raiul?  Şi  mintea  şi  inima 
ne  spun,  că  omenia  şi  numele  bun  covârşesc  orice  alte 
bunătăţi,  că  vârtutea  e  lumina,  iar  păcatul  întunerecul. 
Dacă  aşa  e,  de  ce  să  ne  alipim  de  iad  şi  întunerec  ? 
de  ce  cu  voia  să  căutăm  nimicirea  proprie,  ca  fluturul 
ce  în  beţia  lui  îşi  arde  aripile,  căutând  a  se  apropia  de 
flacără  ?  ^Răsboiul  şi  aşa  arată  că  soartea  noastră  şi 
vieaţa  ne  atârnă  de  un  fir  de  păr.  Dacă  murim,  şi  e 
bine  să  murim  pentru  cămin  şi  ţară,  apoi  să  murim  în 
cinste  şi  împăcaţi  cu  Ziditorul. 

Voi,  iubiţilor!  plecaţi  pe  câmpul  de  onoare*.  Bine 
faceţi!  Aveţi  să  vă  purtaţi  brav,  ca  să  nu  daţi  de<ruşine 
numele  şi  pe  moşi-strămoşii  voştri,  cari  numai  cinste  au 
adus  numelui  de  ronjân.  *Să  luptaţi  ca  leii  şi  să  doborîţi 
pe  duşmanul  ce  caută  a  călcâ  moşia  şi  caută  a  scoate 
din  cuib  familiile  noastre  şi  poate  a  le  robi.  Sub  braţul 
vostru  puternic  să  se  înfrângă  toate  încercările  lui,  ce 
caută  a  ne  păgubi.#Ori  încătrău  veţi  fi  duşi  însă,  să  nu 
uitaţi,  că  —  lângă  patria  pământească  —  aveţi  patrie  şi 
colo  sus  în  ceruri.  -'Să  vă  faceţi  şi  de  aceea  vrednici. 
fSă  vă  rugaţi  deci  necontenit. /Când  lupta  ori  timpul  nu 
vă  lasă  a  vă  rugă,  faceţi  barăm  semnul  crucei  şi  în¬ 
dreptaţi  gândul  şi  spre  Dumnezeu  şi  credeţi  tare  în 
puterea  Lui.  De  una  să  vă  feriţi:  Nu  înjuraţi,  nu  luaţi 
în  deşert  numele  lui  Dumnezeu !  Nu  scoateţi  vorbe  urîte 
din  gurile  voastre,  cari  spurcă.  Ori  vă  opresc  dela  asta 
mai  marii,  ori  nu  vă  opresc  —  voi  să  nu  urmaţi  pe  ceice 
nu  au  simţ  şi  nu  se  sfiesc  a  întoarce  îmbălâcăririle  prin 
gura  necurată,  cum  întorci  îmbucătura  de  pane  când  eşti 
mai  flămând  şi  cauţi  cu  toată  graba  a-ţi  stâmpărâ  foamea. 
O!  de  ar  cunoaşte  nemernicii  cât  de  rău  stă  şi  câtă 
pierdere  morală  le  aduc  îmbălăcăririle! 

Iubiţilor!  Am  început  cu  vorbele  lui  Isus:  Ceice 
este  dela  Dumnezeu  —  graiurile  Lui  ascultă.  Cu  aceste 
şi  încheiu.  Sunteţi  ai  Iui  Dumnezeu,  căci  de  aceea  vă 
numiţi  creştini.  Ascultaţi  de  Dumnezeu  şi  împliniţi  graiu¬ 
rile  Lui,  cari  dela  acest  Ioc  le-am  propovăduit.  Ţineţi 
sus  drapelul  oastei  şi  a  credinţei  voastre  strămoşeşti, 
ca  să  tresalte  şi  înaintaşii  noştri  din  mormânturi.  Amin ! 

Vasile  Gan, 
protopop. 

Pilde  şi  asemănări. 


Taina  fericirii.  Un  mare  împărat  din  vremea  veche  avea 
un  singur  copii,  pe  care-1  iubea  cu  multă  gingăşie.  Ca  să-l  facă 
fericit  a  întocmit  pe  seama  lui  un  palat  minunat,  i-a  dăruit  tot 
felul  de  chipuri  frumoase,  cărţi  interesante,  jucării  de  tot  felul, 
un  cal  mic  de  călărit,  o  luntre  cu  care  să  se  plimbe  pe  Iacul 
din  apropierea  palatului,  şi  l-a  încunjurat  cu  o  mulţime  de  ser¬ 
vitori,  cari  erau  gata  să-i  împlinească  toate  dorinţele.  Cei  mai 
învăţaţi  bărbaţi  din  împărăţie  erau  învăţătorii  prinţului,  cari  să 
trudeau  să-l  crească  bine,  ca  să  fie  cu  vremea  un  împărat  bun 
şi  drept. 

Dar  cu  toate  acestea  prinţul  nu  se  simţiâ  fericit.  Pe  fruntea 
lui  se  ivise  o  creaţă  şi  din  ochi  i-se  putea  cetî  dorinţa  după 
ceva  ce-i  lipsea. 

Intr’o  zi  a  venit  în  palatul  ^împărătesc  un  bătrân,  care  vă¬ 
zând  copilul,  zise  împăratului:  «înălţate  împărate,  eu  pot  face 
copilul  Inălţiei  Tale  fericit,  dar  trebue  să  mă  răsplăteşti  pentru 
aceasta  cu  ce  voi  cerel  —  «Bine»  —  zise  împăratul  —  «orice 
ai  cere  dela  mine  îţi  voi  da  ţie». 

Bătrânul  luă  atunci  pe  prinţişor  într’o  odaie  la  o  parte  şi 
scrise  ceva  pe  un  petec  de  hârtie,  dădu  apoi  prinţului  în  mână 
o  luminare  aprinsă  şi-i  zise  să  ţină  luminarea  sub  hârtie;  după 
aceea  bătrânul  se  îndepărtă. 

Prinţul  făcîi  pe  cum  i-s’a  spus;  pe  când  ardeâ  hârtia,  pintre 
flăcări  s’a  văzut  o  scrisoare  vânătă,  care  spunea  următoarele: 
«Să  nu  treacă  nici  o  zi,  în  care  să  nu  faci  măcar  unui  singur 
om  vre-un  bine». 

Prinţişorul  s’a  ţinut  de  această  povaţă  şi  a  ajuns  om  fericit, 

bucurându-se  de  binele  pe  care-1  făcea  oamenilor. 

* 

O  făgăduinţă  veche.  Sunt  clipe  în  viaţă,  când  ni-se  pare 
că  totul  se  clatină  sub  picioarele  noastre  şi  nu  avem  nici  un 
razim  sigur,  de  care  să  ne  prindem.  Chiar  şi  iubirea  lui  Dum¬ 
nezeu  ni-se  pare  că  se  clatină.  Dar  nu  Dumnezeu  se  clatină, 
ci  noi  şi  credinţa  noastră.  Fiindcă  nădejdea  şi  încrederea 
noastră  e  ca  o  trestie  bătută  de  vânt,  ni-se  pare  că  ni-a  părăsit 
Dumnezeu  cu  harul  său. 

Această  rătăcire  trebue  să  o  alungăm  din  sufletul  nostru 
şi  să  ne  sprijinim  de  stânca  neclătită  a  făgăduinţei  ce  se  cuprinde 

în  aceste  cuvinte:  «Muta-se- vor  munţii,  şi  eîătina-se-vor  colinele 
dar  mila  mea  nu  va  lipsi  dela  tine,  nici  legătura  păcii  mele  nu 

se  va  luă,  zice  Domnul,  cel  milostiv  ţie»  (Isaia  54,  10). 

* 

Scara  iubirii,  are  trei  trepte:  iubirea  pentru  iubire,  iubirea 
care  nu  se  cugetă  la  răsplată  şi  iubirea  pentru  ură. 

Pe  treapta  cea  dintâi  se  găsesc  oameni  mulţi.  Mântuitorul 
a  văzut  pe  această  treaptă  chiar  vameşi,  prin  urmare  oameni 
păcătoşi.  Să  stai  pe  această  treaptă  nu  e  lucru  rău,  dar  nici  cu 
mare  laudă  (Mat.  5,  46 — 47). 

Pe  treapta  a  doua  stau  aceia,  cari  nu  aşteaptă  răsplată 
pentru  iubirea  lor.  De  aceştia  sunt  puţini,  bunăoară  părinţii  cari 
cu  desinteres  poartă  grijă  de  fii  lor. 

Pe  treapta  a  treia  s’au  urcat  foarte  puţini  oameni,  anume 
aceia  cari  s’au  apropiat  de  Hristos. 

Până  la  care  treaptă  ai  ajuns  tu? 

* 

Rugăciunea.  (Jnii  oameni  cred  că  pot  trăi  fără  rugăciune, 
dar  aceasta  se  întâmplă  spre  paguba  vieţii  lor  sufleteşti.  Căci 
fără  să  stai,  măcar  din  când  în  când,  dar  e  bine  să  stai  cât 
mai  des,  în  legături  cu  Dumnezeu,  nu  se  poate  coborî  în 
sufletul  tău  duhul  viu  al  unei  frumoase  vieţi  creştineşti.  Fiecare 
pom  are  rădăcină,  pe  care  oamenii  nu  o  văd  şi  care  nici  nu 
se  poate  numi  frumoasă  dar  atât  e  de  trebuincioasă,  încât 
pomul  fără  de  ea  n’ar  puteâ  trăi.  Ceeace  este  rădăcina  pentru 
pom,  aceea  este  rugăciunea  pentru  suflet.  Florile  şi  roadele 

vieţii  noastre  creştineşti  atârnă  dela  această  rădăcină. 

* 

Biruinţa  împăratului.  Un  împărat  chinezesc  avea  foarte 
mulţi  duşmani.  «Veniţi»  —  zise  el  ostaşilor  săi  —  «să  biruim 
pe  duşmanii  noştri». 

După  o  luptă  scurtă  duşmanii  împăratului  s’au  dat  prinşi, 
dar  împăratul  în  loc  să-i  pedepsească,  cum  credeau  ostaşii  săi, 
că  va  face,  îi  primi  cu  vorbe  bune  şi  îi  iertă. 

Ostaşii  s’au  mirat  de  această  purtare  a  împăratului  şi  ii  ziseră : 
«Ai  zis  că  vreai  să  prăpădeşti  pe  duşmani  şi  acum  i-ai  iertat?» 

«Eu  cred  că  i-am  nimicit»,  —  zise  împăratul  -  «nu  vedeţi 
că  acum  s’au  îmblânzit  şi  nu-mi  mai  sunt  duşmani,  ci  s’au  făcut 
prietini  ai  mei».  Abia  atunci  au  înţeles  ostaşii  ce  biruinţă  mare 
au  câştigat  ei.  N.  B. 

Mişcarea  literară. 

„Mângâiaţi  poporul",  cuvântări  bisericeşti  de  Dr.  !oan 
Lupaş  şi  alţi  preoţi  din  protopresbiteratul  Săliştei.  Sibiiu.  Ti¬ 
parul  Tipografiei  arhidiecezane,  1916.  Pag.  321.  Preţul  2  cor. 

Acest  volum  de  predici  a  apărut  în  «Biblioteca  Şaguna», 
redactată  de  părintele  protopop  Dr.  Ioan  Lupaş  şi  conţine  36 
de  predici,  dintre  cari  jumătate  se  datoresc  D-sale,  iar  ju¬ 
mătate  altor  preoţi  din  tractul  condus  de  D-sa  cu  adevărată 
cinste  şi  râvnă  pastorală. 

Ne  spune  însuş  titlul  volumului,  că  aici  nu  e  vorba  de 
un  mănunchiu  de  predici,  cari  să  expună  în  mod  sistematic 
diferitele  adevăruri  ale  credinţei  şi  moralei  creştine,  ci  ele  sunt 
dovezi  despre  felul  cum  a  ştiut  preoţimea  noastră  să  ducă  lumină 
şi  mângâiere  în  sufletele  credincioşilor  noştri  rămaşi  acasă  cu 
inima  cernită  pe  urma  plecării  Ia  oaste  a  celor  mai  aleşi  şi  mai 
viteji  ai  neamului  nostru.  Scopul  principal  al  acestor  predici  e 
prin  urmare  întărirea  credincioşilor  rămaşi  acasă  în  credinţă  şi 
în  celelalte  virtuţi,  pe  cari  răsboiul  actual  le-a  pus  la  grea  în¬ 
cercare  şi  tocmai  lacrimile  multe  stârnite  din  ochii  multora  s’au 
încercat  autorii  acestor  predici  a  le  svântâ. 

Chiar  şi  în  prefaţă  ni  se  spune,  că  scopul  lor  a  fost  să 
mângâie  poporul  «întărindu-i  credinţa,  nădejdea  şi  dragostea 
creştinească,  îndemnându-1  la  fapte  de  jertfă  pe  altarul  binelui 
obştesc  şi  la  milostenie  pentru  deaproapele  obidit,  sfătuindu-1 
Ia  muncă  trează,  la  cruţare  neîntreruptă,  la  îndeplinirea  tuturor 
datorinţelor  şi  la  o  întocmire  cât  mai  înţeleaptă  a  traiului  său 
nu  numai  în  cele  materiale,  ci  şi  în  cele  sufleteşti». 

Va  fi  deci  greu  să  aflăm  într’ânseie  aceea  unitate,  care 
constituie  una  din  cele  mai  esenţiale  calităţi  ale  predicilor  siste¬ 
matice,  cari  se  ocupă  cu  tratarea  după  regulele  omileticei  a 
adevărurilor  singuratice  ale  învăţăturii  creştine.  Căci  acolo,  unde 
scopul  principal  este  punerea  unui  zăgaz  multelor  lacrămi  vărsate 
pe  urma  răsboiului,  e  foarte  greu  a  expune  în  legătură  cu 
svântarea  lacrămilor  vre-un  adevăr,  in  mod  absolut  sistematic. 
Chiar  coardele  sufletului  nostru  pretind  o  atingere  mai  mulţi- 

laterală  şi  astfel  unitatea  unei  predici,  menită  a  atinge  toate 
coardele  înviforate  ale  inimilor  de  azi,  e  mai  mult  relativă. 

Cu  atât  mai  mult  corăspund  predicile  acestea  menirii  lor 
tocmai  prin  faptul,  că  ţinta  lor  de  căpetenie  nu  este  aceea  a 
unor  predici,  cari  tratează  în  mod  sistematic  adevăruri  eterne 
ale  bisericei  noastre.  Deci  .  aprecierea  predicilor  acestora  cade 
sub  punctul  de  vedere  expus.  Chestia  de  căpetenie  ar  fi  acum, 
ca  întâiu  şi  întâiu  să  constatăm,  cari  coarde  ale  inimii  le-au  atins 
predicatorii  noştri,  adecă  căror  necesităţi  sufleteşti  ale  credin¬ 
cioşilor  s’au  străduit  să  satisfacă.  Sub  acest  raport  găsim  în 
genere,  că  e  greu  a  emite  o  părere  generală  asupra  unor  predici 
scrise  şi  rostite  de  diferiţi  autori.  Aici  nu  e  vorba  de  aceiaşi 
credincioşi  şi  de  acelaş  păstor  şi  prin  urmare  nu  poţi  zice :  un 
anumit  preot  a  atins  în  decursul  acestui  răsboiu  cele  mai  vitale 
chestiuni  ale  sufletelor  îndurerate  ale  credincioşilor  săi.  A  judecă 
deci  asupra  faptului,  că  fiecare  autor  din  acest^  predici  cari 
clipe  ale  vieţii  sale  pastorale  s’a  năzuit  să  le  folosească  ţinând 
predici,  se  poate  numai  în  cazuri  concrete,  dar  nu  in  general. 

A  doua  problemă  ar  fi.  constatarea  felului,  cum  au  ştiut 
cuvântătorii  noştri  la  acele  ocazii  să  se  coboare  în  sufletul  cre¬ 
dincioşilor  lor.  Cari  coarde  ale  inimilor  le-au  mişcat,  şi  în  ce . 
chip?  Aceste  sunt  cele  două  întrebări  cari  pot  avea  loc  aici. 

Vom  află  aici  o  multiplă  atingere  a  coardelor  inimilor 
cernite.  Cutare  predicator  mângâie  pe  credincioşii  săi  cu  aceea, 
că  trebuie  să  suferim  şi  noi  ca  Hristos,  căci  suferinţa  e  premisa 
oricărei  ridicări  ia  o  adevărată  vieaţă.  Se  face  apoi  apoteoza 
muncii,  atât  de  necesară  în  zilele  de  azi,  a  muncii  împrumutate, 
unii  pentru  alţii.  Alt  predicator  află,  că  credincioşii  săi  au  lipsă 
de  a  li  se  vorbî  despre  credinţă  cu  ocaziunea  unui  sf.  Maslu, 
fără  a  vorbî  în  legătură  cu  răsboiul,  şi  faptul  acesta  e  admisibil, 
căci  în  decursul  răsboiului  încă  pot  fi  momente,  cari  reclamă 
necesitatea  de  a  privi  pe  lângă  prisma  răsboiului  şi  prin  o 
prismă  mai  curată.  Un  predicator  ştie  să  întărească  şi  prin  fapte 
istorice  persistenţa  în  răbdare  a  credincioşilor  săi.  Găsim  aici 
îndemnuri  cătră  elevi  la  finea  anului  şcolar.  Se  pune  la  inima 
credincioşilor  cercetarea  bisericii,  —  cu  ocazia  unei  predici  de 
Rusalii,  —  căci  ea  e  scutul  legii  şi  limbii  noastre.  Tot  cu  ocazia 
unei  predici  de  Rusalii  aflăm  atinsă  altă  coardă  a  inimii,  aceea 

a  iubirii.  Sunt  chemaţi  credincioşii  să  se  abată  la  căile  Domnului, 
căci  răsboiul  de  azi  e  un  rezultat  al  faptului,  că  omul  cu  toată 
puterea  cearcă  să  rupă  legătura  cu  Dumnezeu.  Ni  se  prezintă 
şi  o  predică  în  care  se  expune  care  e  înţelesul  rugăciunilor  la 
sf.  Maslu,  ni  se  dă  o  predică  despre  cruţare  mai  ales  în  zilele 
grele  de  acum.  Aflăm  două  cuvântări  despre  pocăinţă,  carea 
trebuie  să  o  facem  astăzi  spre  mântuirea  noastră.  Găsim  predici 
rostite  în  legătură  cu  eroi  căzuţi  pe  câmpul  de  luptă,  trei  predici 
ţinute  la  ziua  marelui  proroc  îlie  în  1915,  o  cuvântare  de  mân¬ 
gâiere  cu  ocazia  înmormântării  surorii  de  caritate  Florica  Manta, 
care  jertfindu-şi  vieaţa  alinând  ca  soră  de  caritate  suferinţele 
soldaţilor  răniţi,  a  dat  dovadă  despre  creşterea  aleasă,  cu  care 
un  preot  român  ştie  să  împodobească  pe  membrii  casei  sale. 
E  frumoasă  predica,  ţinută  în  August  1915  în  Sălişte  din  prilejul 
împlinirii  alor85  de  ani  ai  Maiestăţii  Sale  Regelui  nostru  Francisc 
losif  1.  Aflăm  o  predică  frumoasă  rostită  în  August  1915  cu 
ocazia  sărbătorii  sf.  Adormire  a  Maicii  lui  Dumnezeu,  una  cu 
prilejul  deschiderii  anului  şcolar  la  şcoala  din  Sălişte  în  5  Sept. 
1915,  una  la  înmormântarea  advocatului  Dr.  Bucur  Bara,  care 
şi-a  făcut  datoria  faţă  de  neam  şi  stat. 

In  mai  multe  predici  e  atinsă  coarda  iubirii,  chiar  şi  în 
predica  «Purtaţi  sarcina  unul  altuia».  O  predică  a  fost  ţinută  la 
Ziua  Crucii,  alta  la  ziua  sf.  Nicolae,  alta  întru  amintirea*  lui 
Virgil  Oniţiu,  toate  trei  în  1915.  —  Găsim  şi  o  predică  care  se 
ţine  cu  ocazia  pomenirii  binefăcătorilor  unei  biserici. 

De  ziua  Crăciunului  încă  aflăm  o  predică  de  răsboiu  în 
volumul  acesta. 

O  coardă  tremurătoare  a  inimii  ascultătorilor  a  putut  să 
atingă  şi  cuvântarea  rostită  în  Decemvrie  1915  cu  prilejul  înmor¬ 
mântării  glotaşului  german  Hermann  Landesmann  din  Niirenberg, 
îngheţat  pe  muntele  «Frumoasa»  deasupra  Săliştei.  Mulţi  ascul¬ 
tători  se  vor  fi  gândit  atunci,  că  şi  cei  plecaţi  ai  lor  pot  ajunge 
soartea  ostaşului  Landesmann,  dar  îi  mângâie  nădejdea,  că  şi 
aceia  vor  fi  înmormântaţi  cu  preoţi,  care  poate  in  limbă  străină, 
dar  înţeleasă  de  Părintele  luminilor,  să  se  roage  pentru  odihna 
sufletului  lor. 

Cetitorul  mai  are  ocazie  să  cetească  două  predici  de  răsboiu 
la  Anul  nou,  una  despre  cutremurul  de  pământ  din  Ianuarie 


1916,  şi  două  cuvântări  în  legătură  cu  ridicarea  orfelinatului  din 
Sibiiu. 

Acestea  ar  fi  ocaziunile  pe  cari  autorii  volumului  de  faţă 
le-au  folosit  mângâind  poporul.  Despre  felul  cum  au  ştiut  la 
acele  ocazii  să-l  mângâie,  găsim  că  ei  s’au  ştiut  atinge  de  acele 
coarde  ale  inimilor  îndurerate,  cari  erau  mai  sensibile.  Căci  acolo 
şi  trebuie  alinare.  Şi  e  frumos  lucru,  că  sufletele  credincioşilor 
unui  tract  primesc  alinare  în  chipul  acesta,  căci  azi  e  mai  mare 
lipsa  de  mângâiere,  dar  şi  sufletele  sunt  mai  aperceptibile  în 
faţa  primirii  mângâierii  izvorîte  din  sfânta  Scriptură. 

O  notă  nouă  aproape  este,  că  în  aceste  predici  găsim 
citate  din  poeţii  Eminescu,  Alecsandri,  Vlahuţă,  Coşbuc,  ceeace 
aduce  cu  sine  ca  predicile  să  poată  fi  şi  mai  la  înţelesul  po¬ 
porului.  Trebuie  să  fim  însă  cu  băgare  de  seamă  când  cităm 
în  predicile  noastre  din  poezii,  ca  să  nu  introducem  momente 
profane  în  predică. 

Ar  fi  să  se  pună  apoi  mai  mare  pond  pe  exemple  luate 
din  vieaţa  zilnică.  Exemple  din  sfânta  Scriptură  găsim  pretu- 
tindenea  în  aceste  predici,  dar  până  la  pag.  93  nici  un  exemplu 
luat  din  vi  aţă  nu  aflăm.  Folosind  exemple  din  vieaţă  la  pag.  93, 
pag.  157—158,  187,  218 — 319,  e  uşor  să  vedem,  că  predicile, 
cari  conţin  aceste  exemple  au  mai  multă  unitate. 

In  unele  locuri  nu  e  ales  bine  titlul.  Bunăoară  în  predicile 
dela  pag.  50,  80,  116,  131,  137,  146.  Acest  defect  însă  e  neîn¬ 
semnat,  căci  scopul  urmărit  de  cuvântători  de  bună  seama  s’a 
ajuns  şi  prin  urmare  credincioşii  au  aflat  mângâiere.  Intru  cât 
dar  predicile  n’au  pretenţia  unor  predici  sistematice,  cari  să 
trateze  după  regulele  omileticei  adevărurile  religiunii  creştine, 
putem  zice  cu  inimă  liniştită,  că  ele  şi-au  ajuns  scopul  şi  astfel 
numai  lăudă  putem  munca  preoţimii  din  tractul  Săliştei,  iar 
scrierea  o  recomandăm  tuturor  acelora,  cari  vreau  să  intre  în 
şirurile  preoţilor  cari,  ca  şi  preoţii  din  tractul  numit,  consideră 
de  cea  mai  sfântă  datorie  a  lor  răspândirea  cuvântului  lui 
Dumnezeu,  mai  ales  acum  în  zile  de  jale  şi  durere. 

Dr.  Gh.  Comşa. 

* 

„Pagini  Literare".  O  mână  de  oameni  harnici,  cari  simt 
că  au  ceva  de  spus,  pătrunşi  de  duhul  aceluiaş  ideal,  au  hotărît 
să  ridice  steagul.  Şi  l-au  ridicat  Luptătorii  sunt  bine  echipaţi  — 

sufleteşte.  Nu  le  lipseşte  energia,  nici  avântul.  Dela  stăruinţa  şi 
trăinicia  acestui  avânt  şi  dela  tăria  voinţii  conducătorului  va 
atârnă  cinstea  steagului  şi  triumful  final. 

învingătorii  nu  vor  primi  decoraţii  de  răsboiu.  Nici  nu  li-se 
cade  să  lupte  pentru,  «decoraţii».  Se  vor  bucură  însă  de  recu¬ 
noştinţa  vremii,  care  va  desvălî  vrednicia  lor  după  dreptate. 
Iar  aceasta-i  cea  mai  nobilă  decoraţie!  N’o  câştigi  decât  pu- 
nându-te  în  slujba  pregătirii  unor  zile  mai  bune . . . 

«Secerişul  este  mult  şi  secerătorii  tot  mai  puţini»  . . .  De¬ 
monul  distrugerii  nu  ne  cruţă  de  loc.  Rândurile  celorce  «bine- 
vestesc»  se  răresc  pe  zi  ce  merge,  iar  noi  rămânem  tot  mai 
singuri.  Am  plânge,  căci  plânsul  îţi  uşurează  durerea,  dar  nu 
mai  putem.  Ne-au  secat  lacrimile...  Să  ne  plângem?  Ar  fi  o 
laşitate,  pentru  care  ziua  de  mâne  ar  aruncă  osândă  veşnică 
asupra  noastră. 

Dar  mulţimea  se  sbate  în  spasmul  desperării.  Ea  trebuie 
mântuită.  Iată  de  ce  devine  tot  mai  grea  sarcina  celorce  rămân; 
a  acestora  e  datorinţa  de  a  revărsă  duhul  blând  al  mângâierii 
în  sufletele  celor  năcăjiţi.  Această  nobilă  misiune  o  are  noua 
revistă  « Pagini  Literare ».  Pentru  zilele  noastre  ea  e  o  senină 
revelaţie.  Foiletoanele  ziarelor,  scrise  cu  caracteristica  pripă  a 
publicisticei  cotidiane,  sunt  —  flori  de-o  zi.  Ele  nu-ţi  prea  pot 
da  o  trainică  hrană  sufletească.  Răsleţele  cazuri  de  excepţie  ne 
întăresc  numai  constatarea.  «Pagini  Literare»  vor  fi  în  stare  să 
satisfacă  exigenţele  sufleteşti  ale  cetitorilor  cu  atât  mai  mult, 
cu  cât  în  jurul  acestei  reviste  s'au  grupat  aproape  toate  con¬ 
deiele  de  seamă  ale  Ardealului,  iar  conducerea  ei  e  în  mâna 
unui  bărbat  vrednic  de  toată  încrederea:  V.  Stanciu. 

Pe  lângă  partea  literară  şi  ştiinţifică,  datorită  unor  scriitori 
ca  Agârbiceanu,  Ciura,  Cotruş,  Dr.  Lupaş  ş.  a.  coloanele  revistei 
le  împodobesc  numeroase  fotografii  de  actualitate  şi  desene  de 
ale  binecunoscutului  student  universitar  Al.  S.  Iorga. 

Fără  îndoială,  că  redactarea  unei  reviste  e  împreunată  cu 
multe  greutăţi.  Şi  mai  ales  de  ordin  material.  Bunăvoinţa  şi 
căldura  publicului  cetitor  însă  Ie  va  putea  înlătură.  însufleţirea, 
cu  care  au  fost  primite  «Paginile  Literare»  ne  dă  motiv  de  bune 
nădejdi.  Deci,  pe  aripile  avântului  nobil:  înainte! 

N.  Colan. 

OISOITICA. 


Premiul  „Revistei  Teologice"  pe 
anul  1916  s’a  expedat  deja  tuturor 
acelor  abonaţi,  cari  pe  acest  an  şi-au 
achitat  întreg  preţul  abonamentului. 
Astăzi,  când  preţul  hârtiei  şi  al  tipa¬ 
rului  s’a  scumpit  atât  de  mult,  va  în¬ 
ţelege  oricine  jertfele  ce  le-am  adus 
tipărind  o  scriere  de  140  pag. —  pentru 
a  o  împărţi  gratuit  în  sute  de  exem¬ 
plare.  Dar  le-am  adus.  cu  drag,  con¬ 
vinşi  fiind  că  cele  „26  predici  la  cre¬ 
dinţa  creştină  sau  tâlcuirea  crezu¬ 
lui",  datorite  P.  S.  Sale  episcopului 
Nicodem  al  Huşilor  care  le-a  tradus 
după  un  autor  ortodox,  vor  face  un 
foarte  bun  serviciu  preoţilor  în  zilele 
de  acum,  când  datoria  de-a  aruncă 
seminţa  învăţăturilor  evanghelice  în 
sufletele  primitoare  e  mai  mare.  De 
alte  volume  de  predici  apărute  la  noi, 
acestea  se  deosebesc  prin  caracterul 
eminamente  religios,  ce-l  posed.  Le-am 
putea  numi  o  dogmatică  pentru  popor. 
Preoţilor  le  rămâne  ca  ici-colea,  unde 
se  va  potrivi,  sâ  întreţese  momente  de 
actualitate,  în  legătură  cu  râsboiul,  de 
cari  astăzi  se  îmbie  mulţime. 

Toţi  ceice  vor  trimite  preţul  abo¬ 
namentului  la  revistă  pe  a.  1916,  Vor 
primi  acest  volum  de  predici,  chiar 
dacă  sunt  în  restanţă  cu  abonamentul 
pe  anii  trecuţi. 

In  fine  atât  în  numele  redacţiei 
«Rev.  Teol.»  cât  şi  al  celor  ce  au  primit 
volumul  de  predici,  aducem  cele  mai 
călduroase  mulţumite  P.  S.-  Sale  pă¬ 
rintele  episcop  Nicodem  al  Huşilor, 
pentru  pânea  ce  în  aceste  zile  grele 
s’a  frânt  pentru  poporul  nostru  prin 
munca  şi  până  acum  foarte  bine  cu¬ 
noscută  ia  noi  a  P.  S.  Sale.  Dumnezeu 
să-i  ţină  puterile,  ca  să  poată  fi  spre 


folosul  bisericei  şi  a  neamului  nostru 
şi  de  aici  încolo! 

♦ 

Voturile  congresului.  In  congre¬ 
sul  electorul  şi-au  dat  votul  lor  114 
deputaţi.  Dintre  aceste  voturi  au  pri¬ 
mit:  P.  S.  Sa  părintele  episcop  loan 
al  Aradului  12,  P.  S.  Sa  părintele 
episcop  Miron  al  Caransebeşului  24, 
I.  P.  C.  Sa  părintele  arhimandrit  Vasile 
Mangra  71,  iar  7  bile  au  fost  albe. 

• 

f  Avram  P.  Păcurariu,  protopopul 
Hunedoarei  şi  Nestorul  protopopilor 
noştri,  a  trecut  la  cele  veşnice  la  vrâsta 
de  79  ani. 

Defunctul  şi-a  făcut  studiile  teo¬ 
logice  la  seminarul  din  Carloviţ,  unde 
a  fost  trimis  de  mitropolitul  Şaguna. 
In  decursul  preoţiei  sale  de  peste  o 
jumătate  de  secol,  s’a  distins  ca  un 
devotat  şi  cucernic  slujitor  la  altarul 
Domnului  şi  ca  un  harnic  sfătuitor  şi 
conducător  al  poporului. 

In  zilele  din  urmă  venise  la  Sibiiu, 
ca  să  vază  congresul.  Mânat  de  sim¬ 
ţământul  unei  Sincere  pietăţi  faţă  de 
memoria  Marelui  arhiereu  Şaguna,  care 
i-a  dat  darul  preoţiei  şi  i-a  inspirat  cu 
duhul  evanghelic,  a  plecat  în  peregri- 
nagiu  la  Răşinari. 

Abia  întors  acasă  la  Hunedoara, 
s’a  mutat  în  lăcaşurile  drepţilor.  Dum¬ 
nezeu  să-l  odihnească! 

* 

Activitatea  congresului  nostru  or¬ 
dinar  s’a  redus  aproape  numai  la  dis¬ 
cuţii  în  legătură  cu  verificarea  manda¬ 
telor  protestate.  Peste  rapoartele  con- 
sistorului  mitropolitan  şi  peste  cele  ce 
se  puteau  spune  şi  hotărî  în  legătură 
cu  ele  s’a  trecut  repede  ta  ordinea 

zilei.  Astfel  acest  congres  nu  va  lumină 
de  loc  vieaţa  noastră  bisericească.  Cu 
atât  mai  mare  e  datoria  organelor  in¬ 
ferioare  şi  îndeosebi  a  preoţimei  noa¬ 
stre,  ca  să-şi  pună  în  lucrare  toată 
dragostea  pentru  a  întări  vieaţa  sufle¬ 
tească  a  bisericei  celei  vii. 

« 

In  legătură  cu  alegerea  de  mi¬ 
tropolit  « Unirea»  dela  Blaj,  vorbind 
de  marile  interese  comune  ce  au  să 
le  rezolve  bisericile  noastre  surori, 
spune  următoarele  cuvinte,  pe  cari  cu 
bucurie  le  încrestăm  la  acest  loc:  «Cele 
două  biserici  în  decursul  istoriei  au 
emulat  una  cu  alta,  s’au  sprijinit  una 
pe  alta,  dar  nu  au  ridicat  bariere  una 
în  calea  alteia.  A  fost  şi  este  aceasta 
o  tradiţie  a  conducerii  eclesiastice  de 
ambele  părţi,  pe  cari  au  păstrat-o  îna¬ 
intaşii  noştri  cu  scumpătate.  Peste  mi¬ 
cile  frecări  şi  veleităţi  confesionale  s’au 
ştiut  avântă  toţi  oamenii  noştri  de 
seamă,  de  câte  ori  a  fost  vorba  de  in¬ 
terese  mai  înalte,  comune,  iar  ceice  cu 
predilecţie  îşi  aflau  plăcerea  în  a  pro¬ 
vocă  desbinâri  de  natura  aceasta,  pa¬ 
ralizând  acţiunea  comună,  au  fost  în¬ 
totdeauna  puşi  la  locul  lor-. 

• 

Predici  pentru  ostaşii  dela  front. 

Asemenea  predici  în  româneşte  până 
acum  nu  avem.  Trei  preoţi  mobilizaţi 
din  ţară  fac  apel  la  colegii  lor  să  com¬ 
pună  asemenea  predici,  dintre  cari 
cele  mai  succese  se  vor  publică  în- 
tr’un  volum.  «In  campanie  nu  e  ca 
acasă,  ca  în  timp  de  pace.  Acasă  ai 
şi  izvoare  destule,  ai  şi  timp  şi  depinde 
de  tine  ce  vrei  să  vorbeşti.  In  răsboiu 


nimic  din  toate  acestea.  In  răsboiu 
împrejurările  şi  momentul  îţi  dictează. 
Dacă  n’ai  cunoştinţele  necesare  şi  de¬ 
prinderea  cuvântului,  pierzi  momentul, 
care  poate  fi  din  cele  mai  însemnate» 
(«Amvonul»  Nr.  2,  1916). 

E  bine  a  întrebuinţa  experienţele 
altora  pe  acest  teren,  Nu-i  destul  să 
storci  ostaşilor  lacrimi  de  duioşie  vor- 
bindu-le  de  cei  iubiţi,  rămaşi  acasă. 
jTrebuie  să  le  vorbeşti  cu  eroism  moral, 
pregătindu-i  ca  să  înfrunte  orice  cu 
toată  încrederea  în  Dumnezeu.  Predi- 
cele  scurte  şi  pline  de  foc  sunt  cele 
mai  potrivite.  Preotul  german  Wilhelm 
Richter  ne  dă  câteva  schiţe  a  predicilor 
ce  le-a  ţinut  soldaţilor  dela  front  (Der 
Herr  ist  der  Friede,  1915).  El  şi-a  luat 
texte  biblice  scurte,  în  legătură  cu  cari 
a  spus  câteva  cuvinte  de  întărire  mo¬ 
rală.  D.  ex. :  «Dumnezeu  este  scăparea 
noastră  şi  puterea»  (Ps.  45, 1).  —  «Inima 
omului  cugetă  la  căile  sale,  dar  Domnul 
îndreaptă  paşii  săi»  (Pilde,  16,  9).  — 
«Trimiteţi  seceri,  că  a  sosit  secerişul» 
(Joii  3, 13).  --  «Că  bine  este  cu  darul 
să  se  întărească  inima»  (Evrei  13,  9). 

—  «Nu  te  teme,  că  te-am  mântuit  pe 
tine»  (Isaia  43,  1).  —  «Intunerecul  a 
trecut  şi  lumina  cea  adevărată  iată 
răsare»  (I  loan  2,  8).  —  «Pace  ţie,  nu 
te  teme,  nu  vei  muri»  (judecătorii  6, 
23).  —  «Domnul  este  scutitorui  vieţii 
mele,  de  cine  mă  voiu  înfricoşa»  (Ps. 
26,2).  —  «De  vei  crede»  (ioan  11,  40), 

—  «Că  nu  ni-a  dat  nouă  Dumnezeu 
duhul  temerei,  ci  ai  puterei  şi  al  dra¬ 
gostei  şi  al  întregei  înţelepciuni»  (II 
Timot.  1,  7)  etc. 


